
Traži istinu, čuj istinu, uči se 
istini, ljubi istinu, govori istinu, 
drži se istine, brani istinu do 
smrti. 

Jan Hus 

VJEČNA NAŠA . . . 


Vječna naša Crna Goro, 

Tvoj Lovcen je car Jadrana, 
Ka seljaka tvojih djela, 

Kad su čija opjevana? 

Volimo vas, brda tvrda, 

I stravične vaše klance, 

Koji nikad ne poznaše 
Sramotnoga robstva lance. 

Lovćen nam je oltar sveti. 
Vazda smo mu vjerni bili. 

U njega smo vjerovali 
I njime se ponosili. 


Odkada je Badnje Veče 
Našu vjeru očistilo, 

Među nama, seljacima 
Nevjernika nije bilo. 

Dok lovcenskoj našoj misli 
Naša sloga daje krila, 

Bit će gorda, bit će slavna 
Domovina naša mila. 

Slobode će čuvar biti 
Naša brda, naše gore, 
Dokle zemlju sunce grije 
I dokle se ljudi bore. 


Rieka će naših vala, 
Uskačući u dva mora, 
Oceanu glas nositi, 

Da je vječna Crna Gora. 


SEKULA DRUEVIĆ 

Lovćen nam je oltar sveti, vazda smo mu vjerni bili. 





















UVOD 


(pisalo se mnogo o Crnoj Gori. Pisali su Crnogorci, ali jos 
vise drugi. Izazivala je njihovo divljenje borba Crnogoraca. 
Dva spjeva, koji su, osamljeni u književnosti južnih Slavena, do¬ 
stigli ponosnu visinu maloga broja remek djela svjetske književ¬ 
nosti, »Gorski Vienac« i »Smrt Smail-age Čengića«, himne su 
djelima crnogorskih seljaka. 

Od dolazka knjaza Petra Karađorđevića na srbski priestol go¬ 
dine 1903. pisalo se vise nego ikada, ali ne o Crnoj Gori, nego 
protiv nje. Svi, koji su bili u službi Karađorđevića, napadali su 
Crnu Goru. Bilo je među njima i Crnogoraca. Oni su uviek na¬ 
stojali, da budu u napadajima najbezobzirniji. Nitko nikoga ne 
mrzi tako, kao izdajnik izdanu domovinu. 

Zamah borbe Beograda protiv Crne Gore bio je u jednom 
trenutku tako snažan, da je ponio sa sobom u logor neprijatelja 
Crne Gore i mnoge, kojima tamo nije bilo mjesto. Zagrebački list 
»Pokret« gotovo je ljubomorno pazio, da mnogo ne zaostane za 
zagrebačkim »Srbobranom«. Čak i »Obzoru« se po koji put po¬ 
mračilo zdravo 'gledanje na stvari. Ni njemu, kao ni »Pokretu«, nije 
bilo jasno, da time rade protiv interesa svoga naroda. Voditi do¬ 
bru politiku, znači predviđati. Oni nisu predviđali moguće dalje 
posljedice takvoga svoga držanja. To se kasnije izpastalo. U doba 
te borbe i tih pometnja na slaveskom jugu ja sam ušao u politički 
život. 

U prvoj polovini godine 1907., sastavljena je na Cetinju 
vlada Dr. Lazara Tomanovića. Njena predhodnica ostala je u ma¬ 
njini u Narodnoj skupštini i zato je demisionirala. Tomanovićeva 
vlada rekonstruirana je početkom travnja 1909. godine. Tom pri¬ 
likom ja sam ušao u vladu kao ministar pravde i zastupnik mini¬ 
stra prosvjete i crkvenih poslova. Od tada sam neprestano sudje¬ 
lovao u političkom životu Crne Gore, u svim njenim borbama, 
njenim uzponima i njenim posrtajima, sve do beogradskoga puča 
27. ožujka god. 1941. Iz toga perioda crnogorske poviesti želim 
ponešto oteti zaboravu, a drugo opet, o čemu se zlonamjerno 
obavještavalo, prikazati u pravome svietlu. Međutim, dogođaji 
ovoga perioda, u mnogome stoje prema dogođajima, koji su im 
neposredno predhodili, u odnosu zaključka prema svojim premi¬ 
sama. Zato je potrebno ukratko obuhvatiti i te predhodnice vre¬ 
menu, o kome je rieč. 

Još jedna napomena. Kroz sve vjekove turske vladavine nad 
Balkanom Crna Gora je uspievala obraniti svoju nezavisnost od 
Turaka. Zahvaljujući nepristupačnosti svojih gorostasnih brda i hra¬ 
brosti svojih sinova afirmirala se kao neosvojivi bedem protiv 
turskoga nadiranja na Jadran. Mnogi su u njenoj misiji čuvara 
Jadrana tražili smisao njene državnosti zaboravljajući pri tome na 
nekadašnje borbe Zete (današnje Crne Gore) s Raskom. 

Dok je bila u borbi s Turskom, Crna Gora je uživala nepo- 
dieljenu ljubav kršćanskoga svieta, čije su brige, u to doba, bile 
sjaćene pod barjakom borbe protiv polumjeseca. Venecija, pose¬ 
bice, gledala je u Crnoj Gori svoju predstražu na iztočnoj obali 
Jadrana. U toku devetnaestoga stoljeća uspjele su se balkanske 
zemlje osloboditi od Turske, pošto je njena moć bila već slomlje¬ 
na brojnim prijašnjim ratovima s austrijskim i ruskim carstvom. 
Izgledalo je, da Turska, držanjem Sandžaka, samo privremeno pri¬ 
kriva buduću misiju Crne Gore, da bude brana protiv eventual¬ 

noga nadiranja novih balkanskih država prema Jadranu. Iz toga bi 
se moglo zaključivati, da je Austrougarska monarhija, u vlastitom 
interesu, trebala biti naklonjena prema Crnoj Gori i pomagati 
njeno jačanje. Međutim ćemo kasnije vidjeti, da se ne samo 
uporno borila protiv teritorijalnoga proširenja Crne Gore, nego 
je u dva maha pomagala rad, za koji je vjerovala, da bi je mogao 
dovesti u položaj da zauzme Crnu Goru. Nije ovo osamljen slučaj, 
da su austrougarski državnici izpuštali iz vida trajne interese trčeći 
za privremenim uspjesima. 

Godine 1918., zapadne su sile dale cielu iztočnu obalu Ja¬ 
drana, od Rieke do Bara, Srbiji, odnosno Jugoslaviji. Smatrale su, 
da je uslied toga crnogorska državna nezavisnost izgubila svoj 
raison d’etre. 

Inkorporiranje Crne Gore Srbiji provedeno je via facti. Srb- 
ska vojska okupirala je Crnu Goru odmah nakon povlačenja 
austrougarskih okupacionih trupa. Međutim, ne postoji nikakav 
međunarodni ugovor, niti uobće bilo kakav međunarodni pismeni 
dokumenat, kojim bi Crna Gora bila dana bilo Srbiji, bilo Jugo¬ 
slaviji. I tako Crna Gora međunarodnopravno nije nikada postala 
sastavni dio Jugoslavije, ali je stvarno bila u sklopu zemalja, koje 
su je sačinjavale. Bila je predana Beogradu i njegovoj vladavini na 
milost i nemilost. Time se našla u istome položaju s Hrvatskom i 
ostalim zemljama, čiji je pravni položaj u državnoj zajednici Sr¬ 
bija izjednačila sa svojim teritorialnim proširenjem i sebi pridržala 
pravo izključivoga razpolaganja njihovom sudbinom. Našavši se u 
toj situaciji, prirodno je, da je Crna Gora vodila, kroz cielo vrie- 
me trajanja Jugoslavije, upornu i težku borbu za poboljšanje 
uvjeta svojega života. U toj borbi našla se na istoj strani barikada 
s ostalim zemljama, koje su imale istu sudbinu, a naročito s Hrvat¬ 
skom, s kojom je ostala nerazdruživa od početka do kraja. 

Sve sukobe, o kojima je rieč, u koliko su sukobi među zem¬ 
ljama južnih Slavena, izazvala je Srbija. U vezi s tim bit će dosta 
govora i o njenim političkim ciljevima i o sistemu njene vladavine. 
Treba vidjeti moralni, etički 1 politički lik Beograda, da bi se 
moglo shvatiti, zašto je Jugoslavija onako postala, onako živjela i 
onako nestala. 

Ima ih, koji tvrde, da je i Jugoslavija učinila jedno dobro 
djelo. Temeljito je izliečila zemlje južnih Slavena od zablude, koja 
se zvala jugoslavenstvo. Međutim meni izgleda, da je ono ostalo 
u tako ružnoj uspomeni samo zbog toga, što je oklevetano, da je 
Jugoslavija njegovo ostvarenje. Ni kao zabluda nije zaslužilo tako 
strašnu sudbinu. 



DAVANJE USTAVA 


M zrok, koji je pretvorio mržnju u trajni odnos Srbije prema 
Crnoj Gori, jak je kao sudbina, o čemu će kasnije biti 
govora. Zbog toga na činjenici postojanja mržnje pojedinci ne 
mogu ništa promieniti. Mogu je samo na ovaj iii onaj način izko- 
rištavati. Mržnja, kao i svako duševno stanje, nije vazda jednako 
intenzivna. Potreban je neki podražaj, ponekad je dovoljna i sama 
prisutnost mrženoga, pa da mržnja zbaci sa sebe pepeo mirova¬ 
nja i izbije u svoj svojoj snazi. Podražaj za mržnju Srbije bio je tok 
rata s Turskom godine 1876. Srbija je u tome ratu i tučena i 
osramoćena. Crna Gora je svojom sjajnom pobjedom nad Turcima 
na Vučjemdolu izazvala divljenje ciele Europe. Osman-paša je 
zarobljen, Selim-paša je poginuo, a Muktar-paša je s malim ostat¬ 
kom pobieđene vojske pobjegao, ostavivši na bojištu među mrtvi¬ 
ma i sve častnike svoga stožera. Pobjedu na Vučjemdolu objavio 
je ruski car ruskoj vojsci u dnevnoj zapoviedi, u kojoj je rekao, da 
je mala Crna Gora u slavi veća od Rusije. Dok je slava Crne Gore 
dostigla vrhunac, ugled Srbije je pao na nulu. Razmjerno crno¬ 
gorskom uzponu i srbskom padu rastao je plamen srbske mržnje. 
Kasnije ćemo vidjeti, zašto je Beograd pristupio otvorenom radu 
na uništenju Crne Gore ipak tek po dolazku knjaza Petra Kara- 
đorđevića na srbski priestol godine 1903. 

Upravu Srbije dobili su radikali na čelu s Nikolom Pašićem i 
zadržali je, uz neznatne prekide, za cielo vrieme vladavine kralja 
Petra i za vladavine sina mu kralja Aleksandra do pred samu Pa- 

šićevu smrt. Pašić je uživao veliko rusko povjerenje. Stekao ga je 
nekadašnjom borbom protiv Obrenovića i njihove politike naslona 
na Austrougarsku. Inozemnoj politici Pašić je dao pravac naslona 
na Rusiju. Time je Srbija postala oslonac ruske politike na Balkanu. 

Rusija se nije odrekla Crne Gore. Zadržani su tradicionalni 
odnosi, ali je Crna Gora izgubila mnogo od svoga prijašnjega 
značenja. To je osjetila Srbija, ali je znala, da Rusija Crnu Goru 
nije napustila. Ostajući uporno kod svoga plana, da Crnu Goru 
uništi, Srbija je izabrala zaobilazni put, da ne bi izazvala odpor 
Rusije. Organizirala je stvaranje unutrašnjih sukoba u Crnoj Gori 
i istodobno uplela borbu protiv Crne Gore u jugoslavenski pokret, 
kome se uspjela staviti na čelo. 

Godine 1904. okrunjen je u Beogradu kralj Petar. Beograd¬ 
ska štampa za vrieme krunitbe naglašavala je, da je on prvi srb- 
ski krunjeni kralj poslije propasti sredovječne srbske države. Da bi 
krunitba bila obavljena sa što većim sjajem vršene su pripreme 
gotovo cielu godinu dana prije. Istodobno se htjelo svečanostima 
krunitbe dati karakter političke manifestacije svih južnih Slavena. 
U Beogradu je počeo izlaziti »Slovenski Jug«, koji je bio organ 
akcije za davanje toga značenja krunitbi. Poklik: »Južni Slaveni, 
ujedinite se!«, donošen je u svakom broju lista, odmah pokraj nje¬ 
gova naslova. List je uređivao Ljuba Jovanović-Čupa, koji je uži¬ 
vao velik ugled među drugovima akademičarima. Trebalo je aka¬ 
demsku mladež iz Zagreba i Sofije dovesti u Beograd na »kongres 
jugoslovenske akademske omladine«. Kongres je trebalo održati za 
vrieme krunitbe. Delegacije beogradske omladine putovale su ne¬ 
koliko puta u Zagreb i u Sofiju. I uspjele su. Zagrebačka i sofijska 
omladina došle su u, Beograd, formalno na kongres, stvarno na 
krunitbene svečanosti. U toku svečanosti kralj Petar je posjetio 
sveučilište. Dočekala ga je »jugoslovenska omladina«. Čuli su se 
glasovi: »Živio jugoslavenski car«! Sofijski akademičari, kojima je, 

izgleda, tek sada bilo jasno, zašto su zvani u Beograd, da bi se 
ogradili od tih poklika, demonstrativno su napustili Beograd i 
prešli u Zemun. O tome incidentu nije pisalo beogradsko novin- 
stvo pa je ostao nezapažen. 

Krunitbom je najavljena akcija Srbije za ujedinjenfe južnih 
Slavena. Beogradski jugoslavenski pokret bio je dobro organiziran. 
Na čelu pokreta stajala je »Narodna odbrana«. »Crna ruka« 
zvala se njena revolucionarna sekcija. Vodstvo jedne i druge imali 
su u rukama srbski aktivni častnici. Organ beogradske akademske 
omladine »Slovenski Jug« kasnije je nazvan »Pijemont«. Nije mo¬ 
guće jasnije iztaći cilj pokreta. Ideolog pokreta, sveučilištni pro¬ 
fesor Jovan Skerlić, bio je vođa te omladine. I »Narodna odbra¬ 
na« i Skerlić izjašnjavali su se za federaciju zemalja južnih Slavena. 
Pokret je financirala i davala mu pravac srbska vlada. 

Crnogorska akademska omladina u Beogradu organizirana je 
posebno. Njoj je stavljeno u dužnost, da borbom protiv stanja u 
Crnoj Gori pripremi uspjeh buduće revolucionarne akcije. Ukop¬ 
čana u jugoslavenski pokret, akcija crnogorske omladine brzo je 
dobila značaj akcije pokreta. Njoj je stajala na razpolaganju sva 
štampa pokreta. Bilo je očevidno, da je Crna Gora osuđena na 
smrt. 

Prilike na jugu Austrougarske monarhije, o kojima će kasnije 
biti govora, bile su povoljne za akciju Beograda. Zato je uspio, 
relativno brzo, zatalasati jug Monarhije. Srbska se omladina bez 
rezerve stavila na razpolaganje Beogradu. Za njom se poveo i je¬ 
dan dio zavedene hrvatske omladine. 

Srbski listovi: »Zastava« (Novi Sad), »Srbobran« (Zagreb), 
»Srpska riječ« i »Narod« (Sarajevo) i mnogi drugi dobivali su 
direktive iz Beograda. Svi ti listovi napadali su Crnu Goru. Na 
hrvatsko-srbsku koaliciju Beograd je vršio odlučan utjecaj preko 
njene srbske komponente. 1 ) Pod tim utjecajem i ona je zauzela 

stav protiv Crne Gore. U pisanju zagrebačkoga »Pokreta« izbi¬ 
jale su njegove veze sa »Srbobranom«. 

Knjaz Nikola bio je naviknut, da ga napadaju iz Beograda. 
Međutim iznenadilo ga je držanje Novoga Sada i Sarajeva, a 
držanje koalicionaškog Zagreba ga je zbunjivalo. 

Tražilo se od njega davanje ustava Crnoj Gori. Daroviti i 
dovitljivi knjaz još nije uviđao, da su on i Crna Gora osuđeni na 
smrt bez obzira na politički sistem u Crnoj Gori. Nije predviđao, 
da ce ti isti, koji od njega traže ustav, biti kasnije vjerni sluge 
diktature Aleksandra Karađorđevica. I odlučio se na davanje 
ustava. Nesumnjivo je na njega utjecala i činjenica, da je ruski 
car dao konstituciju. 

Na Lučindan godine 1905. knjaz Nikola je proglasom na 
crnogorski narod objavio svoju odluku, da dade ustav. Naredio je 
izbor narodnih zastupnika i njihov dolazak na Cetinje na Nikoljdan 
iste godine, da se pred njima ustav pročita. 

Odmah nakon knjazeva Lučindanskog proglasa, ne čekajući da 
vidi sadržaj ustava. Beograd je, preko crnogorske akademske 
omladine u Beogradu, dao neku vrst proglasa na crnogorski narod 
pod nazivom: »Riječ crnogorske univerzitetske omladine«. Cieli 
sadržaj ove »Riječi« proračunan je na izazivanje knjaza Nikole. Iz 
»je kipti srcba Beograda, što se knjaz odlučio za ustavno uređen’e 
Crne Gore. Osma točka te »Riječi« glasi: »Zdravo shvaćanje na¬ 
cionalnih interesa u novom životu Crne Gore učiniće da sve se- 

*) Kad.god su događaji stavljali Hrvatsko-srbsku koaliciju pred 
donošenje važnijih odluka Svetozar Pribićević je slao u Beograd 
posebne izaslanike, da pita Nikolu Pašića, što da radi. Godine 
.1913. slao je^u tu svrhu u Beograd svoga brata Adama. Pašić ga 
je primio noću u privatnom stanu radi davanja uputa. To je iznio 
Adam u svome članku »Rad hrvatsko-srpske koalicije i srpske vla¬ 
de na sprečavanju rata 1913. god.«, koji je objavljen u božičnjem 
broju beogradske »Pravde« 1937. 

paratističke težnje, antagonizam i provincijalni interesi, u koliko bi 
se kosili sa stvarnim potrebama srpskoga naroda, moraju ustuknuti 
pred idejom slobode i ujedinjenja Srpstva«. 

Jasnije se nije moglo reći knjazu Nikoli, da se ne traži parla¬ 
mentarna demokracija, nego njegova glava i pripojenje Crne 
Gore Srbiji. Crna Gora je od Srbije bila odieljena državnim teri¬ 
torijem turske carevine. Što je značilo traženje pripojenja Crne 
Gore Srbiji u ono doba vidjet ćemo kasnije, kad budemo govo¬ 
rili o aferi s bombama. 

Na Nikoljdan sastali su se narodni zastupnici na Cetinju. Pro¬ 
čitan im je ustav. Izradili su ga ljudi školovani u Srbiji. On je ko¬ 
pija jednoga od srbskih ustava (Srbija je poznata po bogatstvu 
ustava). Primljena je u cjelosti i srbska terminologija. I ako je Crna 
Gora, kroz cielo vrieme teokratske vladavine, imala svoje sabore, 
i ako u Crnoj Gori rieč »skupština« znači nešto sasvim drugo, ipak 
je naziv Sabor zamienjen nazivom »Narodna skupština«. Domo¬ 
vina »Opšteg Imovinskog Zakonika« (crnogorski građanski zakon, 
koji ću kasnije ponovno spomenuti) pozajmljuje pravnu terminolo¬ 
giju od Srbije, čiji su svi zakoni, počevši od građanskog zakona, 
priepisi tuđih zakona! Zar je moguća veća kapitulacija pred dre¬ 
kom Beograda? I Beograd je ipak nezadovoljan. Još upornije je 
nastavio borbu protiv Crne Gore, kao što ćemo kasnije vidjeti. 

Knjaz je položio prisegu na ustav pred Narodnom skupštinom 
i ona je razpuštena. Dotadanjoj vladi, koje su članovi ministrovali 
po koji decenij, prihvaćena je ostavka. Sastav nove vlade knjaz je 
povjerio Lazaru Mijuškoviću. Vlada je, u smislu ustava, doniela 
?akon o izborima narodnih zastupnika, koji je opet bio kopija srb- 
skog zakona, i razpisala izbore, koji su obavljeni godine 1906. Još 
nije bilo političkih stranaka. Kako vlada nije imala svoje stranke, 
nije bilo ni vladinih kandidata za narodne zastupnike. Izborna borba 
nije bila borba stranaka, nego borba pojedinaca, ali se osjetila 

agitacija agenata Iz Beograda. Čim se sastala Narodna skupština,, 
počeli su se narodni zastupnici dieliti u grupe. Prva ustavna vlada 
ostala je u manjini i demisionirala. Knjaz je ponudio vladu grupi* 
koja je u tom trenutku imala većinu. 

Predsjedničtvo grupe prihvatilo je ponudu i označilo kaa 
kandidata za predsjednika buduće vlade Marka Radulovića. Bio 
je beogradski đak, vrlo skromnih sposobnosti i gotovo podpuno 
bezznačajan. Njegovi drugovi govorili su, da je pao izbor na 
njega kao najstarijega po godinama. Ja mislim zato, što su se 
jači izključivali međusobnim nadmetanjem, a njemu nije nitko za- 
vidio. Knjaz mu je povjerio sastav kabineta. 

I ako spočetka nejasno, osjećala se spremnost ove grupe, 
da Crnu Goru dovede u podređen položaj prema Srbiji. Čak 
je jedan njen ugledan član (Dr. Marušić) predložio u skupštini* 
da se u buduće skupština zove »Srpska narodna skupština knja- 
ževine Crne Gore«. U koliko je ta sklonost grupe više izbijala na 
javu, u toliko je raslo vrenje u skupštini. Pojedini narodni zastup¬ 
nici počeli su grupu napuštati. Vlada je dala ostavku i sastav¬ 
ljena je druga iz iste grupe, ali i ona je ubrzo ostala u skupštinf 
u manjini. Nakon njene demisije sastavljena je vlada Dr. Lazara 
Tomanovića. Nasuprot tendenciji pretvaranja Crne Gore u po¬ 
krajinu kraljevine Srbije, Tomanovićeva vlada iztakla je princip 
čuvanja dostojanstva Crne Gore, kao nezavisne države. Počele 
su oštrije političke borbe u Crnoj Gori. Srbski poslanik na Ce- 
tinju bio je Joca Jovanović-Pižon. To je onaj isti Joca Jovanović, 
koji je bio srbski poslanik u Beču za vrieme ubojstva austro¬ 
ugarskog priestolonasljednika Franje Ferdinanda u Sarajevu go¬ 
dine 1914. Prema njegovim izvješćima o stanju u Crnoj Gori, 
Beograd je došao do zaključka, da je došao pogodan trenutak, 
da pristupi izvođenju plana za ubojstvo knjaza Nikole i za uni¬ 
štenje Crne Gore. Poslao je bombe na Cetinje. 

BOMBAŠKA AFERA 


®%ombe za Crnu Goru spremila je i poslala revolucionarna 
B)J organizacija »Crna ruka«. Surađivali su kapetan Jaša Ne* 
nadović, ordonans-častnik kralja Petra i njegov rođak, i Nikola 
Vukotić, kapetan u kraljevoj gardi. Bombe su poslane u dva 
pravca. Jedne preko Turske; odnio ih je preko Sandžaka Vaso 
Ćulafić, seljak iz Vasojevića, crnogorskog plemena na granici 
prema Turskoj. Drugoj pošiljci dan je pravac preko Austrougarske, 
od Beograda preko Zemuna do Rieke željeznicom, a odatle lađom 
do Kotora. U to doba carinski pregled putnika iz Srbije bio je 
u Zemunu tako strog, da je bilo nemoguće prenieti neprimiećen 
i zamotak duhana, a kamo li kovčeg s bombama. Da budu pro¬ 
puštene, pobrinulo se zemunsko redarstvo. Cetinjska vlada bila je 
izvieštena oko mjesec dana prije, da se u Beogradu sprema 
atentat na knjaza Nikolu. Držanje zemunskog redarstva dokazuje, 
da je to znao i austrougarski poslanik u Beogradu. Beograd je 
očevidno predviđao, da u ovome slučaju ne će praviti potežkoće 
redarstvo susjedne dvojne monarhije. To dokazuje činjenica, što 
su angažirani za prienos ovih bomba pokraj ostalih i vodeći čla¬ 
novi crnogorske omladinske organizacije u Beogradu: Todor Bo- 
žović, Marko Daković i Jovan Đonović. Bombonosci stigli su 
sretno u Kotor. Tu su smjestili kovčeg s bombama, a oni su še¬ 
tali, njih oko osam, po Boki. Čas su u Kotoru, čas u Risnu, Čas 
u Hercegnovom. Dolaze k njima rođaci i prijatelji iz Crne Gore, 
iz krajeva pograničnih Boki. Održavaju konferencije pred očima 

austrijskog redarstva. Ono ih je sve poznavalo još iz nedavnoga 
procesa na Cetinju, u kome su bili na obtuzeničkoj klupi zbog 
svoga proglasa »Riječ crnogorske univerzitetske omladine«, o 
kome je već bilo govora. Crnogorski prijatelji u Boki sve to paž¬ 
ljivo promatraju. Jasna im je namjera Austrougarske. Svaki sa¬ 
stanak zavjerenika i svaki pokret austrougarske vojske u Herce¬ 
govini, Dubrovniku i Boki dojavljuju Cetinju. Zavjerenici šalju 
kurire na Cetinfe, da iztraze situaciju preko prijatelja zavjere na 
Cetinju. Kuriri se vraćaju i izvještavaju. Kada su ocienili situa¬ 
ciju kao zrelu za izvršenje atentata na knjaza Nikolu, šalju bombe 
na Cetinje. Nosi ih u kovčegu preko Njeguša jedan od bombo- 
nosaca, Stevan Rajković, tipograf. Kad je stigao, s ostalim put¬ 
nicima, na Njeguše, primjećuje gdjekoji čudan pogled. Počinje 
ga mučiti sumnja, ali je ipak jače vjerovanje, da je to slučajno. 
Na Njegušima se putnici odmaraju oko deset minuta i nastav¬ 
ljaju put za Cetinje. Putujući za Cetinje Rajković postaje sve 
nemirniji. Sumnja, da je pod redarstvenim nadzorom, nadjačava 
vjerovanje da nije. Čim je stigao na Cetinje, agenti tajnog re¬ 
darstva ne napuštaju ga. Prate ga stopu u stopu. Jasno mu je, 
da je uhvaćen. Niti može bombe kod koga neprimiećeno ostaviti, 
niti ih može kuda baciti. Dolazi na misao, da odnese kovčeg 
s bombama na redarstvo i da ih sam preda. Misli, bit će blaže 
suđen, ako kaže da se pokajao, nego ako mu redarstveni agenti 
oduzmu bombe. Tako je i učinio. To je bilo početkom mjeseca 
studenoga godine 1907. Vaso Ćulafić s bombama uhvaćen je na 
crnogorsko-turskoj granici. 

Oko dvadeset dana prije polazka bomba iz Beograda i za 
vrieme njihova putovanja u Cetinje nije bilo bez događaja. Osje¬ 
tila se jaka uznemirenost u grupi narodnih zastupnika, koji su u 
Narodnoj skupštini pomagali vladu M. Radulovića. Počeli su poje¬ 
dinačno i gotovo neprimjetno napuštati Cetinje. Većina ih se 

povukla u svoja plemena, a manji dio je odputovao u inozemstvo, 
najviše u Srbiju. Očevidno je, da su bili obaviešteni o pripre¬ 
mama u Beogradu, a znali su, da bi ih razjareni narod na Cetinju 
potukao nakon neuspjelog ili uspjelog atentata na knjaza. 

Na Cetinju je donesen zakon, kojim je ustanovljen poseban 
sud za suđenje zavjerenicima. U sud su ušli predsjednik i članovi 
Državnog savjeta, predsjednik i članovi Velikoga suda (crnogorski 
vrhovni sud) i svi predsjednici Okružnih sudova. Javna razprava 
počela je koncem svibnja godine 1908. U toku razprave tragovi 
zavjere doveli su do srbskog dvora. Zbog toga je srbski poslanik 
napustio Cetinje. Time su prekinuti diplomatski odnosi između 
Crne Gore i Srbije. 

Tek nakon stvaranja kraljevine SHS, kasnije Jugoslavije, vi¬ 
djelo se ne samo da nije nitko nevin osuđen, nego da osudom 
dosta krivaca nije obuhvaćeno. Dok su prije svi poricali sudjelo¬ 
vanje u zavjeri, kasnije su ga svi priznavali i tražili i dobivali 
nagrade za to. Davani su im visoki položaji u državnoj službi, 
»nacionalne« mirovine, postajali su senatori i t. d. U člancima 
beogradskih novina hvalili su se, da su nosili bombe. Čak su 
pisali i knjige o nošenju bomba, koje je nagrađivao i na svoj 
trošak izdavao dispozicioni fond Ministarstva vanjskih poslova. 
Kralj Aleksandar Karađorđević marljivo se izticao u nagrađivanju 
onih, koji su se javno hvalili sudjelovanjem u pokušaju ubojstva 
njegova djeda knjaza Nikole. Za vrieme svoje diktature imenovao 
je Jovana Đonovića jugoslavenskim poslanikom u Tirani. Pa ipak 
je u Hrvatskoj bilo naivnih ljudi, koji su se čudili, da su generali 
jugoslavenske monarhije prisustvovali svečanostima, koje su se u 
Sarajevu priređivale uspomeni ubojice austrougarskog prestolo¬ 
nasljednika Franje Ferdinanda! 

Tek u Jugoslaviji, tek na grobu crnogorske državne nezavis¬ 
nosti, priznalo se, da su Crna Gora i knjaz Nikola početkom stu- 


































denoga godine 1907. bili u položaju pravedne nuždne odbrane. 
A sto se onda pisalo i govorilo? Beogradski listovi digli su pa¬ 
klenu dreku, da su knjaz Nikola i Dr. Tomanović podmetnuli 
bombe, da bi mogli suditi svojim političkim protivnicima. Držani 
su mitinzi, na kojima se bacalo prokletstvo na »cetinjske tirane«. 
Listovi u Zagrebu, Novom Sadu, Sarajevu i drugi, o kojima je 
prije bilo govora, nisu zaostajali za Beogradom u napadajima. 
Čak sd i u Zagrebu neki sveučilištarci održali miting protiv Ce- 
tinja. Dokaz, da se zagrebačko sveučilište sve više i više pretva¬ 
ralo u političku podružnicu beogradskoga sveučilišta. Beogradski 
dispozicioni fond uspio je i po koje strane novine uplesti u hajku 
protiv Crne Gore. 

Vidjeli smo, da je dvojna monarhija išla na ruku donošenju 
bomba na Cetinje. Kasnije je zaštićivala učestnike zavjere. Čim 
su bombe na Cetinju uhvaćene, crnogorska je vlada zatražila od 
austrougarske vlade izručenje zavjerenika. Istodobno je poslala 
u Kotor bivšega predsjednika vlade Lazara Mijuškovića, da za¬ 
traži njihovo uhićenje. U tome trenutku Marko Daković je bio u 
Kotoru, a Jovan Đonović i Todor Božović u Risnu. Šef kotorskoga 
redarstva Jaroslav Buhar (Čeh) govorio je Mijuškoviću, da ovu 
trojicu ne može pronaći. Međutim redarstvo je Dakovića prikrilo, 
a Đonoviću i Božoviću omogućilo, da odputuju u Srbiju. Nešto 
kasnije i Daković je, poslije dužega gostovanja kod svoga ujaka 
Petra Zimonjića, metropolite bosanskog, 2 ) stigao u Srbiju. Ostali 
su uhićeni. Nisu ni oni izručeni Crnoj Gori, jer ih je kotorska po¬ 
rota proglasila nevinima. Prema mišljenju porote bombe nisu po¬ 
stojale. 

Beograd i Beč u ovome su slučaju išli zajedno, ali ne iz istih 
razloga. Oba su znali, da Crna Gora nema ni redovne vojske ni 

2 ) Austrijsko redarstvo nije ga moglo pronaći čak ni kao 
gos^a metropolite bosanskog. 

žandarmerije. Znali su, da svaki Crnogorac od 16 do 60 godina 
ima od države pušku i stanovitu količinu streljiva, da je naoružani 
crnogorski narod jedina fizička sila u službi pravnoga poredka. 
Znali su i to, da bi plemena, iz kojih su zavjerenici, bila napad¬ 
nuta od ostalih plemena u slučaju ubojstva knjaza Nikole. Planuo 
bi građanski rat, prema kojemu bi cetinjska vlada, uslied nedo¬ 
statka bilo kakve svoje oružane sile, bila podpuno nemoćna. Po¬ 
stala bi neizbježiva intervencija oružane sile koje od susjednih 
država radi uzpostave reda. Susjedi Crne Gore bili su Austro¬ 
ugarska i Turska. Jasno je, da može doći u obzir samo interven¬ 
cija Austrougarske. Čak i Petrograd bi bio doveden u položaj, 
da joj se ne protivi. I tako bi Austrougarska zauzela Crnu Goru. 
Zato su bili kombinirani s njenim onakvim ponašanjem prema 
nošenju bomba pokreti njene vojske u Hercegovini, okolini Du¬ 
brovnika i Boki. 

Što bi dobio Beograd od nestanka Crne Gore? Srbija i 
narod ništa, ali bi dobila dinastija Karađorđevića. Kralja Petra 
u to doba nije primao ni jedan dvor u Europi. Zna se, zašto. 
Vladari onoga doba stajali su na gledištu, da bi drugčijim drža¬ 
njem rušili monarhistički princip. 

Srbija, poslije poraza na Slivnici (srbsko-bugarski rat od go¬ 
dine 1885.) i poslije toliko drugih nedaća, nije mogla svojim ugle¬ 
dom poboljšati sudbinu svoga kralja. Prema njemu stajao je 
knjaz Nikola, pobjednik na Vučjemdolu, cienjen i poštovan od 
svih europskih vladara. Uz to je bio u rodbinskim vezama s dva 
ugledna i moćna vladalačka doma. Jedna je kćerka knjaza Nikole 
bila kraljica Italije, a druge dvie bile su velike ruske knjeginje. 
Utjecajni veliki knjaz Nikolaj Nikolajević toliko je obožavao svoga 
tasta, da je bila izključena mogućnost drugčije ga skloniti s puta 
osim ubojstvom i uništenjem Crne Gore. I Beograd se na to 
odlučio. Jedina korist, koju od toga očekuje i koju uobće od toga 

može Imati, jest, da Karađorđevići ostanu na slavenskome jugu 
jedina dinastija, navodno slavenska po podrietlu. Slanje bomba 
je čisto dinastički podhvat. 

Od srbskih državnika jedini je Ljuba Jovanović osjećao po¬ 
trebu, i nakon uništenja Crne Gore godine 1918., da pokusa 
skinuti odgovornost sa Srbije za taj odvratni zločin. U njegovim 
člancima »Sarajevski atentat i beogradska spoljašnja politika«, 
koji su objavljeni u beogradskim listovima »Novi Život« i »Poli¬ 
tika« u mjesecu ožujku godine 1925. stoji doslovno ovo: »Zatim 
dolazi u Beograd poznati austrougarski poverenik Đ. Nasfić. On 
vara i provocira mladićske patriotske krugove, uvlači se u vojne 
radionice u Kragujevcu, gde od lakovernih ljudi izvara i izmami 
nekoliko vojničkih bombi, prenosi ih u društvu notornih bečkih 
agenata kroz ćelu habsburšku teritoriju, od Zemuna do Kotora » 
naposljetku pokazuje ih sa velikim skandalom na Cetinju kao na- 
menjene da uzmu život knezu Nikoli«. Međutim, izkazima Jovana 
Đonovića i ostalih, koji su nosili bombe, uglavljeno je, da Đ. 
Nastić nije sudjelovao u nošenju bomba. Prije smo vidjeli, da je 
bombe iz Kotora na Cetinje donio Stevan Rajković, a ne Nastić. 

Točno je, da su oni, koji su nosili bombe, služili interesima 
Austrougarske, jer u protivnom slučaju ne bi ona podupirala no- 
šeje bomba, ali je točno i to, da su to radili kao agenti Beograda 
i njegove dinastije. 

odine 1908. Austrougarska je objavila aneksiju Bosne i 
Hercegovine. Nisu inkorporirane ni Austriji ni Ugarskoj. 
Ostale su njihov condominium. Aktom pripojenja dvojna Monar¬ 
hija prekršila je berlinski mirovni ugovor od godine 1878. i iza¬ 
zvala prosvjed njegovih podpisnika. Protestirale su i Crna Gora 
i Srbija. Činjenica, da su se našle u istome položaju, dala je po¬ 
voda Beogradu, da naredi svome poslaniku Jovanoviću, da se 
povrati na Cetinje. Beograd je smatrao, da će uzpostavom di¬ 
plomatskih odnosa s Cetinjem pojačati značenje demonstracije 
protiv aneksije. Na taj korak Beograda Crna Gora je odgovorila 
odašiljanjem posebnoga izaslanika u Srbiju. Dočekan je vrlo sve¬ 
čano. U beogradskom kazalištu davala se »Balkanska Carica«, 
(prvi i zadnji put). Tim povodom ministar prosvjete Andra Ni- 
kolić pozdravio je knjaza Nikolu brzojavom, koji je završavao 
uzklikom: »Ziveo knez Nikola, junak i pesnik!« Dokaz, da Beograd 
umije, i te kako, biti sladkorječiv. 

Ni nakon uzpostave diplomatskih odnosa stav Crne Gore 
i Srbije nije bio isti. Srbija je tražila kompenzacije, t. j. da joj 
se ustupi nešto od Bosne. Crna Gora je objavila, da se smatra 
oslobođenom od svih ograničenja svoga suvereniteta nad Barom 
i Ulcinjem, koja su joj bila nametnuta članom 29. berlinskoga 
ugovora, 8 ) tražila je Spič, t. j. strategijsko poboljšanje položaja 

3 ) čl. 29. berlinskoga mirovnoga ugovorla od godine 1878. 
odnosi se na Crnu Goru. Pokraj ostalih ima i ovu odredbu: »Crna 
Gora ne smije imati ni ratnih lađa ni ratne zastave. Luka Bar 
i sve vode, koje pripadaju Crnoj Gori, ostaju zatvorene ratnim 





























Bara, i autonomiju za Bosnu I Hercegovinu. Dok Crna Gora ne 
propušta tražiti za Bosnu i Hercegovinu bolji položaj u Austro¬ 
ugarskoj monarhiji, dotle Srbija ostavlja to pitanje sasvim izvan 
kruga svojih interesa. Ova razlika u stavu, posljedica je duboke 
razlike u pogledima na sviet uobće, a posebice razlike u shva¬ 
ćanju državne ideje. Beogradski pojam državne ideje izkljućuje 
priznavanje posebnih interesa drugih jugoslavenskih zemalja. One 
su samo objekt briga Beograda, da poveća teritorij Srbije. 

Jedina posljedica aneksione krize bila je za Srbiju uzpostava 
njenih diplomatskih odnosa s Crnom Gorom. Međutim, čim je 
prestala uzrujanost zbog aneksije, pokazalo se, da Beograd nije 
odustao od svoga plana, da uništi Crnu Goru. Beogradski listovi 
digli su paklenu buku protiv Crne Gore. Razumije se, pridružili 
su im se odmah već poznati listovi u Zagrebu, Novom Sadu i 
Sarajevu. Digao je svoj glas protiv Crne Gore i kasniji predsjed¬ 
nik Čehoslovačke republike profesor Th. Masaryk. Tvrdili su, da je 
»poznati austrijski agent« Đorđe Nastić predao čuveni »Statut re¬ 
volucionarne organizacije južnih Slovena« crnogorskoj vladi, neki 
čak knjazu Nikoli, i da su ga oni predali bečkoj vladi. Svi u jedan 
glas tvrdili su, da je Nastić od početka bio i uviek ostaje agent 
austrijske vlade. I nitko nije htio postaviti pitanje: pa zar austrij¬ 
ska vlada ne dobiva izvješća i dokumente direktne* od svojih 
agenata, nego preko vlade druge države? Zar ima vlade na 

lađama sviju naroda«. Velesile su priznale zahtjev Crne Gore, 
da se ove odredbe imaju smatrati dokinutima danom proglaše¬ 
nja aneksije Bosne i Hercegovine. Da bi 'dale izrazp tome pri¬ 
znanju, velike sile su naizmjence slale po nekoliko jedinica svoje 
ratne flote u barsku luku, odakle su admirali s pratnjpVn dolazili 
na Cetinje, da u ime svojih vrhovnih zapovjednika čestitaju 
knjazu Nikoli slobodu crnogorskoga mora. Uz ostale to je uradila 
i ratna mornarica Austrougarske monarhije. 

svietu, koja sa svojim agentima obći preko posrednika i to preko 
neke strane vlade? 

Naravno i Beč se našao s napadačima na Crnu Goru na istoj 
strani barikada. »Wiener Allgemeine Zeitung« tvrdi: »Originalni 
primjerak revolucionarnog statuta Nastić je predao knjazu Nikoli, 
a ovaj ga poslao bečkom ministarstvu vanjskih poslova, gdje se 
i sada nalazi. Knjaz Nikola crnogorski sigurno bi drugčije radio, 
da je mogao slutiti, kako će svojim odkrićima pripomoći aneksiji 
Bosne«. Beč u obtužbama Crne Gore ide dalje od Beograda i 
njegovih agenata. On tvrdi, da je Crna Gora kriva, što je Austro¬ 
ugarska anektirala Bosnu. 

Beč naređuje svome agentu Nastiću, da i on obtuži Crnu 
Goru. I on izjavljuje, da mu je Cetinje dalo novac za »Finale« 
i da mu je reklo, da ne štedi nikoga. Dakle, agenta austrougarske 
monarhije, države od preko 50,000.000 stanovnika, financirala je 
mala Crna Gora! I to se usuđuju proglasiti istinitim ne samo Beo¬ 
grad i njegovi agenti, nego čak i sveučilištni profesor Th. Ma- 
saryk! 

Na grobu Austrougarske monarhije, u Jugoslaviji, auktori 
»Statuta revolucionarne organizacije južnih Slovena« priznali su 
primjerak, o kojemu je ovdje rieČ, autentičnim. 4 ) 

Cetinju je bilo jasno, da je ova novinarska kampanja protiv 
njega psiholožko pripremanje novoga fizičkoga napadaja na ob- 
stanak Crne Gore. Naslućivalo se, da će se opet naći u suradnji 

4 ) U mjesecu ožujku godine 1937. objavljen je u beograd¬ 
skom dnevniku »Pravdi« jedan Članak Adama Pribićevića pod na¬ 
slovom: »Pismo g. Adama Pribićevića »Pravdi«. Tamo stoji među 
■ostalim i ovo: »Statut, koji je Nastić objavio, bio je poslan, za 
Petra Kočića.Dodajem, da je Milan Pribićević posle objav¬ 

ljenja Statuta valjda za »kaznu«* bio premešten iz zabitnog Kru- 
Ševca u Beograd i dodeljen »Narodnoj Odbrani«. To je bilo u 

Beč i Beograd, kao što su bili prije kod nošenja bomba na Ceti- 
nje, i pozornost se upravila u tome pravcu. 

Bombaška afera izazvala je potres, od koga je bilo i ruše¬ 
vina. One doduše nisu bile uočljive na širokim drumovima narod¬ 
noga života, ali su njima bile neprohodno zatrpane mnoge stazice 
i putanjice, kojima se provlače tajni poticaji za mnoge važne, čak 
i sudbonosne odluke. To nije ostalo neprimiećeno austrougarskom 
poslanstvu na Cetinju. To je navelo Beč, da povjeruje u moguć¬ 
nost jedne zavjere širih razmjera u Crnoj Gori. Nadao se tim 
putem postići ono, što nije uspjelo pomaganjem pri nošenju 
bomba na Cetinje. 

Major Nikola Mitrović dosta je utjecajan među svojim dru¬ 
govima. U svome plemenu Bratonožićima, koje je ugledno u Crnoj 
Gori, dobro je viđen. Živio je više godina na Cetinju, kao či- 
novnik ministarstva vojske, i ima znatan broj osobnih poznanstava 
u Crnoj Gori. Bistar je i okretan. A sad dolazi ono, što je bilo 
za njega kobno. Bio je zet jednoga bivšega ministra, koji je u 
bombaškoj aferi osuđen na kaznu lišenja slobode i nalazi se u kaz¬ 
nionici u Podgorici. Zbog svoje poznate privrženosti bratu svoje 
žene umirovljen je, kao nepouzdan, s pravom nošenja častničkih 
znakova, grba na kapi i sablje. To pravo ostavljalo se redovito 
umirovljenim častnicima. 

Mitrović se odselio s Cetinja u svoje pleme. Kuća mu je u 
sredini plemena, odmah do kolnoga druma, kojim svaki dan pro¬ 
laze poštanska kola između Kolašina i Podgorice. Za Mitrovića 

vreme Kralja Petra«. Kočić je poznati književnik i revolucionarac 
iz Bosne. Milan Pribicević je u to doba bio djelatni srbski častnik 
i j e dan^ od auktora revolucionarnoga statuta. Njegp je mogao 
pridijeliti »Narodnoj Odbrani« samo ministar vojske. Ne može se 
jasnije reci, čij-a je bila ustanova »Narodna Odbrana« i čiji je 
bio ondašnji t. zv. jugoslavenski pokret. 

prilika, da može često otići do Podgorice, što on i čini. U traj¬ 
nom je dodiru s prijateljima. Stekli su se svi uvjeti, da se na Mi- 
troviću zaustavi pogled onih, koji traže mogućnost, da u Crnoj 
Gori organiziraju akciju protiv Crne Gore. 

A. Jurković, dugogodišnji je činovnik austrougarskoga poslan¬ 
stva na Cetinju. Crnogorcima ga približava jedinstvo materinskoga 
jezika i srodnost mentaliteta. Ima priličan broj osobnih poznansta¬ 
va na Cetinju, a nešto i u unutrašnjosti. Ušao je i u rodbinske veze 
pojedinaca i u značenje rodbinskih veza u Crnoj Gori. Poznavao 
se na Cetinju s majorom Mitrovićem. Zna zašto se odselio s Ce¬ 
tinja u svoje pleme Bratonožiće. Kako je između njih dogovoren 
sastanak, da li preko posrednika ili neposredno, dok je Mitrović 
bio na Cetinju, ostalo je nepoznato. Tek, jednoga dana oni su 
se sastali. Ni na Cetinju ni u Podgorici, jer su znali obojica, da 
su pod okom tajnoga redarstva, nego na trećem mjestu. Mjesto, 
na kojemu kolni drum, koji ide niz Bratonožiće, izlazi iz doline 
rieke Morače u podgoričko polje, zove se Zlatica. Od svega 
A —5 kuća, koje se tu nalaze, dvie su, uz sami drum, hanovi. 
Odatle do Podgorice ima oko 10 km. Zbog tolike blizine Pod¬ 
gorici mjesto nije ni putničko odmorište na nekoliko minuta. 
Stvoreno je za sastanke onih, koji hoće da se uklone očima svieta. 
Tu su se sastali major Mitrović i A. Jurković u prvoj polovini 
godine 1908. Po izkazima handžije, koji je obojicu odprije po¬ 
znavao i sastanak prijavio, Mitrović je došao ranije. Ušavši u 
han, sobu prema drumu, porazgovorio se s handžijom, sio do pro¬ 
zora i naručio kavu. Nakon 10—15 minuta došao je Jurković, 
pozdravio se s Mitrovićem i sio za njegov stol. Mitrović je naručio 
i za Jurkovića kavu. Kad su izpili kave, Mitrović je rekao handžiji, 
da im namjesti u svojoj privatnoj sobi, da budu nesmetani. Na¬ 
ručio je svinjskog pršuta, sira i pola litre vina. Handžiji je to bilo 
sumnjivo. Od vremena na vrieme prisluškivao je na vratima. Go- 

vorili su dosta tiho. Čuo je rieči: organizacija, plan, zavjera. U 
toku razgovora Jurković je rekao: »Za plan ću se ja pobrinuti«. 

Kad je protiv Mitrovića povedena iztraga zbog sastanka, 
priznao je, da se sastao s Jurkovićem, priznao je, da su bili u 
handžijinoj privatnoj sobi, ali je sve drugo porekao. Tvrdio je, da 
se slučajno sastao s Jurkovićem, s kojim je stari znanac. Na in¬ 
tervenciju austrougarskoga poslanika dana je'uputa, da se iztraga 
ne nastavlja. Nije prekinuta, nego odgođena do dalje naredbe. 
Mitroviću je oduzeto pravo na nošenje častničkih znakova, grba i 
sablje. Razlog nije naveden u službenome listu, ali je javnost znala, 
da je to zbog sastanka na Zlatici. Tako žigosan teže se kretao! 
Smirio se kod kuće. Tek nakon nekoliko mjeseci počeo je, ali rjeđe, 
dolaziti u Podgoricu. Ali mirovao je samo prividno. 

Najprije je pridobio za zavjeru svoga rođaka podporučnika 
Petra Mitrovića. Izložio mu je plan za organizaciju zavjere i dao 
mu upute, na koga će se najprije obratiti. U prvom redu na neke 
najbliže rođake nekih osuđenih u bombaškoj aferi, zatim na po¬ 
znatije beogradske agente. Zavjera je obuhvatila osim plemena 
Bratonožića dva pogranična crnogorska plemena: Kuče i Vasoje- 
vice. Sva tri plemena graniče jedno s drugim. Vasojevića je dvie 
trećine u Crnoj Gori a jedna trećina pod Turskom. Iz Vasojevića 
ima dosta činovnika u Srbiji, gdje su se i školovali. Na zahtjev 
Beograda spremni su raditi kod svojih rođaka u Crnoj Gori, da 
sudjeluju u zavjeri. Sve to zna Major Mitrović te daje upute, kako 
da se sudionici zavjere potraže u tome pravcu. 

Čim su beogradski agenti bili upućeni u plan, izviestili su 
Beograd. On je ideju prihvatio. Poslao je gimnazialca Punišu Ra- 
čića u Vasojeviće, odakle je rodom. Račići su brojem jako i 
utjecajno bratstvo. Od Crnogoraca u Beogradu Račić je jedini 
često zalazio u kuću predsjednika vlade Nikole Pašića. I ostao 
je osoba najvećega Pašićeva povjerenja sve do Pašićeve smrti. 

> 

Pašić ga je i poslao. Među prvima, koji su u Vasojevićima dolazili 
u obzir, bio je podporučnik Petar Đinović. Bistar, hrabar, a svršio 
je dočastničku školu u Beogradu. Cielo ljeto godine 1909. Račić 
je proveo u Vasojevićima. Organizirali su zavjerenike u Vasojevi¬ 
ćima agenti Beograda, a zavjerenike u Bratonožićima i Kucima 
major Mitrović. 

Preko ljeta godine 1909. dovršene su i zadnje pripreme. 
Uglavljen je i dan početka akcije. Slučaj je htio da zavjera izpali 
na samu sebe tane, koje je bilo namienjeno Crnoj Gori. Mjesto 
ubojstva izvršeno je samoubojstvo. 

U to doba na granici prema Turskoj nije bilo sve u redu. 
Smatralo se potrebnim, da po dvie čete pograničnih bataljona 
čuvaju stražu na granici. Straža se mienjala svakih 15 dana. Na¬ 
ređeno je podporučniku Petru Đinoviću, da s četom ide na gra¬ 
nicu. Međutim bilo je ugovoreno, da do nekoliko dana zavjerenici 
dignu ustanak. Đinović je imao gotovo najvažniju ulogu među za¬ 
vjerenicima u Vasojevićima. Njegov odlazak na granicu izuzeo bi 
ga od sudjelovanja u akciji zavjere, a njegov neodlazak bio bi 
odkaz poslušnosti, što bi ga dovelo pod sud i u zatvor, dakle 
opet bi bio izgubljen za zavjeru. Doveden u takav položaj on se 
odlučio, da odmah digne ustanak i o tome obaviesti zavjerenike 
u Bratonožićima. Zavjerenici u Vasojevićima, vjerovao je, priklju¬ 
čit će se njegovom ustanku, čim za njega čuju. 

Prije sam rekao, da je u Crnoj Gori bio sistem narodne mili¬ 
cije. Naoružani narod bio je i čuvar državne nezavisnosti i čuvar 
pravnoga poredka u državi. Da bi narodu, za slučaj potrebe, bila 
pri ruci veća količina streljiva, bilo je ono smješteno u skladištima 
po plemenima. Skladišta su bila u sredini plemena na kakvoj viso¬ 
ravni ili omanjem briegu, gdje se mogu vidjeti s više strana. 
Ciela straža oko skladišta bio je jedan čuvar, jer je straža bio 
narod. Zato su skladišta i pravljena na mjestima, na kojima su 

narodu pod okom. Čuvar je smio Izdavati streljivo zapovjednici¬ 
ma bataljona i četa samo po pismenoj naredbi zapovjednika bri¬ 
gade. U naredbi je moralo biti naznačeno kakvo streljivo i koliko 
treba izdati. 

U zavjerničkom planu za dizanje ustanka bilo je predviđeno, 
da ustanak počne osvajanjem skladišta streljiva. Time se postizava 
dvoje. Ustanici se obskrbe streljivom a bez njega se ostave protiv¬ 
nici ustanka, jer je svaki vojnik narodne vojske imao kod sebe 
najviše 120 naboja. Zato je Đinović, odlučivši se za ustanak, htio 
najprije osvojiti skladište streljiva. Poveo je četu prema skladištu. 
Skladište je bilo dosta po strani od puta, koji vodi prema gra¬ 
nici crongorsko-turskoj. Vojnici su znali, da idu na granicu, F to 
skretanje prema skladištu bilo im je sumnjivo. Počeli su jedan 
s drugim šaputati, jer se već od nekoga vremena među njima po¬ 
čelo govorkati o zavjeri kao i o tome, da je podporučnik Đinović 
u zavjeri. Nije njima ostalo neopaženo ni to, da su se neki đaci, 
koji su toga ljeta došli iz Beograda, mnogo motali po selima. 
Tako šapćući došli su do skladišta. U četi od oko 120 vojnika bilo 
ih je u zavjeri svega šestorica. Đinović je zatražio od čuvara 
skladišta, da otvori skladište, da vojnici uzmu streljivo. Čuvar je 
zatražio naredbu od zapovjednika brigade. Na Đinovićevo obe¬ 
ćanje, da će naredba stići naknadno, čuvar je stao pred vrata 
skladišta i okrenuvši pušku prema Đinoviću i vojnicima rekao: 
»Pucat ću na svakoga, tko krene k vratima!« Nastalo je komeša- 
nje među vojnicima. Dovikivalo se Đinoviću, da je izdajica. Đi¬ 
nović zbunjen i preplašen počeo je govoriti protiv knjaza Nikole i 
vlade. Vec nakon nekoliko rieci bio je napadnut. Nekolicina su 
mu pritekli u pomoć. U tom metežu Đinoviću je uspjelo pobjeći 
u susjednu šumu, koja je sasvim blizu. One, koji su mu pomagali, 
vojnici su pohvatali i povezali. Kasnije su i Đinovića uhvatili i 

predali nadležnoj vlasti. Napadaj na skladište streljiva izvršen je 
u mjesecu rujnu god. 1909. 

Na glas o Đinovićevoj sudbini zavjerenici su počeli bježati 
Iz Crne Gore. Kako im je bila najbliža granica crnogorsko-turska, 
pobjegli su svi preko Turske u Srbiju. Puniša Račić s prijateljima 
na sam dan Đinovićeva slučaja, a sutradan major Mitrović, dva 
poručnika, jedan barjaktar, nekoliko gimnazialaca i šest vojnika. 

Vojni sud je zasjedao u Kolašinu, kao mjestu najbližem pleme¬ 
nima, u kojima je organizirana zavjera. Pobjegli zavjerenici, svojim 
biegom, pokazali su sudu pravac, kojim treba povesti iztragu, jer 
su sudu bile poznate njihove veze. Odmah se našao u zatvoru 
velik dio zavjerenika, pohvatana su i neka pisma, koja su u toku 
zavjere jedan drugome pisali. Pojedinci, našavši se pred vlasto¬ 
ručnim pismima, počeli su priznavati. Kasnije, kod suočenja s oni¬ 
ma, čija su pisma pahvatana, priznali su svi prisutni, koji su osu¬ 
đeni. Sud je došao i do plana, po kojemu su trebali zavjerenici 
napasti Podgoricu i, nakon zauzeća ove, Cetinje. Častnici, učest- 
nici u zavjeri, svršili su dočastničku školu. Njihov strategijski plan 
bio je takav, da je bilo očevidno, da ga oni nisu radili. To je 
onaj plan, koji je obećao A. Jurković majoru Mitroviću na sastanku 
u hanu na Zlatici. Na razpravi nisu priznali, da su htjeli ubiti 
knjaza Nikolu. Tvrdili su, da su htjeli poubijati samo ministre, 
lcnjaza detronizirati, a za knjaza Crne Gore proglasiti prestolo¬ 
nasljednika Danila. 1 

Sud je izrekao osudu krajem studenoga godine 1909. Od 
obtuženih osuđeni su na kaznu smrti sedmorica, i to: jedan major, 
jedan poručnik, dva podporučnika i tri vojnika. Major i poručnik 
bili su u biegu. Nad prisutnima izvršena je smrtna kazna. Ostali 
zavjerenici osuđeni su na kaznu lišenja slobode. 

Opet su Beograd i Beč suradnici. Dok je u bombaškoj aferi 
Austrougarska htjela izkoristiti zavjeru, koju je stvorio Beograd, 

dotle se u ovom slučaju Beograd priključio zavjeri, za koju je dala 
inicijativu Austrougarska. Radius akcije majora Mitrovića bio je 
mnogo veći od radiusa akcije beogradskih agenata, Beograd je 
prišao ovoj zavjeri iz istih razloga, koji su ga prije naveli na 
odašiljanje bombi na Cetinje. Beč se upustio u organiziranje za¬ 
vjere iz istih razloga, zbog kojih se prije odlučio na pomaganje 
pri nošenju bomba. 

U Narodnoj skupštini pokušalo se interpelacijom dati povoda 
vladi, da iznese pred javnost kolašinsku aferu i rad njenih organi¬ 
zatora, koji nisu obuhvaćeni osudom vojnoga suda. To nije uspjele 
zbog protesta poslanika Austrougarske monarhije. Knjaz Nikola 
je izkoristio svoje poznate veze u Petrogradu, da o svemu bude 
obaviešten ruski car. 

Rusija je stavila do znanja Beču, da ona u buduće ne bi 
mogla ostati ravnodušna prema postupcima protiv Crne Gore. 
Pašić je opomenut, da Petrograd želi, da Cetinje ostane izvan 
obsega rada »Crne ruke«. Savjetovao mu je, da promieni stav 
prema Crnoj Gori. Austrougarska je podpuno izgubila u Crnof 
Gori ugled, koji nekada ,nije bio malen. Bečki poslanik na Cetinju 
i činovničtvo poslanstva bili su bojkotirani. To je bio jedini uspjeh, 
koji je habsburžka monarhija postigla zavjerom A. Jurkovića i 
majora Mitrovića. Beograd je sudjelovanjem u zavjeri došao u 
drugčiji položaj. Izvršenje smrtne kazne nad osuđenima na smrt 
dalo mu je priliku, da ponovi bezprimjerne napadaje na Crnu 
Gorui Beogradsko novinstvo nije osuđivalo, nego urlikalo. Na 
mitinzima pozivana je Europa, da u ime kršćanstva razori pakao r 
koji se zove Crna Gora. I u novinstvu i u rezolucijama, koje su 
se donosile na mitinzima, knjaz Nikola i njegovi ministri nazivam 
su krvoločnim mesarima. Krvoločni su zato, Što nisu dopustili, da 
Tm agenti Beča i Beograda loču krv. Mesari su zato, Što su strie- 
Ijali one, koji su htjeli da ih izsieku. 


Beogradskoj urnebesnoj dreci odmah su se pridružili vec po¬ 
znati listovi u Zagrebu, Novom Sadu i Sarajevu. I zagrebačka 
akademska omladina, koja je pristajala uz hrvatsko-srbsku koaliciju, 
održala je miting, na kojemu je doniela rezoluciju, koje sadržaj na 
prvi pogled odaje, da je pisana u uredničtvu »Srbobrana«. Sve 
se ovo dogodilo prije savjeta, koji je Petrograd dao Pašiću, da 
promieni držanje prema Crnoj Gori. 

Da ne bi slabi poznavaoci Beograda povjerovali, da je nje- 
' gova uzbuna povodom strieljanja osuđenih na smrt bila izljev 
njegovih kršćanskih osjećaja, želim podsjetiti na dva slučaja. 

Godine 1917. strieljani su u Solunu pukovnik Dimitrijević 
Apis, vođa »Crne ruke«, i njegovi drugovi. Tvrdilo se, da je 
netko iz daleka pucao na regenta Aleksandra Karađorđevića po 
njihovu nagovoru. Knjaza Nikolu onako je napao Beograd, što je 
strieljao »sinove onih, koji su se s njim borili na Vučjemdolu«. Za 
22 godine postojanja Jugoslayije ne samo da u Beogradu nije 
održan ni jedan protestni miting nego uobće ni jedan list nije 
napao Aleksandra Karađorđevića zbog ubojstva onih, koji su 
njegova otca doveli na srbski priestol. Ovo podsjećanje na strie- 
Ijanje Dimitrijevića Apisa i drugova do danas je jedina upaljena 
svieća na njihovu grobu. 

Godine 1928. dne 20. lipnja, ni suđeni ni osuđeni strieljani 
su u narodnoj skupštini u Beogradu vođa i učitelj hrvatskoga na¬ 
roda Stjepan Radić i njegovi drugovi. Ne samo da zbog toga 
nije održan ni jedan protestni miting u Beogradu protiv Aleksan¬ 
dra Karađorđevića i njegove vlade, nego ih uobce nije niti jedan 
beogradski list osudio. Ova dva slučaja nesumnjivo dokazuju, da 
ona uzbuna zbog strieljanja osuđenih u kolašinskoj aferi ni ; e bila 
uzbuna savjesti, nego provala biesa, Što ni;e uspio plan za uni¬ 
štenje Crne Gore. Dreka plaćenih najamnika i zavedene mase 
namještena je, da neizkusnom pogledu prikrije bies. 

5 ) Vidi Jovan Đonović »Ustavne i političke borbe u Crnoj 
Gori«, strana 250. 


U Jugoslaviji pisali su sasvim drugčije. Tvrdili su, da je za¬ 
vjera majora Mitrovića imala tako široke razmjere, da je obu¬ 
hvaćala cielu Crnu Goru. Da je vojni sud ograničio svoje suđenje 
samo na zavjerenike iz Vasojevića, Kuca i Bratonozica po naredbi 
knjaza Nikole, da se ne bi vidjelo, da je sva Crna Gora u za¬ 
vjeri. 5 ) Kada je trebalo snositi odgovornost za zavjeru, tvrdili su, 
da zavjera ne postoji, da su je izmislili knjaz Nikola i njegova 
vlada. Kada je došlo vrieme, da se dobije nagrada za sudjelo¬ 
vanje u zavjeri, onda je zavjerenika bilo mnogo više od broja, 
koji je obuhvaćen osudom vojnoga suda. 

Sve, što je za vrieme Jugoslavije Beograd napisao o svojim 
bivšim zavjerama protiv drugih zemalja, porazan je dokaz njegove 
moralne neuračunljivosti. Toliko je veličao zavjere i zavjerenike, 
da je zavjereničtvo pretvorio u moral javnoga života. Čak i pra¬ 
voslavna crkva pomnjivo je pazila, da i njene ruke budu od na¬ 
roda viđene, kada se zavjerama i zavjerenicima pletu vienci slave. 
Zavjereničtvo je uspjelo postati nacionalnom religijom. 


UOČI KNJAZEVOG JUBILEJA 


[BJT olašinska afera dokazala je, da uzpostava diplomatskih od- 
nosa između Beograda i Cetinja, za vrieme aneksione krize, 
nJiTbila orkan, koji bi očistio Srbiju od mržnje prema Crnoj 
Gori, nego samo umjetna magla, koja je privremeno prikrila 
srbski vulkan, iz koga mržnja ni za časak nije prestajala kuljati. 
Odkuda na tako malom prostoru toliki ocean mržnje? 

Prije sam spomenuo, da je na sjaj crnogorske pobjede na 
Vučjemdolu Srbija odgovorila mrakom zavisti i mržnje. Od tada 
se beogradsko dinastičko rivalstvo brinulo, da odnos Srbije prema 
Crnoj Gori bude neprestano osvietljen plamenom mržnje. 

Kralj Milan Obrenović uztezao se od napadaja na obstanak 
Crne Gore, ali nije žalio ni truda ni novaca, da učini sve, čime 
bi se, po njegovu mišljenju, mogao ugled crnogorske dinastije, 
ako ne ubiti, a ono bar znatno umanjiti. Dao je napisati jednu 
veliku knjižurinu, u koju su skupljene sve najskandaloznije afere, 
koje su ikada postojale kao i one, koje je balkanska mašta mogla 
izmisliti, i publicirao je pod naslovom: »Nekoliko krvavih slika iz 
Petrović-Njegoševa doma«. Kao pisac knjige figurirao je neki Savo 
Ivanović, koji se bio preselio iz Crne Gore u Srbiju. Razumije se, 
da su u knjizi zlo prošli i knjaz Nikola i njegov predhodnik knjaz , 
Danilo, ali je osobito oštro atakiran mitropolit Petar II., pjesnik j 
»Gorskoga Vijenca«. Ovaj posljednji je iznimno oštro napadnut. * 
Knjigom je poplavljen jug Austrougarske monarhije. Poslana 
je iz Sarajeva poštom svim profesorima, svećenicima, učiteljima, 

liečnicima, odvjetnicima i t. d., u Bačkoj, Banatu, Hrvatskoj, Bosni, 
Hercegovini i Dalmaciji. U Boki su pojedinci dobivali po pet i 
više primjeraka. Svi su knjigu dobili bezplatno i nitko nije znao, 
tko je šalje. 

Iz činjenice, što se slala iz Sarajeva, zaključivalo se, da je 
širena pod pokroviteljstvom B. Kallaya, guvernera Bosne i Her¬ 
cegovine. Jedan srbski list u Novom Sadu upozorio je na širenje 
knjige s par rečenica. Ovih dana, kaže se u toj notici, objavio je 
u Beogradu kralj Milan svoju autobiografiju, a razprodaje ju B. 
Kallay. To je najobsežije djelo te vrsti u književosti južnih Slavena. 
Kod Hrvata i najvećeg diela Srba u Austrougarskoj knjiga je po¬ 
stigla uspjeh suprotan onome, koji je očekivao kralj Milan. Gotovo 
redovito spaljivana je nečitana. U Srbiji je knjigu dobio svaki 
pismeni čovjek. Među Srbijancima, sudeći po svemu, knjiga je po¬ 
stigla zavidan uspjeh. U svojim člancima, za vrieme Jugoslavije, 
Krsto Cicvarić je, u više mahova, spominjao, da su prije Crno¬ 
gorce u Srbiji zvali Kezuni. 

Ni pobjeda na Vučjemdolu ni knjiga kralja Milana nisu uzroci 
mržnje, nego samo poticaji, da bukne. Njen je uzrok iskonski 
dubok. Vec sam spomenuo, da je u knjizi kralja Milana najgore 
prošao pjesnik »Gorskoga Vijenca«. Ja mislim baš zbog »Gorskog 
Vijenca«. Tim spjevom, po kome je njegov autor ravan najvećim 
svjetskim pjesničkim genijima, crnogorska misao prenešena je u 
regije abstrakcija i time je crnogorski pogled na sviet, uzdignut 
do visine filozofskoga sustava, dobio svoj konačni lik. Kroz taj 
spjev postalo je svima očevidno, da crnogorski, pogled na sviet 
nije samo nejednak sa srbskim nego ovome diametralno oprečan. 
Postalo je jasno, da se ne radi o sporednim razlikama, nego o 
temeljnim suprotnostima. Vidjelo se, da Crna Gora i Srbija nisu 
samo dvie zemlje, koje su živjele zasebnim životom kroz sva sto¬ 
ljeća svoje poviesti, nego dva svieta toliko jedan od drugoga 


udaljena, kao da žive na dva kontinenta. Najučeniji i najdarovitiji 
Srbi pisali su mnogo o »Gorskom Vijencu« i svi su dokazali, da 
ga jednako ne razumiju. Najdarovitiji među njima, episkop 
Dr. Nikolaj Velimirović, svome djelu o »Gorskome Viencu« dao je 
naziv »Religija Njegoševa« i time dokazao, da ne shvaća, da 
»Gorskim Vijencem« nije stvorena nikakva nova religija, nego iz¬ 
rađen sistem morala i etike crnogorske religije. Nije Homer svojom 
Ilijadom izgradio svoju religiju nego sistematizirao grčku religiju 
1 postavio u njoj hierarhijski red, postavivši Zeusa na čelo bo¬ 
gova. Velimirović je otac gluposti, da je vladika Rade obožavao 
svjetlost. Knjiga toga »sluge božjega oltara« kipti mržnjom protiv 
Crne Gore, koju naziva pustinjom, a Crnogorce Čubrom Čojkovi- 
ćem, Čime hoće izvrgnuti ruglu pojam crnogorskoga pogleda na 
sviet, koji je izrazen riecju čojstvo. 

Dr. Branislav Petronijević bio je profesor filozofije na beo- 
gradskome sveučilištu. U svome djelu »Filozofija u Gorskome 
Vijencu« dokazao je, da nije razumio ne samo »Gorski Vijenac«, 
nego čak ni njegovu »Posvetu prahu oca Srbije«. Zamjera pjes¬ 
niku, što ne priznaje mogućnost postojanja genija u malome na¬ 
rodu, i ako se već iz »Posvete« vidi protivno. 

Tako učeni Srbi ne mogu razumjeti »Gorski Vijenac« zbog 
suprotnosti svoga pogleda na sviet s onim u »Gorskom Vijencu«. 
Oni ne osjećaju spjev crnogorske religije i zato će im ostati za 
vazda nerazumljiv. Ni ja ne razumijem niti ću ikada razumjeti 
»Koštanu« Bore Stankovića zbog njenog meni suprotnog, srbskog 
pogleda na sviet. 

Ne razumijem, zašto najbogatiji čovjek u mjestu redovito 
mora biti i najugledniji. Po crnogorskome pogledu na sviet druž- 
tveni ugled nema nikakve veze ni s bogatstvom ni sa siromaštvom. 
Ugled se stiče junačtvom, mudrošću, vjernošću, istinitošću, pošte¬ 
njem i umjerenošću u životu. Tko sjedini u sebi bar veći dio tih 

osobina — junačtvo ne smije izostati — ugledan je čovjek bez 
obzira na to, je li bogat ili siromah. Dalje nepojmljivo mi je, da 
se taj ugledan čovjek mogao zaljubiti u ciganku Koštanu, a jos 
mi je nepojmljivije, da se u nju mogao zaljubiti i predstavnik 
državne vlasti. Ne samo junaci »Gorskoga Vijenca« nego uobco 
nemoguće je, da se bilo koji Crnogorac zaljubi u ciganku. Takvu 
ljubav izključuje značenje rase u crnogorskome pogledu na sviet. 

Kadgod se u beogradskom kazalištu davala svečana pred¬ 
stava u počast kome visokom gostu, redovno se prikazivala »Ko¬ 
štana« kao najizrazitiji predstavnik Srbije i njenoga pogleda na 
sviet. Time se nuždno nameće njeno oponiranje »Gorskome 
Vijencu« kadgod je rieč o crnogorskom i srbskom pogledu na 
sviet, koje dieli provalija, iz čijih mračnih dubina izvire snažna 
rieka mržnje. 

Dok su Srbi već odavno uočili dubinu ponora, koji ih dieli od 
Crnogoraca, nešto po »Gorskome Vijencu«, a nešto proučavanjem 
Crnogoraca, koji su se u Srbiju, od njenoga postojanja, počeli 
doseljavati, dotle je Crnogorcima, sve do stvaranja Jugoslavije, 
srbski pogled na sviet ostao nepoznat. Zato oni Srbe nisu mrzilr 
i zato su srbsku mržnju, u koliko su širi slojevi naroda za nju uobće 
znali, smatrali samo pjenom, koju je na površini mirnoga jezera 
privremeno stvorilo dinastičko nadmetanje. Tek u Jugoslaviji, kada 
su došli sa Srbima u bliži dodir, vidjeli su, da su Crna Gora i 
Srbija dva suprotna pola i počeli su na mržnju odgovarati mrž¬ 
njom. Do koga su se stepena Crnogorci razočarali nakon susreta 
sa Srbima u Jugoslaviji, liepo ilustrira ovaj slučaj. Godine 1926. 
sastalo se u Podgorici nekoliko izrazitih pristaša ujedinjenja sa 
Srbijom. U razgovoru povela se rieč i o tome, koji od Crnogo¬ 
raca ima najviše zasluga za ujedinjenje. Netko kaže ovaj, netka 
onaj. Jedan, koji je gotovo cielo vrieme šutio, reče odlučnim 
glasom: »Ja znam tko ima najviše zasluga«. Svi su ga malo začu- 

<Jeno zapitali: tko? Turska, odgovori on. Da nije ona između nas 
i Srbije držala Sandžak mi bismo Srbe poznavali kao što ih danas 
poznamo, i nitko nas ne bi ujedinio. Svi su priznali, da je to 
točno. 

Da se vratimo Srbiji dinastije Obrenovića. Već sam napo¬ 
menuo, da kralj Milan nije prelazio granice borbe protiv dinastije 
Crne Gore, ali je nesumnjivo, sudeći po stanovitim znacima, ula¬ 
zila u njegove planove za dalju budućnost i ta eventualnost. Dok 
je prije, u nekoliko mahova, dao protjerati iz Srbije sve crnogor¬ 
ske mladiće, koji su bili došli iz Crne Gore na školovanje u Srbiju, 
odjednom je počeo forsirati primanje crnogorske djece u škole 
u Srbiji. Davane su im stipendije i na mnogo drugih načina omo¬ 
gućavalo im se pohađanje škole. Čak su stvorene posebne škole 
za njih i djecu iz Macedonije i Stare Srbije. Zvale su se Ve¬ 
černje škole Sv. Save. Njih nisu pohađala djeca iz Srbije, nego 
samo djeca iz zemalja, za koje se predviđalo, da će ih jednoga 
dana Srbija osvajati. Osobito su se rado primali crnogorski mla¬ 
dići u beogradsku dočastničku školu. 

Turska je prevodila na islam djecu pokorenih balkanskih ze¬ 
malja i od njih stvarala vojsku, po zlu poznatu pod imenom janji¬ 
čari. Oni su održavali »red« u pokorenim zemljama. Kralj Milan 
se odlučio, da od crnogorske djece stvori beogradske janjičare i 
uspio je. Ubojstvo Aleksandra Obrenovića spriečilo je, da Obre- 
novlći uživaju plodove svoga rada. Njihovu misao i s njihovim 
janjičarima ostvarili su kralj Petar Karađorđević i Nikola Pašić. 
U bombaškoj i kolašinskoj aferi nisu uspjeli, ali će oni borbu na¬ 
staviti, kao što ćemo kasnije vidjeti. 

Prije sam iztaknuo, da je nakon kolašinske afere Pašić bio 
opomenut od Rusije, da promieni držanje prema Crnoj Gori. Zna¬ 
jući za tu opomenu crnogorska je vlada zatražila od srbske vlade, 

da ukloni iz Beograda vodeće ličnosti iz prošlih dviju zavjera. Ce- 
tinje je reklo Beogradu, da u protivnom slučaju Crnoj Gori neće 
biti moguće održavati diplomatske odnose sa Srbijom. Našavši 
se u takvom položaju Pašić je nešto učinio, ali ne ono, što se 
tražilo, nego sasvim drugo. Prvo je priredio u narodnoj skupštini 
jednu interpelaciju na sebe povodom zahtjeva crnogorske vlade* 
U odgovoru na tu interpelaciju, među ostalim, rekao je doslovno, 
i ovo: »Crnogorska je vlada u više prilika izjavljivala srbskom za¬ 
stupniku na Cetinju, da jednoj prijateljskoj politici smetaju emi¬ 
granti, koji žive u Srbiji i koji, po njenom verovanju i shvatanju, 
imaju veze ša elementima, koji remete poredak u Crnoj Gori, pa 
je zahtevala da se ti emigranti, koje je ona označila, udalje iz 
Srbije. Kraljevska vlada, stavljena tim zahtevom u težak položaj, 
pretresala je to pitanje i tražila je puta i načina kako bi mogla 
da izađe u susret zahtevima crnogorske vlade da izbegne prekid 
odnosa, a u isto vreme da se ne ogreši o zemaljske zakone 'naše 
zemlje, koji dozvoljavaju prebivanje emigranata u našoj zemlji. 
Kad bi srbska vlada imala nesumnjivih i neospornih dokaza da su 
emigranti doista krivi, ona bi te dokaze, uputila sudu i sud bi ih 
po našim zakonima osudio, ili bi im kraljevska vlada odkazala go¬ 
stoprimstvo. Ali, srpska vlada takvih dokaza u rukama nema, i 
ako je jedanput dobila isledna akta, predala ih sudu, i sud je na 
osnovu tih akata one, koji su bili obtuženi, oslobodio. Dakle, ne¬ 
ospornih dokaza srbska vlada nema, a da opet poveruje Friedjun- 
govim i Nastićevim dokazima, to opet nije mogla da čini. Tražeći 
načina kako da zadovolji zahteve crnogorske vlade, a da u isto 
vreme odgovara zakonima našim, vlada je našla jedan put koji, 
po njenom mišljenju, izgleda pogodan i koji može zadovoljiti 
zahteve crnogorske vlade, a da se u isto vreme ne ogreši o naše 
zakone. Ona je preko prijatelja savetovala emigrantima da, u in¬ 
teresu bratske sloge i velikom interesu srpskog plemena, dobro- 

voljno ostave Srbiju. I oni su primili taj savet, i izjavili da će u 
interesu tih odnosa otići iz Srbije«. 

Prije, prilikom izpitivanja cilja, organizacije i rada dviju za¬ 
vjera protiv Crne Gore, poznatih pod imenom bombaške i kola- 
šinske afere, ustanovili smo, da su sudionici u tim zavjerama kas¬ 
nije, u Jugoslaviji, priznali daleko više, nego što je ustanovljeno 
osudama crnogorskih sudova. Znamo, da ne bi nitko u Beogradu 
smio ni pomisliti na stvaranje tih zavjera bez odobrenja N. Pašica. 
Pogotovo ne bi smjeli bez njegova odobrenja u njima sudjelovati 
dvorski častnici i častnici kraljeve garde. Pašić ipak tvrdi, da nema 
»nesumnjivih i neospornih dokaza, da su emigranti doista krivi«. 
Točno je, da janjičari nisu krivi nego sultan, u čijoj su službi. Ne 
traži se protjerivanje iz Beograda poznatih sudionika u zavjerama 
radi njihove krivnje, nego radi krivnje Pašiceve. Od Pašica se 
traži, da obustavi rad protiv Crne Gore, a ne od njih. Opomenom 
ruske vlade nisu oni stavljeni na obtuženičku klupu nego Pašić. 
Sve je to on znao i zato je tvrdio, da nema dokaza. On je znao 
da Friedjung nije bio svjedok protiv zavjerenika, o kojima se ovdje 
radi. Zna se, da na temelju izkaza Đ. Nastića nikome nije suđeno 
u bombaškoj aferi. Srbski priestolonasljednik Đorđe i N. Pašić, 
protiv kojih je Nastić svjedočio, bili su izvan dohvata crnogor¬ 
skoga suda. I ipak spominje Friedjunga i Nastića. Očevidno zato, 
da bi dao znak listovima u Beogradu i svojim agentima u Za¬ 
grebu, Novom Sadu i Sarajevu, da napadnu Crnu Goru. 

Zahtievajući, da se protjeraju neki od beogradskih janjičara, 
crnogorska je vlada tražila od Pašica, da obustavi rad protiv 
Crne Gore. Pašić ih međutim šalje iz Srbije u druge države s na¬ 
redbom, da odtuda nastave rad protiv Crne Gore. Istodobno 
dopušta svojoj dokazanoj smjelosti profesionalnoga zavjerenika 
tvrdnju, da uobće nema dokaza, da su bombe nošene iz Beograda 
na Cetinje. 

Pasic je poslao Todora Božovića i Jovana Đonovića u Tursku, 
da svoje najamničko zanimanje nastave među Crnogorcima, koji 
su tamo na radu. Šobajića s istom zadaćom u Sjevernu Ameriku, 
a Marka Dakovića na zasluženi odmor u Švicarsku. 

Kroz nekoliko mjeseci, čim su prošle jubilarne svečanosti na 

na oko su se poboljšali, a u stvari je ostalo sve po starom. 



PROGLAŠENJE CRNE GORE KRALJEVINOM 


■JT n j al Danilo I. svojim dolazkom na crnogorsko priestolje go- 
dine 1851. zamienio je teokraciju svjetovnom vladavinom, 
^oglasio je Crnu Goru knjaževinom, a sebe knjazom. Svojom po¬ 
bjedom nad Turcima na Grahovcu godine 1858., koja je ravna 
najslavnijim crnogorskim pobjedama, bljesnuo je kao munja kroz 
oblake i nestalo ga je. Ubijen je u Kotoru godine 1860. U ono 
doba u Crnoj Gori se vjerovalo, da prsti austrijske carevine nisu 
bili daleko od njegovoga ubojstva. To vjerovanje nije kasnije 
ničim pokolebano, i narod ga trajno održava prenošenjem s ko¬ 
ljena na koljeno. Knjaz Danilo nije imao mužke djece i nasliedio 
ga je na priestoljiT sinovac Nikola, sin velikoga vojvode Mirka. 
Ubojstvo strica zateklo‘je sinovca na školovanju u Parizu, u liceju 
Luja Velikog. Imao je 19 godina. Godine 1910. proslavio je knjaz 
Nikola I. petdesetgodišnjicu svoje vladavine. 

Crnogorski narod nije jednolika masa nego zajednica pleme¬ 
na, čiju su posebnost izgrađivala i čvrsto uobličila daleka stoljeća, 
davši joj trajnu izrazitost. Gradovi ne ulaze u sastav plemena. 1 
Pleme ima svoj omeđen teritorij. Jedva kroz stotine godina 
da se desi koja manja promjena u granicama između plemena. 
Kroz cielu poviest Crne Gore, kroz cio njen narodni i državni 
život, ne samo da se osjećaju plemena, nego je odlučno njihovo 
značenje i njihov utjecaj. Crna Gora je u miru suradnja plemena. 
Njen rat je njihovo natjecanje u davanju krvavih žrtava za neza¬ 
visnost domovine. Plemena su u miru iztaknute komponente držav- 


45 








































noga života, a u ratu zasebne jedinice crnogorske vojske. Svi 
organi i građanske državne vlasti i vojne državne vlasti u plemenu 
sinovi su plemena i narod ih zove plemenski glavari. O taj nigdje 
i nikada nenapisani zakon crnogorskoga državnoga uređenja nikad 
se nije ogriesio knjaz Nikola kao ni njegovi predhodnici. Ugled 
značenje plemena veće je ili manje prema većem ili manjem 
broju krvavih žrtava, danih za slobodu Crne Gore. Svako pleme 
ima velik broj manjih ili većih bratstava. 

Bratstva s u z ajednice^ Jcoje. imaju isto podrietlo, jedno pre¬ 
zime i sviest o jedinstvu interesa svakoga člana bratstva u odnosu 
prema drugim bratstvima. G ranaju se u ^ porodi ce. Obično sve 
porodice jednoga bratstva žive grupirane, ali bratstvo n ema _, svof 
stalan terito rij kao pleme. Češće pojedine porodice žive odieljene 
od ostalihT Kadkada se trajno preseljavaju u drugo pleme i time 
postaju članovi toga plemena. Bratstva se natječu, koje će u borbi 
svoga plemena za slobodu Crne Gore dati više žrtava u krvi* 
Najuglednija su ona, koja su u ratovima davala relativno najviše 
žrtava. Bratstvo se zove i Kuća. 6 ) Kao za ugled plemena i brat¬ 
stva tako je i za ugled pojedinca junačtvo nuždna predpostavka* 
Ciena koja se daje junačtvu u Crnoj Gori, ovjekovječena je u 
»Gorskome Vijencu«, po kome je junačtvo »piće najslađe du¬ 
ševno, kojijem se pjane pokoljenja«. Veličina ugleda i plemena f 
bratstva i pojedinca jednaka je veličini njihove vriednosti za crno¬ 
gorski narod. 7 ) 


Sasvim drugo značenje ima pojam Kuće ili kućne zajednice, 
kao institucije građanskoga prava. 

7 ) Jedinstvo mjerila za sve. I za svako pleme i za svako brat¬ 
stvo i za svakoga pojedinca. Pravila bez izuzetka. Bratstvo Pe- 
trovići iz Katunskog plemena, iz sela N jegu sa, davalo je Crnoj - 
Gori državne i narodne vođe preko~^viestoTine godina i vazda 
je i 2a njega ostalo obavezno ovo pravilo, kao i za ostala bratstva 


Plemena 8 ) su budno pazila, da se osjeća njihov utjecaj u ži¬ 
votu države i da ne zaostaje za utjecajem drugih plemena. Prema 
tome, vladati u Crnoj Gori značilo je održavati ravnotežu među 
utjecajima plemena i tako uravnotežene utjecaje spajati u jedin¬ 
stvo državne volje. Prirodno je, da su plemena, u natjecanju za 
utjecaj u državi, jedno na drugo pazila, da 1 su se međusobno 
kontrolirala. Ta uzajamna kontrola prisiljavala je plemena da paze, 
da ništa ne urade, što bi škodilo njihovu ugledu, i istodobno odr¬ 
žavala budnom njihovu spremnost, da se podvrgavaju volji države, 
kao zajednice svih plemena. 

Međusobnom nadzoru plemena odgovarao je međusobni nad¬ 
zor bratstava u plemenu. Bratstvo bratstvu nije ostavljalo nezapa- 

crnogorska. Zato ono nije postalo niti moglo postati dinastija, 
jer bi se to protivilo crnogorskome mišljenju, da se ugled prili¬ 
kom svake borbe za slobodu domovine i uobće u svakoj prilici 
mora ponovno sticati odnosno opravdanost stečenoga ponovno 
dokazati. Proglasiti sebe dinastijom značilo bi izuzeti se za bu¬ 
dućnost od spomenutoga pravila i time jedanput stečeni ugled 
proglasiti trajnim ne samo za bratstvo nego i za pojedine njegove 
članove. Međutim, pojedini članovi bratstva Petrovića imali su 
ugleda samo u toliko, u koliko su ga stekli svojom osobnom vried- 
nošću. Zato ni crnogorski ustav od godine 1905. nije proglasio 
bratstvo Petrovića dinastijom. U §-u 18. nabrajaju se, kao čla¬ 
novi vkadalačkoga doma, kralj, kraljica i njihovi potomci. Za 
ostale članove bratstva izričito se iztiče, da nemaju »nikakvijeh 
prerogativa ni prava mimo ostale crnogorske državljane«. 

Od pravila o vriednosti pojedinca nisu izuzeti ni državni - 
organi. Ni najveći položaj u državnoj hierarhiji ne povećava ugled 
pojedinca. U Crnoj Gori je dogma: ne daje položaj ugled osobi,/ 
nego osoba položaju. I 

8 ) Rieč pleme ima drugo značenje kod ostalih južnih Slavena. 
Kod njih pleme čas znači narod čas rasu. Oni govore i o ruskom 
plemenu i o slavenskom plemenu. 

ženu ni najmanju pogrješku. Bratstva, pod vodstvom svoga naj¬ 
uglednijega člana, pazila su na rad svojih bratstvenika. Kao što 
slava svakoga bratstvenika pripada cielom brastvu, tako i teret 
sramote svakoga bratstvenika osjeća cielo bratstvo. 

Kontrolirani su i pojedinac i bratstvo i pleme. I pojedinac 
i bratstvo i pleme kontroliraju druge. Samo stoljeća i borba za 
samoodržanje, ta dva najgenialnija zakonodavca, udruženi s rasom, 
koja je sposobna za više i najviše oblike ljudske zajednice, kadri 
su izgraditi takav sistem kotnrole. Taj sistem je omogućio, da 
naoružani narod, kao što je prije spomenuto, bude jedina oru¬ 
žana sila u službi pravnoga poredka. 

Takvu je organizaciju naroda i države zatekao knjaz Nikola 
i zadržao ju je kroz cielo vrieme svoje vladavine. I dobro je 
uradio, jer nije moguće ni zamisliti pravni poredak sigurniji od 
onoga, koji čuva cio naoružani narod. Za cielo vrieme vladavine 
knjaza Nikole u Crnoj Gori nije bilo ubojstva iz koristoljublja. Zar 
je moguć jači dokaz za moralnu snagu pravnoga poredka? Nje¬ 
govu uzornu vriednost jednako dokazuje i onaj porazni neuspjeh 
dviju zavjera, o kojima smo prije govorili. 

Na dan dolazka Nikole na crnogorsko priestolje Crna Gora 
nije imala ni jednoga pisanoga zakona. Mitropolit Petar I., 
sv. Petar, godine 1798. donio je »Zakonik obšti crnogorski i brd¬ 
ski«, koji je predhodno prihvatio crnogorski sabor. Zakon je do¬ 
punjen godine 1803. Nije stupio na snagu. Bio je u suprotnosti 
s običajnim pravom, koje je od njega bilo jače. I ako ga je sabor 
primio, i ako ga je odobrio sv. Petar, kojega je narod jo$ za 
života smatrao svetcem i čijem auktoritetu nije bilo ravnoga u 
historiji Crne Gore, ipak je narod ostao uporno vjeran životnim 
pravilima, koja su stvorila stoljeća. Pjesnik »Gorskoga Vijenca« 
vjerojatno misli na sudbinu zakona sv. Petra u svome stihu »naše 
gore ne trpe regule«. Godine 1855. donio je zakon knjaz Danilo 





Kralj Nikola. Po riečima ruskog cara Aleksandra III. jedini 
vierni i iskreni prijatelj Rusije u Europi. 











































bez suradnje sabora. I ovaj zakon prošao je kao i zakon sv. Petra 
iz istih razloga. Samo jedan njegov propis, koji govori o nasliećtu, 
ostao je u kreposti, jer je istovjetan s običajnim pravom. Zar 
može biti jačih dokaza, da je crnogorska pravna sviest odporna 
do nesavladivosti, kada se s njom dođe u sukob. 

Vjernost naroda svojim pravnim običajima izazivala je div¬ 
ljenje knjaza Nikole i pokazala put njegovoj vladavini. On je s po¬ 
nosom izticao svoju vjernost pravcu, koji su dala stoljeća crnogor¬ 
skom narodnom i državnom uređenju. 

Ne ulazi u obseg moje namjere pisanje o vladavini knjaza Ni¬ 
kole, jer je rieč samo o dogođajima od godine 1905. do 1941. 
Uostalom knjaz Nikola je tako velik, da bi se moralo posebno 
pisati o njemu kao državniku, kao vojskovođi, kao diplomati i kao 
pjesniku. Ali, kad je rieč o petdesetgodišnjici njegove vladavine, 
potrebno je nešto reći i o vladavini, bar spomenuti neka od nje¬ 
govih djela, koja su nesumnjivo trajne vriednosti i neka od onih, 
koja su karakteristična za njegovu vjeru u sebe. 

Uskoro nakon dolazka na priestolje počeo je poboljšavati 
organizaciju sudstva, uprave i vojske. Podizao je škole. Naravno, 
sve to u skromnim granicama ondašnjih sredstava. Ali glavna mu 
je misao bila, kako će proširiti granice Crne Gore. Pri prvoj po¬ 
misli na proširenje granica morao je misliti na rat sa Turskom. 
U rat se nije smio upustiti bez naslona na Rusiju. Međutim knjaz 
Danilo ostavio je zategnute odnose s Rusijom. Trebalo je po¬ 
vratiti rusku vjeru u tradicionalnu odanost Crne Gore i osigurati 
rusku naklonost. 

O kakvom službenom posjetu nije moglo biti ni govora. Nije 
čak mogao osigurat? ni to, da će biti primljen od ruskoga cara, 
ako privatno dođe u Pefrograd. Mladi knjaz je ipak odputovao u 
Rusiju. Čekao je tri mjeseca u Petrogradu, da bude primljen. 
Uspio je upoznati se s jednim velikim knjazom, koji mu je izradio, 

da ga primi car. Prvo primanje trajalo je 15 minuta. Knjaz je uspio, 
da mu car odredi vrieme za drugo primanje, koje je trajalo oko 
tri četvrti sata. Car ga je pozvao, da dođe istoga dana na čaj, 
da ga predstavi carici i velikim knjeginjama. Bio je još dva puta 
u dvoru na čaju. Knjaz Nikola je bio nedostižan causeur. Car ga 
je primio u oproštajnu audienciju, razstao se s njim kao sa svojim 
ljubimcem i obećao mu zaštitu Rusije. 9 ) Nakon povratka iz Rusije 
glavna briga knjaza Nikole bila je spremanje za rat i pripremanje 
situacije, koja bi mu omogućila da ga izazove. Tako je došlo do 
poznatoga nevesinjskog ustanka i rata s Turskom godine 1876. 
Došlo je do pobjede na Vučjemdolu, o kojoj smo prije govorili. 
Berlinskim ugovorom o miru od godine 1878. Crna Gora je teri- 
torialno utrostručena, a plodnošću novih krajeva ekonomski ude- 
seterostručena. Tako sretno završenim ratom podigao se ugled 
knjaza Nikole i Crne Gore u Europi do neslućene visine i dan je 
poticaj knjazu, da pristupi donošenju građanskoga zakona za Crnu 
Goru i daljem izgrađivanju unutrašnjega uređenja države. 

Ostao je vazda vjeran narodnim običajima i čuvao je pom¬ 
njivo oblik države kao zajednice plemena. U Crnoj Gori nitko nije 
poznavao običajno pravo bolje od knjaza Nikole. On je bio 
vrhovni sudac. Ne samo da je Često prisustvovao razpravama pred 
vrhovnim sudom, nego je, u dosta slučajeva, na žalbu jedne stran¬ 
ke, nalagao vrhovnome sudu, da ponovi suđenje u dotičnoj stvari. 
Po koji put je, na žalbu stranke protiv osude vrhovnoga suda, 
pozvao stranke preda se, održao razpravu i izrekao osudu. U tim 
slučajevima osudu bi saobćio strankama odmah ustmeno, a pis¬ 
meni odpravak osude dobivale su stranke od vrhovnoga suda re¬ 
dovnim putem. 

°) Tok ovog svog prvog posjeta Petrogradu izpričao mi je 
knjaz Nikola na Rieci Crnojevića za vrieme balkanskoga rata go¬ 
dine 1912. Ja sam tada bio ministar financija. 


Crnogorci su ponavljali s oduševljenjem knjaževu krilaticu: 
»Tko ne dođe preda me za šesticu, ne vriedi šestice«. 10 ) Nije 
moguće snažnije izraziti crnogorski idealizam u pravu. Nije mo¬ 
guće jače naglasiti, da se u parnici ne radi toliko o ekonomskom 
interesu, koji je njom doveden u pitanje, koliko o pravu, za koje 
se parnicom bori. Ovo iznosim, da se vidi, odkuda je knjazu bilo 
jasno, da crnogorski građanski zakon ne može biti drugo do kodi¬ 
fikacija crnogorskoga običajnoga prava. On ne može biti ni 
priepis ni prerada tuđih zakona. On mora biti samo crnogorski i 
ničiji više. “ Tako ogromnom poslu nije dorastao svaki profesor 
građanskoga prava. Mora se tražiti pravni genij. Pa ni on mu 
nije dorastao, ako njegov pogled na sviet nije srodan gotovo 
identičan s crnogorskim pogledom na sviet. Mora osjećati 
Lovćen i djela njegova, da bi mogao iz crnogorskih pravnih obi¬ 
čaja stvoriti zakonski sistem, koji će pronieti Europom slavu svoga 
stvaraoca i biti ponos Crne Gore. To je bila misao knjaza Nikole. 
Tražio je čovjeka, pozvana za stvaranje velikih djela i našao ga je 
u gniezdu velikana, u Dubrovniku, u osobi Dr. Baltazara Bogišića, 
javnoga redovitoga profesora na pravnom fakultetu sveučilišta u 
Odesi i ruskog pravog državnog savjetnika. I odputovao je u 
Rusiju. Izložio je svoj plan ruskom caru Aleksandru II. Car je 
s oduševljenjem prihvatio prijedlog svoga ljubimca. Naredio je, 
da se profesoru Bogišiću dade dopust na neodređeno vrieme, a 
Bogišiću osobno stavio na srdce, da se svesrdno primi velike 
zadaće. Svojoj vladi car je dao uputu, da Rusi a snosi troškove 
oko izrade zakona. Knjaz je doveo sa sobom Bogišića u Crnu Goru. 
Imenovao ga je ministrom pravde, da bi mogao mjerodavno izda¬ 
vati naredbe za potrebne predradnje, posebice za prikupljanje 
materiala. 


Deset soldi u Crnoj Gori zvali su sestica. 

Bogišić je složio komisiju od crnogorskih sudaca, koji su bili 
poznati kao najbolji poznavaoci običajnoga prava. Komisija je 
zasjedala na Cetinju pod predsjedanjem Bogišićevim. Proučavao 
je prikupljeni material i sabirao novi. Sjednicama je gotovo redo¬ 
vito prisustvovao knjaz. Sudjelovao je u diskusijama ostajući uviek 
na nivou ravnopravnosti s ostalim članovima komisije. Tome se 
Bogisić divio ništa manje nego knjaževu poznavanju običajnoga 
prava. Kada je, nakon dugoga i napornoga rada skupljen i pro¬ 
učen material, Bogišić je s materialom i zapisnicima sjednica ko¬ 
misije odputovao u Pariz, da tamo izrađuje zakon. Članovima ko¬ 
misije naredio je, da prikupljaju novi material i upodpunjuju pri¬ 
kupljeni. 

Kad je Bogišić dovršio redakciju zakonskog/ nacrta, povratio 
se na Cetinje i pozvao članove komisije. Proučavala se mjesecima 
prva redakcija i novi material. Bogišić je onda izrađivao novu 
redakciju i ponovno sazivao komisiju i tako redom. Nakon mnogo¬ 
brojnih redakcija i mnogobrojnih sazivanja komisije kroz više go¬ 
dina uglavljen je tekst crnogorskoga »Opštega Imovinskoga Za¬ 
konika«. Na zadnjoj sjednici komisije, na kojoj je Bogišić proglasio 
priedlog zakona dovršenim, knjaz je, čestitajući Bogišiću. rekao: 
»Vaše je djelo veće od pobjede na Vučjemdolu«. 

Zakon je objavljen knjaževim ukazom u mjesecu ožujku, a 
dobio je obveznu snagu u mjesecu srpnju godine 1888. U mjesecu 
siečnju godine 1898. objavljeno je knjaževim ukazom drugo iz¬ 
danje »Opštega Imovinskoga Zakonika« s manjim preinakama i 
dopunama, koje je izvršio Bogišić kao crnogorski ministar pravde. 

Zašto »Opšti Imovinski Zakonik«? 

Gotovo u svim državama seljaci su ogromna većina stanov- 
ničtva. U Crnoj Gori nisu bili samo brojem nadmoćni, nego su 
bili i vladajući stalež. Preko plemena imali su u rukama najveći 
dio državne vlasti. Plemena su davala i ministre. Nikada nijedan 

crnogorski građanin nije bio crnogorski ministar. Uzto se građani 
nisu izticali u ratovima. Zbog toga su seljaci gledali s visine na 
građane. Smatrali su ih, i danas ih smatraju, nižima od sebe, i to 
ne kriju ni u odnosima svakidašnjega života. Ni udobniji život 
građana ni njihovo veće bogatstvo nisu bili kadri podići njihov 
ugled u očima seljaka. U takvim prilikama i još u zemlji, u kojoj 
seljaci nisu samo stalež, nego politički narod, nije moglo biti ni 
govora o građanskom zakonu. Uostalom radi se o reguliranju 
Imovinskih odnosa cieloga naroda, a ne samo građana. Zakonom 
je izgrađen najvažniji dio životnoga poredka cieloga naroda i 
zato je nazvan pravim imenom. 

Crnogorski »Opšti Imovinski Zakonik« izazvao je veliku paž¬ 
nju u Europi. Najpozvaniji među pozvanima izrazili su se o njemu 
vrlo laskavo. Neki su u njemu vidjeli nedostižno zakonodavno 
remek-djelo. U svakom slučaju, on je jedno od najvećih zakono¬ 
davnih djela devetnaestoga stoljeća. On je, među građanskim 
zakonima, osamljena kodifikacija običajnoga prava. Tek u najno¬ 
vije doba krenula je istim putem Njemačka kod izrade svoga 
novoga građanskoga zakona. Jednom zgodom, govoreći o pred¬ 
radnjama za donošenje novoga zakona, poznati i priznati nje¬ 
mački pravni ideolog Reichsrechtsfiihrer Dr. Hans Frank rekao je, 
da je Crna Gora već godine 1888. uradila ono isto, što Nje¬ 
mačka hoće sada uraditi. 

Po »Opštem Imovinskom Zakoniku« Bogišić je slavan, a Crna 
Gora se s pravom diči, što je domovina toga zakonika. Pozivajući 
se na njega i na pobjedu na Vučjemdolu, prilikom petdesetego- 
dišnjice svoje vladavine, knjaz Nikola imao se na što pozvati. Uzto 
je mogao pokazati dobro uređenu upravu i sudstvo, odlične kolne 
puteve, kojima su povezani svi gradovi i gradići crnogorski, i fcroj 
pučkih i srednjih škola znatan za ondašnju financialnu snagu 
Crne Gore. 


53 







































Knjaz Nikola je međutim u Europi bio najviše poznat po tome, 
što je po koji put davao incijativu za događaje europskoga zna¬ 
čenja. Historijsku zdravicu ruskoga imperatora Aleksandra III., u 
kojoj je nazvao velikoga vladara male Crne Gore »jedinim vjer¬ 
nim i iskrenim prijateljem Rusije«, čula je ciela Europa. Svi listovi 
europski pisali su o njoj mjesecima. 

Posjet knjaza Nikole Petrogradu godine 1908. doveo je do 
sklapanja tajne vojne konvencije između Rusije i Crne Gore. 
Njom je uglavljena veličina subvencije, koju je Rusija -davala za 
crnogorsku vojsku, a Crna Gora se obvezala, da učestvuje, na 
poziv Rusije, u svakom ratu koji bi Rusija u Europi vodila. Ruski 
car Nikola tom je prilikom pozdravio crnogorskoga knjaza zdra¬ 
vicom, koja, po toplini i srdačnosti, nije zaostajala za onom cara 
Aleksandra III. Južni Slaveni mnogo su cienili i prijateljstvo knjaza 
Nikole s velikim hrvatskim biskupom Strossmayerom. 

Knjaz Nikola je nesumnjivo jedan od najvećih likova na 
europskom Jugoiztoku u drugoj polovici devetnaestoga i počet¬ 
kom ovoga stoljeća. Njegova veličina kreće se u grandioznim di¬ 
menzijama, koje pokazuje udaljenost od onoga njegova prvoga 
puta u Petrograd do zdravice cara Aleksandra III. i udaljenost od 
zakona knjaza Danila do »Opštega Imovinskoga Zakonika«. Crno¬ 
gorski narod i njegova Narodna skupština stali su na gledište, da 
logika poviestnoga prava Crne Gore a naziv kraljevine i logika 
veličine knjaza Nikole daju Crnoj Gori pravo, da se prilikom 
proslave petdesetgodišnjice vladavine proglasi kraljevinom. Na¬ 
rodna je skupština izglasala i knjaz je sankcionirao zakon, kojim je 
Crna Gora proglašena kraljevinom, a knjaz Nikola kraljem. 

Sve europske države pozdravile su proslavu petdesetgodišnjice 
vladavine i proglašenje kraljevine čestitkama kralju i Crnoj Gori. 
Ruski car čestitao je preko svoga posebnoga izaslanika, glasovi¬ 
toga velikoga knjaza Nikolaja Nikolajevića, koji se dovezao na 


jednom ruskom krstašu u Bar. Izporučujući carevu čestitku saobćio 
je kralju, da ga je car imenovao maršalom ruske vojske i predao 
mu maršalsku palicu od zlata ukrašenu briljantima. 11 ) 

Talijanski kralj Viktor Emanuel i bugarski car Ferdinand došli 
su osobno na Cetinje, da čestitaju kralju i Crnoj Gori. Ostale su 
države čestitale preko svojih poslanika na Cetinju, A sto Srbija? 
Ne samo da kralj Petar nije došao, nego je poslao na Cetinje 
svoga sina priestolonasljednika Aleksandra bez ijednoga ministra 
u pratnji. Dalo se čestitci posve familiaran karakter. Došao unuk, 
da čestita 'djedu. 

Na dan proglašenja crnogorske kraljevine list beogradske 
vlade »Samouprava« u svom uvodniku govori o nekakvom srbsko- 
hrvatskom narodu i njegovu ujedinjenju te uvjetuje svoje česti¬ 
tanje Crnoj Gori toliko puta i s toliko stvari, da se činilo kao da 
su Crna Gora i Srbija neposredno pred prekidom diplomatskih 
odnosa. Ostali beogradski listovi, izuzevši par njih, tako su žuč- 
Ijivo napadali kralja Nikolu i Crnu Goru, kao da su Crna Gora i 
Srbija u ratu. Naravno, Beogradu su odmah priskočili u pomoć 
već poznati listovi u Novom Sadu, Zagrebu i Sarajevu. Oštrina 
njihovih napadaja na Crnu Goru prelazila je u bjesnilo. U ovorp 
slučaju uživali su neograničenu slobodu u izražavanju misli. Inače 
su se s pravom žalili na nedostatak te slobode. 

Proglašenje crnogorske kraljevine poškakljalo je mržnju Srbije 
i izmamilo joj priznanje o planovima njenoga budućega rada pro- 

u ) Koncem prvoga svjetskoga rata, godine 1918., oduzeli su 
kralju Nikoli ne samo priestolje, nego i domovinu njegovi dota¬ 
danji saveznici. Živeći u Francuskoj kao izagnanik, zapao je u ma- 
terialnu biedu. Zfaložio je svoju maršalsku palicu u jednoj zala- 
gaonici u Parizu. Nije je mogao odkupiti i ona je prodana na 
javnoj dražbi. Kupio ju je jedan parižki Židov. Dar ruskoga cara 
došao je u ruke rase, koja ga je ubila. 

CRNOGORSKO-TURSKI RAT GODINE I9I2. 12 ) 


H B mjesecu srpnju godine 1908. izvršen je u Turskoj prevrat, 
Mladoturski oficiri u solunskom korpusu uspjeli su, razmjer¬ 
no lako i brzo, srušiti vjekovnu tursku despotiju i zamieniti je par¬ 
lamentarnom demokracijom. Proglasili su ustav. Ovom događaju, 
koji je značio historijsku prekretnicu i za Tursku i za kršćanske 
narode na Balkanu, predhodio je sastanak englezkoga kralja s rus¬ 
kim carem u Revalu i odluka o novoj reformnoj akciji u Turskoj, 
čime je, izgleda, prevrat ubrzan. 

Preokret u Turskoj Europu je iznenadio, a kršćane pod tur¬ 
skom vladavinom prvo protresao groznicom nevjerovanja, a zatim 
bacio u delirij radosti, koju izaziva pobjeda života nad smrću. 
Oni, koji su do jučer drhtali pri samome imenu Stambola, odjed¬ 
nom su u njega uprli pogled čežnje i nade, kakav brodolomci 
upiru s valova u daleku obalu. 

Despotizam, onesviešten nenadanim udarcem revolucije, brzo 
je došao k sebi. Već u mjesecu travnju godine 1909. kontrarevo- 

**) Već je spomenuto, da sam ušao u vladu Dr. L. Toma- 
novića kao ministar pravde i zastupnik ministra prosvjete i crkvenih 
poslova prilikom vtadine rekonstrukcije početkom travnja godine 
1909. Izstupio sam iz vlade 24. siecnja godine 1910. Nakon de¬ 
misije te vlade sastavio je vladu general M. Martinović 6. lipnja 
1912. Ja sam ušao u vladu kao ministar financijla i građevina. 
Vlacla Martinovićeva dala je ostavku 25. travnja 1913. u vezi sa 
zahtjevom konferencije ambasadora velikih sila u Londonu, da 
Crna Gora napusti Skadar. Sastavio je vladu general J. Vukotić. 

lucija u Carigradu uspjela je oboriti novi režim. Korpus u Solunu 
bio je pod zapovjedničtvom mladoturskih častnika. Oni su s voj¬ 
skom krenuli na priestolnicu i osvojili je. Uzpostavili su svoj režim, 
detronizirali sultana Abdul-Hamida i doveli na priestolje Mehme- 
da V. Mladoturci su uzeli svu državnu vlast u ruke. Učvrstio se 
njihov režim. 

Dok se ovo događalo u Turskoj, Austrougarska monarhija na¬ 
pravila je na putu svojih međunarodnih napora dva koraka, koji 
su imali znatan utjecaj na dalji tok događaja na Balkanu. 

Uskoro nakon prvoga mladoturskog prevrata proglasila je 
aneksiju Bosne i Hercegovine, o čemu smo prije govorili. Beču je 
bilo jasno, da je revolucijom u'Turskoj stvorena na Balkanu nova 
situacija, koja ne izključuje ni jednu eventualnost. Da bi, za svaki 
slučaj, došla u povoljniji odnos prema mogućim promjenama na 
Balkanu, htjela je svome položaju srednjeeuropske države dodati i 
položaj balkanske države. Možda je na nju kod donošenja odluke 
za izvršenje aneksije, djelovala i bojazan, da bi novi revolucionarni 
mladoturski parlamenat mogao zatražiti dolazak u Carigrad i na¬ 
rodnih zastupnika iz Bosne i Hercegovine, budupi da su pod sul¬ 
tanovim suverenitetom. 

Čim su se stišali protesti izazvani aneksijom, Austrougarska je 
napravila i drugi korak, koji je također imao znatan utjecaj na 
novi tok dogođaja na Balkanu, kao što ćemo kasnije vidjeti. Go¬ 
dine 1909. dvojna monarhija stvorila je u Crnoj Gori zavjeru, o 
kojoj je napried bila riječ pod imenom kolašinska afera. Već je 
rečeno, da se nadala tom zavjerom doći u položaj da zauzme 
Crnu Goru. Time je htjela postati susjed Albanije. Nije mogla 
jasnije odkriti svoje balkanske planove. 

Aneksija Bosne i Hercegovine navela je Rusiju na misao da 
stvori obranbeni savez balkanskih država s Turskom na čelu. Htjela 

je suprotstaviti Austrougarskoj jedinstvo balkanske fronte. Čari- 
kov, ruski poslanik u Carigradu, izpitivao je, u koliko bi Turci bili 
skloni, da vide balkanske kršćanske države okupljene oko Stambola. 
Bugarsku i Srbiju nije bilo težko pridobiti za taj savez, jer su se 
osjećale jednako ugroženima eventualnim pohodom Habsburžke 
monarhije k Solunu kroz Sandžak i dolinom Vardara. Izgledalo je, 
da ni Grčka, pred opasnošću za Solun, ne bi odbila takav savez. 
Pri kraju 1909. i u prvoj polovici 1910. napravili su posjete: bu¬ 
garski car Beogradu, srbski priestolonasljednik Sofiji, srbski kralj 
Carigradu i turski priestolonasljednik Beogradu. Ti pokreti odavali 
su rad Rusije na stvaranju saveza balkanskih država. Njime je tre¬ 
balo osigurati članove saveza od eventualnoga napadaja Austro¬ 
ugarske, ali istodobno i osigurati status quo na Balkanu, što nije 
bilo ni najmanje utješno za kršćane pod Turskom kao ni za njihove 
sunarodnjake u kršćanskim državama, članicama saveza. 

Održanje postojećega stanja na Balkanu trebalo je biti na¬ 
grada za Tursku, što bi se putem saveza udaljila od Njemačke i 
približila Rusiji, a time i od sila trojnoga sporazuma. Međutim, 
Turska je bila vezana na Njemačku mnogo čvršće, nego što se 
predpostavljalo. Zbog toga je propala ideja toga balkanskoga 
saveza. U takvoj situaciji Rusija je savjetovala Bugarskoj i Srbiji, 
da njih dvie sklope obranbeni savez protiv svakoga trećega. One 
su prihvatile sugestiju Rusije i započele pregovore. Pregovori su 
bili mnogo teži i mnogo su duže trajali, nego što bi se očekivalo. 
Trebalo je mnogo rada i mnogo sastanaka nadležnih ministara, da 
se sporazumiju oko podjele interesnih sfera na teritoriju Turske, 
svoje nesuđene saveznice. Stanoje Stanojević, profesor poviesti na 
beogradskom sveučilištu i poznati srbski dvorski historičar, tvrdi, 
da je ugovor o obranbenom savezu između Bugarske i Srbije 
sklopljen tek nakon ruske prietnje, da će Rusija svojoj balkanskoj 

politici dati pravac bez obzira na interese Bugarske i Srbije, ako 
se sto prije ne sporazumiju. 13 ) 

Tako je došlo do »ugovora o prijateljstvu i savezu između 
kraljevine Bugarske i kraljevine Srbije«, koji je podpisan u Sofiji 
29. veljače godine 1912. Njime su garantirale ugovarajuće strane, 
jedna drugoj, političku nezavisnost i teritorialni integritet obvezu¬ 
jući se, da jedna drugoj priteku u pomoć cjelokupnošću svojih 
snaga protiv napadaja svake treće države ili vise njih (čl. I.). Da¬ 
lje su se ugovarači obvezali, da jedan drugome pomognu cjelo- 
Icupnošću svojih snaga i u slučaju, da koja od velesila pokuša 
anektirati, okupirati ili vojskom privremeno zaposjesti koji dio tur¬ 
skog teritorija, ako jedna od njih nađe, da su tim ugroženi njeni 
životni interesi i konstruiran casus belli (čl. 2.). Ugovor vriedi do 
31. prosinca godine 1920. Može se produžiti samo »izričito sank¬ 
cioniranim uzajamnim sporazumom ugovarača« (čl. 5.). Čl. 7. 
ustanovljuje tajnost ugovora. 

»U slučaju da u Turskoj nastupe unutrašnji neredi, koji bi 
doveli u opasnost državne i nacionalne interese ugovornih strana 
ili jedne od njih, kao i u slučaju da se, uslied unutrašnjih ili vanj¬ 
skih nedaća, u koje bi Turska zapala, otvori pitanje o održanju 
status quo-a na balkanskom poluotoku, ona od ugovornih strana, 
koja bi prva došla do uvjerenja, da bi zbog toga trebalo počet? 
oružanu akciju, obratit će se motiviranim priedlogom drugoj stra¬ 
ni, koja je dužna odmah pristupiti izmjeni misli, i dati motiviran 
odgovor, ako se ne složi sa svojom saveznicom. Ako se postigne 
sporazum za akciju, izviestit će se Rusija i, ako se ona ne uzpro- 
fivi, započet ce se akcija«. Za slučaj da ne bi došlo do sporazuma 

13 ) Vidi St. Stanojević »Srbsko-turski rat 1912. god.«, preti¬ 
skano iz »Ratnika« 1927. i 1928. g., str. 49. »Ratnik« je bio organ 
srbskog glavnog stožera, te je Stanojevićevo djelo službena histo¬ 
rija srbsko-turskoga rata. 

među ugovaračima, predviđeno je da se traži mišljenje Rusije, 
koje je za njih obvezno. (»Tajni dodatak ugovoru«, čl. I.). 

Nekoliko mjeseci kasnije, 16. svibnja godine 1912., Bugarska 
je napravila ugovor o obranbenom savezu i s Grčkom. Njime se 
ugovarači ne samo izričito obvezuju, da će se uzdržavati od agre¬ 
sije i provokacije prema turskome carstvu nego svečano obeća¬ 
vaju, da će vršiti moralni pritisak na svoje sunarodnjake u Turskoj, 
da ostanu mirni. (čl.2.). Tajan je prema svakom trećem (čl. 4.), 
dakle i prema Srbiji, kao što je i ugovor bugarsko-srbski tajan 
prema Grčkoj. Ugovoru je dodana »deklaracija«, koja ima ovu 
odredbu: »Ako bi Grčka izazvala rat s Turskom primanjem kret- 
skih poslanika u svoj parlamenat protiv volje Turske, Bugarska se 
obvezuje samo na čuvanje blagonaklone neutralnosti«. 

Izloženi sadržaj gornjih ugovora nesumnjivo dokazuje, da je od 
ugovarača daleko i pomisao da napadnu Tursku. Uz to, iz hetero¬ 
genosti njihovih temeljnih odredaba, a naročito onih, koje se od¬ 
nose na Tursku, jasno se vidi, da njima stvorene obveze nemaju 
ništa zajedničkog jedna s drugom. Ono, što obvezuje Bugarsku i 
Srbiju, ništa se ne tiče Grčke i obratno. Niti pojedini od tih ugo¬ 
vora niti obadva skupa ne samo da ne daju nikakvu koaliciju za 
napadaj na Tursku, nego ni za slučaj napadaja Turske na Grčku 
ne obvezuju Srbiju, da joj pritekne u pomoć, jer napadaj na Gr¬ 
čku nije, prema ugovoru bugarsko-srbskom, casus foederis et viče 
versa. Defenziva pojedinih od njih uperena je i protiv članova 
kasnijega četvornoga saveza protiv Turske, u koliko nisu ugova¬ 
rači. Oni su i po svom trajanju različiti. Dok onaj između Bugarske 
i Srbije vriedi do 31. prosinca 1920., dotle onaj između Bugarske 
i Grčke vriedi samo do 16. svibnja 1915. 

Koliko je od ugovarača daleko misao rata s Turskom, doka¬ 
zuje na nesumnjiv način međusobna obveza Bugarske i Grčke, da 
se uzdržavaju od agresije i provokacije prema turskom carstvu. Ne 

samo da se odriču bunjenja svojih sunarodnjaka u Turskoj, nego se 
obvezuju, da će upotriebiti sav svoj moralni utjecaj na njih, da 
ostanu mirni. U »tajnom dodatku« ugovoru bugarsko-srbskom 
predviđa se doduše mogućnost unutrašnjih nereda u Turskoj kao 
povod za savjetovanje ugovarača o objavi rata Turskoj, ali je 
ostao podpun mir u Turskoj i na granici prema Bugarskoj i na 
granici prema Srbiji kroz cielo vrieme sve do same objave rata 
sa strane kasnijega četvornoga saveza Turskoj. Nisu nastupili ni 
međunarodni događaji, koji bi dovodili u pitanje postojeće stanje 
na Balkanu. Kako je ipak došlo do četvornoga saveza protiv Tur¬ 
ske i do objave rata? 

Kralj Nikola je bio poznat kao riedak poznavalac Balkana, 
njegovih navika i značenja događaja na njemu. Osjećao je duh 
Balkana, ušao je u tajnu mnogostruko izprepletenih smjerova nje¬ 
govih zemalja. Poznavao je u tančine i onu balkansku nevolju, koja 
je bila poznata pod imenom rivalstva velikih sila. Uslied nedo¬ 
statka snage da se bori frontalno s intrigama toga rivalstva, spa¬ 
šavao se protuintrigama. Petdeset godina njegove vladavine bilo 
je petdeset godina neprestane borbe za obstanak. Njegov sjajni 
talenat za provlačenje kroz tjesnace međunarodnih opasnosti sud¬ 
bina je naoružala ogromnim izkustvom. Imao je sve uvjere, da 
dade pouzdan sud, kada se smiju praviti zapletaji na Balkanu, a 
kad ne. 

Po shvaćanju kralja Nikole mladoturska revolucija morala je 
svakako imati veliko međunarodno značenje, koje nije predviđalo 
kao posljedicu evetualne izmjene turske vanjske politike nego u 
vezi s novom unutrašnom politikom. Mladoturski program reorga¬ 
nizacije turskoga carstva, ako bi bio s uspjehom izveden, nuždno 
bi značio znatno jačanje turskog imperija te i stabiliziranje turske 
vladavine na Balkanu. Time bi nade balkanskih kršćanskih država u 
skorašnje oslobođenje svojih sunarodnajaka u Turskoj bile znatno 

umanjene, ako ne možda i konačno propale. U slučaju, da bi 
državnička mudrost Mladoturaka išla do stvaranja pravnoga po- 
redka, koji bi osigurao život bez straha od samovolje, i do dava¬ 
nja kršćanskim pokrajinama širokih autonomija, koje bi omogućile 
kulturni i ekonomski razvitak, kršćanske balkanske države ne samo 
da bi uzalud pokušavale buniti svoje sunarodnjake u Turskoj i dizati 
ustanke, nego bi morale prema Turskoj zauzeti stav respektiranja, 
kakav redovito zauzimaju male države prema velesilama. Bile bi 
prisiljene ostvarenje svojih planova za oslobođenje svojih sunarod¬ 
njaka izpod turske vladavine konačno prepustiti eventualnom su¬ 
kobu između europskih velesila. Morale bi se konačno odreci svoje 
samostalne akcije protiv Turske. 

S druge strane, kralju Nikoli bilo je jasno iz uloge Austro¬ 
ugarske u dvjema zavjerama protiv Crne Gore, da je dvojna mo¬ 
narhija skrenula pravac svoga pohoda na Balkan s puta Sandžak 
dolina Vardara—Solun na put Crna Gora—Albanija. Htjela je 
postati gospodar ciele iztočne obale Jadrana i od Albanije na¬ 
praviti bazu za osvajanje Balkana. Trebalo je što prije aktivno po¬ 
moći albanske težnje za slobodom dizanjem ustanka u Albaniji. 
Time se postizava dvoje. Spajanem Crne Gore s borbom Alba¬ 
nije za nezavisnost stvara se provalija između albanskih težnja i 
austrougarskih planova i utjecajem Crne Gore iztiskuje se utjecaj 
dunavske monarhije iz Albanije. I drugo, ustankom u Albaniji one¬ 
mogućuje se reorganizacija Turske i istodobno se dokazuje Europi 
nuždnost konačnog oslobođenja balkanskih kršćana izpod turske 
vladavine. 

Proslavu petdesetgodišnjice svoje vladavine i prisutnost ve¬ 
likoga knjaza Nikolaja Nikalajevića na Cetinju kralj Nikola je iz- 
koristio, da preko * njega upozna Rusiju sa svojim planovima. U 
vezi s prilikama i mogućnostima na Balkanu kralj Nikola je pred¬ 
ložio sklapanje četvornog saveza u svrhu ob t ave rata Turskoj i 

molio ruskoga cara, da ga ovlasti, da radi na ostvarenju svoga 
priedloga. 

Zahvaljujući carevu povjerenju u mudrost i opreznost crno¬ 
gorskoga kralja, njegov priedlog je prihvaćen i dane su mu tra¬ 
žene ovlasti. Naravno, bila je stvar ruske vlade, da osigura ne- 
miešanje velikih sila u eventualni rat na Balkanu. Kralj Nikola je 
odmah poduzeo korake za ostvarenje svoga plana. Trebalo je 
ustancima u Turskoj dovesti Balkan u gibanje i time pomiriti 
europsko javno mnienje s mogućnošću oružanoga napadaja bal¬ 
kanskih kršćanskih država na Tursku i pridobiti balkanske kršćanske 
države, da objave rat Turskoj. Takav razpored akcije nametala je 
logika same stvari i kralj se njega držao. 

Nikada u poviesti nije bilo težko dokazati potlačenima po¬ 
trebu ustanka protiv tiranije. Pogotovo to nije bilo težko mnogo¬ 
brojnim i dugotrajnim vezama kralja Nikole u Albaniji i u San¬ 
džaku prema granici Crne Gore. Godine 1911. Albanija je bila 
u plamenu ustanka. Ustanak je uzeo razmjere, koje su privukle cielu 
pažnju Carigrada na tu stranu, a europsko javno mnienje u toli¬ 
kom stepenu uzgibale, da je kabinetima europskih velesila bilo 
jasno, da je ustankom dalja turska vladavina nad balkanskim na¬ 
rodima ozbiljno dovedena u pitanje. Turski garnizoni u Albaniji 
bili su preslabi za borbu protiv ustanka, i Carigrad je bio pri¬ 
moran poslati u Albaniju posebnu vojsku pod zapovjedničtvom 
Turgut-paše. Posljedica njegovih vojničkih uspjeha bio je ogroman 
broj albanskih izbjeglica u Crnoj Gori. I &ko su se u Crnoj Gori 
marljivo prikupljali prilozi za izbjeglice, ipak su se među predstav¬ 
nicima stranih sila na Cetinju pojavile sumnje, da Crna Gora od 
nekuda dobiva sredstva za financiranje ustanka. Šapat je sumnji¬ 
čio Rusiju. 

Austrougarski ministar vanjskih poslova jednom cirkularnom 
notom velesilama obtužio je Cetinje, da je organiziralo albanski 

ustanak. Crnogorski ministar vanjskih poslova, također jednom cir- 
kularnom notom, upozorio je velesile na potežkoće, koje Crna 
Gora ima od ustanka na svojim granicama i na opasne posl,edice, 
koje bi ustanak mogao imati skidajući s Crne Gore svaku odgo,- 
vornost za pos^edice. Time je počelo dopisivanje među kabine¬ 
tima velesila o Turskoj i prilikama u njoj. Nije izostao ni ustanak 
u Turskoj na granici Crne Gore prema Sandžaku, u okolini Berana, 
koji je doveo i do sukoba pograničnih trupa crnogorskih i turskih. 
Ovaj ustanak kao i onaj u okolini Đakovice javnost je protumačila 
kao posljedicu uzrujanosti, koja je stvorena ustankom u sjevernoj 
Albaniji. Za cielo to vrieme bio je podpun mir na turskim grani¬ 
cama prema Srbiji, Bugarskoj i Grčkoj, što nesumnjivo dokazuje, 
da one tada nisu ni mislile na rat protiv Turske. 

Pošto je ustancima, s uspjehom, prilike u Turskoj stavio na 
dnevni red europskih razgovora, kralj Nikola je počeo pregovore 
o stvaranju saveza za konačni obračun s turskom vladavinom nad 
kršćanskim narodima Balkana. Srbija je, svojim poznatim držanjem 
prema Crnoj Gori, ovoj nametnula dužnost, da je zaobilazi. Na 
dokazano neprijateljstvo to je najblaži odgovor. 

U mjesecu srpnju godine 1912. Cetinje je predložilo Sofiji 
savez kršćanskih balkanskih država i objavu rata Turskoj. Nekoliko 
dana kasnije Cetinje se obratilo s istim priedlogom i Ateni. Vido¬ 
vitom E. Venizelosu nije ostala neprimiećena Rusija za kulisama 
priedloga i odmah ga je prihvatio. Bugarska je vlada kao uvjet za 
svoj prihvat postavila zahtjev, da Crna Gora tri mjeseca prije 
ostalih objavi rat Turskoj. Taj zahtjev obrazlagala je strategijskom 
potrebom, da se turska vojna sila što više privuče na sjever i 
time da prilika ostalim saveznicima, da je napadnu s boka. S 
druge strane trebalo je tim osigurati Bugarsku, da ne bude, kao 
vojnički najjača, objekt napadaja ciele Turske snage, što bi bilo 
vrlo vjerojatno, kada bi svi saveznici istodobno objavili rat. Taj 

uvjet bio {e neprihvatljiv za Crnu Goru. Crnogorska vlada ga je 
odmah dostavila Venizelosu, upozorila na njegovu neprihvatljivost 
i zamolila ga, da intervenira kod I. Gesova, da bi od postavlje¬ 
noga uvjeta odustao ili ga bar znatno ublažio. Zahvaljujući mu¬ 
drom procjenjivanju situacije na Balkanu i u Europi uobće, oštro¬ 
umnom i uvjerljivom izlaganju i odlučnom držanju E. Venizelosa i 
državničkoj uviđavnosti i susretljivosti I. Gesova, pregovori su 
tekli brzo i povoljno. Bugarska i Crna Gora složile su se, da Crna 
Gora mjesec dana prije ostalih objavi rat Turskoj. U tome smislu 
konačno formuliran priedlog crnogorske vlade ponio je u Sofiju 
Kolusev, bugarski poslanik na Cetinju, početkom mjeseca kolo¬ 
voza 1912. Bugarska je priedlog primila na ministarskoj sjednici, 
održanoj pod predsjedanjem carevim, 13. kolovoza i time »rie- 
žila najsudbonosnije od svih pitanja, koja su imali ikad riesiti bu¬ 
garski državnici od oslobođenja zemlje«, kako to veli I. Gesov u 
svome djelu »L'alliance balcanique«. 

Time je bio sklopljen sporazum za napadaj na Tursku između 
Crne Gore, Bugarske i Grčke. Sad je trebalo za njega pridobiti 
Srbiju. Tu je zadaću uzela na sebe Bugarska s obzirom na njen 
prije spomenuti savezni ugovor sa Srbijom, odnosno na Čl. I. nje¬ 
govog »tajnog dodatka«. Prilazkom Srbije sklopljen je četvorni 
sporazum za napadaj na Tursku. Tek nakon pristupanja Srbije 
trojnome sporazumu i na njen priedlog sklopile su ona i Crna 
Gora savezni ugovor od 14. rujna 1912. Naravno i ovaj, kao i 
prije spomenuti dvojni ugovori, regulira samo odnose između 
ugovarača i nema nikakve veza sa sklopljenim četvornim spora¬ 
zumom. 

Brzi razvitak političkih događaja na Balkanu i u Europi uobće 
ubrzao je objavu rata Turskoj. S jedne strane, sto su pre¬ 
poruke Austrougarske u Carigradu, da se dadu autonomije Mace- 
doniji i Albaniji, dovodile u opasnost životne interese članova če¬ 


tvornoga sporazuma, a s druge strane uspješna dilpomatska akcija 
ruskoga ministra vanjskih poslova S. D. Sazonova prilikom nje¬ 
gova poznatog posjeta priestolnicama europskih velesila upravo 
uoči rata, diktirali su brzu akciju. Na javnost u balkanskim drža¬ 
vama djelovala je kao ratni signal izjava, koju je dao S. D. Sa- 
zonov na prolazu kroz Beč bečkim novinarima: »Sve sam učinio, 
da spriečim rat, ali ako ipak izbije, uspio sam ga lokalizirati i 
osigurati status quo ante«. To prevedeno na običan jezik znači, 
da članovi četvornoga sporazuma mogu dobiti u ratu, ali iz¬ 
gubiti ne. 

Crna Gora, kao sto je bila dužna po sporazumu s Bugar¬ 
skom prva je objavila rat Turskoj. Ne mjesec dana kasnije, kako 
je bilo ugovoreno, nego odmah nakon osam dana i ostali članovi 
sporazuma objavili su rat. 

Crnogorska vojska je osvojila dio turskog teritorija u San¬ 
džaku i Metohiji, osvojila je gradove Pljevlja, Bielopolje, Berane, 
Peć i Đakovicu. Skadar nije mogla zauzeti, iako je dala velike 
žrtve u upornim pokušajima, da ga zauzme. Imala je oko deset 
tisuća’ mrtvih i ranjenih, što je ogromna brojka u odnosu prema 
ondašnjoj brojnoj snazi njene vojske. Morala je pribjeći obsiedanju 
Skadra. Primoran glađu Skadar se predao pred sam kraj rata. Za¬ 
posjela ga je crnogorska vojska. Međutim morala ga je nakon 
nekoliko dana napustiti po odluci konferencije ambasadora vele¬ 
sila u Londonu. Odluka je donesena na zahtjev Austrougarske, i 
ona je ovlaštena, da upotrebom oružane sile protiv Crne Gore 
ovu primora na napuštanje Skadra, ako ga ne bi htjela drugčije 
napustiti. Da dokaže, kako je ozbiljno shvatila svoju ulogu egze¬ 
kutora odluke ambasadorske konferencije, Austrougarska je izvr¬ 
šila mobilizaciju u Bosni i Hercegovini pa čak i koncentraciju voj¬ 
ske na granici prema Crnoj Gori. 

Crna Gora nijo dobila ni najmanji dio turskog teritorija, koji 
nije njena vojska osvojila, a izgubila je osvojeni Skadar. I Pašić je 
ipak rekao ruskom caru prilikom svoje audiencije u Petrogradu 
početkom 1914.: »Mi smo njima (Crnogorcima) ustupili veći teri¬ 
torij nego sto su zaslužili«. Prvo, to nije bio teritorij Pašićev nego 
turski. Drugo, nije ga Crnoj Gori ustupio Pašić, nego pobieđena 
Turska. I treće, nije Pašić, prilikom pregovora o miru s Turskom, 
od nje tražio niti mogao tražiti ustupanje toga teritorija nego 
okupatorica Crna Gora. Ili je možda htio reći, da žali, što po 
svršetku rata s Turskom nije objavio rat Crnoj Gori? 

Ova izjava Pašićeva ruskome caru ilustrira i Pašića i njegov 
sud o snazi intelekta ruskoga cara, kada se usuđuje servirati mu 
takvu smjelu kombinaciju neistine, gluposti i pakosti u vezi s 
događajem, koji se nije desio prije dvie tisuće godina, nego prije 
nepune godine dana. U vremenu, kada je to govorio predsjednik 
srbske vlade, Srbija je imala s Crnom Gorom ugovor o »savezu i 
prijateljstvu« od 14. rujna 1912. Kasnije će posebno biti govora 
o ovoj Pašićevoj audienciji. Sada se povratimo balkanskim »prija¬ 
teljima i saveznicima«. 

Tek što su prestale vojne operacije protiv Turske, našle’su se 
u ratu Srbija, Grčka i Rumunjska protiv Bugarske. Bugarska tvrdi, 
da je kriva Srbija za taj rat, a Srbija tvrdi, da je kriva Bugarska. 
Ja ne ću iztraživati krivca. Želim samo konstatirati ovo. Činjenica, 
da su bile i Srbija i Grčka protiv Bugarske, nesumnjivo dokazuje, 
da su se njih dvie sporazumjele još za vrieme rata s Turskom, da 
odmah po svršetku ovoga rata obračunaju s Bugarskom, s kojom 
su obadvie imale ugovore o »savezu i prijateljstvu«. Ova činje¬ 
nica ostat će za sva vremena jedna od najboljih ilustracija pojma 
fides balcanica. 14 ) 

14 ) U »strogo povjerljivom pismu« ruskog ministra vanjskih 
poslova Sazonova ruskom ambasadoru u Londonu grofu Bencken- 

p„i i posljednji savez delirije kršćanskih balkonskih država i 
„jiho. posljednji re. s Turskom posljednji je veliki zamah v.hkoge 
crnogorskoga kralja. 


dorfu stoji između ostaloga i ovo: »Međutim, izvještava naš am¬ 
basador u Parizu u svojoj brzojavci broj 438 o gledištu, ko|e mu 
ie saobćio Novaković. »da, ako se Srbija odreče suverenog po¬ 
sjeda jedne jadranske luke, ona mora tražiti bilo kakve kompem 
ziiciie u jednom drugom pravcu, naime proširen^ svoph granica 
preko područja, koje je u njenom ugovoru s Bugarskom uzeto u 
obzir, do linije uzduž rieke Bregalnice ka Ohridskom ,lf eru ' P 
čemu moraju pripasti Srbiji Prilep, Bitol| i grad , Zb .^ 

toga je vrlo poželjno, da i Vi s Vaše strane navedete Novakov,ča 
na 9 otvorenu izmjenu misli i da mu sasvim određeno ' z l av| t e '^ a 
takvo stanovište, koje vrieđa Vama poznate temel|e srbsko-bugar- 
skoga ugovora, od nas niti može dobiti podpore nit. naći simpa¬ 
tije« (Dr. M. Bogićević, »Die auswartige Politik Serbiens IVUJ. 
1914 Band II. Diplomatische Geheimakten aus russischen, monte- 
negrinischen und sonstigen Archiven. Nr. 745. Streng -^liches 
Schreiben des russischen Aussenminister an den russischen Bot- 
schX in London, von 30 November (13. Dezember) 1912.« 

StP ' Stojan Novaković bio je prvi delegat srbske mirovne delega¬ 
cije u Londonu. Iz saobćenja grofa Benckendorfa Novakov ću, 
Pašiću je bilo jasno, da se nema čemu nadati od arbitraže 
koqa cara, koja je bila predviđena ugovorom. između Bugarskoj 
Srbije i došao je na kobnu misao rata protiv Bugarske. Iztrazi- 
vani« dubljih uzroka i daljih posljedica Pašićeve :sudb 8 ° d _ 
luke prepuštam piscima o Pašiću. Hoću samo kc"-ta , o IaIo 
Rusija svojom opomenom nije uspjela spheciti srbsko-hug 3 ^ . 
Naprotiv, njena opomena bila je neopreznost, ko|a |e 
pripreme za rat. 

PASIĆEVA audiencija 


y mjesecu siečnju godine 1914. predsjednika srbske vlade 
Nikolu Pašića primio je u Petrogradu u audienciju ruski 
car. 16 ) O toku audiencijo Pašić je iz Petrograda 2. veljače poslao 
obsežan pisani izvještaj kralju Petru u Beograd. Već sam citirao 
nešto iz toga izvještaja. Pošto je iznio tok razgovora’ o Grčkoj, 
Rumunjskoj, Turskoj i Albaniji, Pašić počinje izvještaj o razgovoru 
o Crnoj Gori ovom značajnom rečenicom: »Zatim je prešao raz¬ 
govor na Crnu Goru, Bugarsku i Austriju«. Neposredno poslije 
rata Srbije s Bugarskom i u vrieme poznatoga zavjereničkoga rada 
Beograda protiv Austrougarske Pašić nije mogao jače naglasiti 
svoj neprijateljski stav prema Crnoj Gori, nego što je učinio 
uvrstivši je sa njima dviema u istu kategoriju. Počevši tako svoj 
izvještaj Pašić nastavlja: »O Crnoj Gori on (car) reče, on zna, da 
tamo stoji cio narod na našoj strani i želi ujedinjenje s nama«. 
Pošto je naveo, što je car rekao, da zna, Pašić iznosi, o čemu je 
on cara obaviestio. Rekao mu je, što se radilo u toku rata i ka¬ 
snije (ne kaže, što je rekao, da se radilo) i da je izjavio crnogorski 
poslanik u Beogradu L. Mijušković, da će savjetovati kralju Ni¬ 
koli, da Što prije pokrene pitanje personalne unije Crne Gore sa 
Srbijom, jer bi, poslije smrti kralja Nikole, to pitanje moglo biti 

’ 5 ) Dr. M. Bogićević, »Die ausv/artige Politik Serbiens, 1903.- 
1914.«, Band I. Geheimakten aus serbischen Archiven, Nr. 399., 
str. 418. Izvještaj koji Šalje iz Petrograda N. Pašić u Beograd 
kralju Petru o toku svoje audiencije kod ruskoga cara. 

opasno sa činio c,nogo,sin dinastiju. Nakon toga Pas,nova rala- 
,ata caru. „car ja žestoko kritizirao držanja C,n. ®or. , rekao 
da Crna Gora ne rodi ispravno, kako je ona i sada u sporaium 
s Austrijom, i kako je on slučajno tek jučer čuo svoga mm.stra, 
da Crn. Gora ima na umu neke intrige protiv Srb,,. , njene di- 
nastije, i da se .bog tog. mora pad«, da se sto .lo ne dogo 

Ne č. nikada ni jednome piscu o ruskom caru o P.sicu 
poči .. rukom, da njih dvojicu tako vjerno prikaze, kao sto ,0 
to uspjelo Pašiću u ovom izvještaju o njihovu razgovoru o 
Gori. Ruski car tvrdi, da zna. uz koga su misao . osjeća, crnogor¬ 
skoga naroda, a on je dokazao cielome svietu. da su mid. 
osjećaji njegova ruskoga naroda od njega udal.en,,, nego s,ever- 
ni ' pol od južnog. Ne samo to. On je dokazao cielome svietu, 
da nema ni pojma ne samo o tome. u kome se pravcu kreće raz¬ 
vitak rvegova ogromnoga carstva, nego ni što se rad, u niegovL 
dvoru, a tvrdi da zna logiku sudbinskoga puta Crne Gore.teja ,e 
imala svoju državnost kroz sve vjekove svoje pov.est,. Pasic vr i 
caru. da mu je crnogorski poslanik u Beogradu rekao da ce per¬ 
sonalnu uniju predložiti što prije crnogorskom kralju, da ne b, za 
njegove potomke to pitanje kasnije bilo opasno. Personalna um,a 
La ili nasilno detroniziranje kralja Nikole i njegovih potomaka, 
ili izmjenu crnogorskoga ustava, obadvoje u korist dinast,,e .a- 
rađorđevića. I car se ne sjeća da pita. u kakvu b, to veću opas¬ 
nost mogli kasnije doći potomci kralja Nikole. Miesto da to pita 
Pašića. on mu priča, kao neko odkriće. što je dan pr^e cuo o 
svoga ministra. Ne pada mu ni na kraj pamet,, da ,e to n,egov 
ministar čuo od Pašića, nego prepričava Pašiću Pasicevu pricu 
kao svoje obavještenje. Car je svojedobno obaviesten o ulogama 
Srbije i Austrougarske u bombaškoj i kolašinskoj aferi, zna da ,e 
Crnoj Gori. prije kratkoga vremena, na zaht|ev Austrougarske, 
oduzet Skadar, i ipak se tako brzo i lako zapleo u mrežu beo- 

gradskoga čarobnjaka. Siromah car! Težko jo reći, tko je više za 
žaljenje, on ili ogromno carstvo, kojemu je bio na priestolju. 

Kad smo već kod ovako uspjele podvale Pašićeve, moram 
nešto reći o rieči podvala. Napravljena je od glagola podvaliti. 
Ne postoji ni ona ni glagol, od koga je napravljena, ni u jednoj 
od zemalja, koje su bile u sastavu bivše kraljevine Jugoslavije, osim 
u Srbiji. Srbija je njena i otačbina i domovina. Za oznaku nečije 
nelojalnosti prema drugom postoje izrazi: slagati, prevariti, obma¬ 
nuti, zavesti u bludnju, baciti prašinu u oči, nasamariti, žednog 
preko vode prevesti, izvući hasuru, nasanjkati, natociljati, zama¬ 
zati oči, navesti na tanak led, biti nevjeran, intrigirati, ogovarati, 
klevetati i drugi. Podvaliti znači i ono, što svaki pojedini od njih 
znači i što svi skupa znače, i još daleko više. Dok su svi pr?> 
navedeni izrazi za nelojalnost istodobno i oznaka poroka, dotle 
se podvaliti u Srbiji ne smatra porokom nego vrlinom. Oboža- 

vaoci Pasicevi, kada su se htjeli najpohvalnije o njemu izraziti, 

govorili su: on podvali svakome. Imenica podvala nije oznaka jed¬ 
noga po’ma, nego naziv za jedan moralni i etički sistem, ime 
jedne religije. Nesrbijancu je nemoguće ući u logiku toga sistema. 
Odtuda je domovina religije podvale i u političkim odnosima po¬ 
stala strašilo za sve, koji s njom imaju posla, a osobito za su¬ 

sjede. Ne može se reći za N. Pašića, da je Mojsije religije pod¬ 
vale, jer je ona postojala i prije njega, ali je svakako njen naj¬ 
reprezentativniji predstavnik. Ipak je to slabo opravdanje za cara 
jednoga od najjačih imperija na svietu, što je s brzinom politič¬ 
koga početnika utrčao u zamku podmetnutu mu od Pašića. 

Razgovor između cara i Pašića prešao je na Bugarsku i nje¬ 
noga kralja. Kako taj dio njihova razgovora nema veze sa suko¬ 
bima, o kojima je rieč, ja ću ga citirati samo u toliko, u koliko 
je u vezi s razgovorom o Austrougarskoj. 

»Na to ja (Pašić) dodadoh, da mi (Srbi) s naše strane ne 
trebamo ipak njih (Bugare) grditi, nego moramo misliti, kako će 
jedinstvo Srbije i Bugarske biti koristno obojici, i da će možda 
doći vrieme, kada bi se moglo nešto odstupiti Bugarskoj, ako bi 
nas htjela pomoći kod riešenja srbsko-hrvatskoga pitanja. Na to 
zapita car, koliko Srbohrvata živi u Austriji i što oni sada vjeruju 
i žele. Ja mu odgovorih: preko šest milijuna, i rekoh mu, gdje 
žive. Ja mu rekoh i o Slovencima, da gravitiraju k Srbohrvatima i 
da će primiti srbskohrvatski jezik, jer je njihov dialekt rđav i oni 
su već dugo izgubili nacionalnu samostalnost«. 

»Ja sam tada pričao caru, kakav je preokret nastupio kod 
Slovena u Austrougarskoj, kako mnogobrojni Starčevićevi pristaše, 
koji su prije očekivali spas od Austrije, sada uviđaju, da njima 
ovaj spas može doći samo od Rusije i Srbije, i da oni jedva 
čekaju priliku da vide ostvarene svoje želje; i tada mu rekoh, 
da ćemo mi dobiti vojnika iz onih zemalja, koliko budemo imali 
pušaka.« 

U nastavku razgovora car je između ostaloga rekao: »Ako 
Austrija ne prestane sa svojom antislavenskom politikom, to ne će 
dobro svršiti. Tada zapita on, koliko vojnika može Srbija sada 
podići«. 

Po riečima Pašićevlm, cio jug austrougarske monarhije pri¬ 
hvatio je velikosrbsku državnu ideju i samo traži puške, da se bori 
za njeno ostvarenje. Slovenci su spremni odreći se svoga jezika, 
a mnogi Starčevićanci željno čekaju, da srbska vojska uđe u Za¬ 
greb. Treba samo pridobiti Bugarsku, da pomogne Srbiji u ratu 
protiv Austrougarske. 

Ruski car nije natuknuo nego sasvim jasno nagoviestio skori 
rat Rusije protiv dvojne Monarhije. Duhovnom vođi beogradskih 
revolucionaraca careve rieči bile su poticaj za akciju. Organiza¬ 
cijama »Narodnoj odbrani« i »Crnoj ruci« nije mogao donieti 

ljepši dar iz Petrograda. Nesretni car nije možda ni slutio, da je 
svojim razgovorom s Pašićem nabio revolver, kojega su hitci u 
Sarajevu objavili početak svjetskoga požara i bili mrtvačko zvono 
njemu, njegovoj porodici i njegovu carstvu. 


CRNA GORA U SVJETSKOME RATU GODINE 1914. 


kJkfMi punih šest mjeseci nakon Pašićeve audiecije u Petrogradu, 
pri kraju prvo polovine godine 1914., ubijen je u Sarajevu 
austrougarski prestolonasljednik Franz Ferdinand. Oči straha, 
ublaženoga drhtavim zračkom nade, bile su uprte u Beč i Petro- 
grad. Iako su oblačni horizont šarale privremene provedrice, slut¬ 
nje su ostale trajno težke. 

Neizvjestnost prekinuli su ultimativni zahtjevi, koje je po¬ 
stavio Beč Beogradu u mjesecu srpnju. Znalo se, da će odgovor 
pisati Petrograd, a podpisati Beograd. Očekivao se europski rat. 
lako je odgovor na ultimatum dvojne monarhije bila briga Petro¬ 
grada, Pasić je ipak zatražio od crnogorske vlade da mu dade mis- 
, ljenje, kakav bi trebalo dati odgovor na ultimatum. Htio je do¬ 
znati misao kralja Nikole. Istodobno je pitao, bi Ii Srbija, u slu¬ 
čaju rata s Austrougarskom, mogla računati na neograničenu po¬ 
moć Crne Gore. Crnogorska vlada je odgovorila, da za odgovor 
na ultimatum treba poslušati savjete Rusije, i da će Crna Gora 
ući u rat, ako do njega dođe. 

Crnogorska vlada je znala, da ne će doći do rata, ako ga 
ne će Rusija, a u slučaju, da se zarati Rusija, Crna Gora je oba¬ 
vezna pridružiti joj se prema vojnoj konvenciji Crne Gore s Rusi¬ 
jom od 1908., kao sto je prije rečeno. Tako je Crna Gora ušla 
u rat. 

Niti u početku niti u toku rata Crna Gora nije sklopila ni 
s jednim od saveznika nikakav ugovor, kojim bi joj bilo osigurano 
teritorialno proširenje ili ma kakva druga korist za slučaj pobjede. 





































Kod sklapanja poznatoga londonskoga pakta od godine 1915. 
Crna Gora nije sudjelovala kao ni Srbija. Brige za Crnu Goru 
kralj Nikola je podpuno prepustio Rusiji, a osobito svome upliv- 
nom zetu velikome knjazu Nikolaju Nikolajeviću. Njegova vjera u 
iskrenost i moć te zaštite bila je tako velika, da se on pravio kao 
da ne primjećuje mnoge, inače opasne intrige, s kojima bi, da te 
vjere nije bilo, sigurno stupio u borbu na život i na smrt, 

U toku rata, prilikom jednoga od njegovih dolazaka na frontu 
prema Kotoru, na Njeguse, jedan od zapovjednika saobćio mu je, 
da se jako osjeća u vojsci defetistička akcija agenata beogradske 
»Crne ruke«. Kralj mu je rekao: »Ne boj se! Znam ja to, ali ja, 
moj dom i Crna Gora sigurni smo, dok je na ruskom priestolju 
dinastija Romanov. Duže i ne tražim«. Kralj nije ni slutio, kako 
je točno prorekao propast svoju, svoga doma i Crne Gore. Nje¬ 
gova' vjera u Rusiju jedino je objašnjenje za njegov pristanak na 
neke priedloge Beograda, na koje on inače ne bi nikada pristao. 

Odmah u početku rata Srbija je zatražila, da njeni častnici 
uzmu vrhovno zapovjedničtvo nad crnogorskom vojskom u svoje 
ruke radi jedinstva zapovjedničtva. Kralj Nikola je pristao. Došao 
je za načelnika vrhovnoga stožera general Boža Janković. 
Za njegova pomoćnika pukovnik Petar Pesić, kasniji armijski ge¬ 
neral u Jugoslaviji, i s njima grupa častnika. Uzeli su podpuno u 
svoje ruke crnogorsku vojsku i njenu sudbinu. 

Veza Crne Gore sa saveznicima prfcko crnogorskoga primorja 
bila je zatvorena neprijateljskim podmornicama. Zbog toga su 
Rusija i ostali saveznici mogli slati ratni materijal i hranu za Crnu 
Goru samo preko Srbije. Slali su za Crnu Goru i Srbiju zajedno. 
Međutim najveći dio pošiljaka, određenih za Crnu Goru, Srbija 
je zadržala za sebe. Uslied toga, evo kako je bila obskrbljena 
crnogorska vojska: »40.000 crnogorskih golih, gladnih i bosih voj- 

nika, naoružanih starim puškama i topovima s crnim barutom, 
bez hrane i sredstava za borbu«. 10 ) 

Čim je dobila ..poviodničtvo nad crnogorskom vopkom. 

Srbila i. Crnoj Gori postavila i drugi zahtjev. Tražila ,e. da se 
napravi ugovor o razporedu crnogorsko vopke. I kral| Niko a | 
pristao. Tim ugovorom dvie treSne cjelokupne crnogorsko oru- 
kan. snage, u jačini od 30.000 vojnika. st.vl|.no na razpola. 
ganje zajedničkim operacijama u Bosni . Sandžaku. ) ^ 

Ostavljeno je za cielu sjevero-zapadnu, zapadnu i južnu gra¬ 
nicu Crne Gore i za njene posade prema Albaniji svega deset 
hiljada vojnika. Ostao je nezaštićen Lovćen. vrata Crne Gore. . 

I zapovjedničtvo i ugovor o razporedu vojske i ostavljanje 
vojske bez hrane i sredstava za borbu - sve po planu.» um- 
štenje crnogorske državne nezavisnosti. Dovrs.vs. uvođene Crne 
Gore i njene vojske u zamku, pustili su u vojsku agente »Crne 
ruke«, da agitiraju za pripojenje Crne Gore Srbiji. Beogradski na¬ 
jamnici dokazivali su crnogorskim vojnicima, da on. nemaju 
hrane ni ratnoga materiala zbog toga, što kralj Ni oa ne ce a 
ratuje s Austrougarskom, jer s njom ima tajni ugovor. Tvrd,I, su. 
da je sva crnogorska vojska poslana u Bosnu .Sandžak , os ao 
Lovćen bez obrane zato. što je kralj Nikola prodao Lovcen Beču 

Jedan od vođa beogradskih agenata, Todor Božović, došao 
ie jednoga dana među rekrute u Podgoricu i javno im održao 
govor, kao na kakvoj političkoj skupštini. Rekao im ,e. da će 
Crna Gora i Srbija biti ujedinjene pod jednim kral|em. Tko te 

«) General Petar Pešić, »Crna Gora u svjetskome ratu«, u 
»Ratniku« za godinu 1925., svezak za siečan, , yel|acu, str 17. 

i’) General Petar Pesić. »Crna Gora u svjetskome ratu«, u 
»Ratniku« za godinu 1924., svezak za studeni i prosinac, str. 27. 

biti kralj, Petar ili Nikola, odlučiti će Srbijanci i Crnogorci glaso¬ 
vanjem« Budući da Srbijanaca ima daleko više, jasno je, u čiju će 
korist izpasti glasovanje. Ne samo da nije zbog toga čina, izvr¬ 
šenoga u ratu, strieljan, nego nije uobće pozvan na odgovornost. 
Radilo se otvoreno ono, što se, po riečima Pašićevim ruskome 
caru, radilo tajno u ratu godine 1912. Razlika je samo u tome, 
što se prije moralo raditi zavjerenički, jer srbski častnici nisu imali 
ni pristupa u crnogorsku vojsku, a sad je imaju pod svojim zapo- 
vjedničtvom. Povjerena je kuća na čuvanje palikući. 

Već je rečeno, da su neprijateljske podmornice uspjele us¬ 
pješno blokirati crnogorsko primorje. Taj uspjeh im je omogućila 
njegova blizina Boki Kotorskoj. Budući da je obskrbljivanje preko 
Srbije ostavilo Crnu Goru bez ičega, kralj Nikola se odlučio, da 
udalji od Boke vezu Crne Gore s Morem njenim pomicanjem na 
jug i time omogući savezničkim brodovima obskrbu crnogorske 
vojske. Naredio je zapovjedniku garnizona prema Albaniji, čija je 
jedina zadaća bila čuvanje te granice, da okupira Skadar i luku 
sv. Jovana Meduanskog. Garnizon je izvršio svoj zadatak, polovi¬ 
nom mjeseca lipnja 1915. Načelnik crnogorskog vrhovnog zapo- 
Vjedničtva, srbski general Boza Janković, protestirao je, što je 
vrhovni zapovjednik crnogorske vojske izdao naredbu garnizonu 
bez njegova pitanja i što je zauzet Skadar. Tražio je napuštanje 
Skadra. Kralj je odbio udovoljenje njegovu zahtjevu i on je dao 
ostavku na položaju načelnika vrhovnoga stožera i* demon¬ 
strativno napustio Crnu Goru. Da ponašanje Srbije dostigne bez- 
prim;eran vrhunac, srbska je vlada diplomatskim putem dala ukor 
crnogorskoj vladi zbog zauzeća Skadra i izjavila, da će drugčije 
postupati, ako bi se sličan slučaj ponovio! 

Kralj Nikola, mjesto da se posluzi svojim pravom vrhovnoga 
zapovjednika i odpusti sve srbske častnike iz službe naredivši im, 
da odmah napuste Crnu Goru, postavio je za načelnika vrhov¬ 

noga zapovjedničtva dotadanjega pomoćnika načelnika, srbskoga 
pukovnika Petra Pešića. 

Kralj Nikola je imao 74 godine. Iznemogao starac, bez ikoga. 
Da je bio samo 15 godina mlađi, da je bio onaj poznati, ponosan 
i odlučan knjaz Nikola, srbski častnici ne bi stigli ni urediti svoje 
kovčege. Tako bi na vrat na nos pobjegli u Srbiju. Crnogorska 
vlada, mjesto da je od srbske vlade zatražila izpričanje s napo¬ 
menom, da je u protivnom slučaju prisiljena odgovoriti na uvredu 
prekidom diplomatskih odnosa, primila je ukor na znanje. Pred¬ 
sjednik te vlade bio je general Janko Vukotić. Na ovu Činjenicu 
upozoravam zbog onoga, što će kasnije doći. 

Bies Srbije zbog ulazka crnogorske vojske u Skadar bio je 
u vezi sa njenim tajnim ugovorom s Albanijom. General Janković 
napustio je Crnu Goru, da bi dokazao Albaniji, da je crnogorska 
vojska bez njegova znanja i protiv njegove volje ušla u Skadar. 
Prietnja srbske vlade, da će drugčije postupiti, ako bi se sličan 
slučaj ponovio, bila je upozorenje, da će Srbija napasti oružanom 
silom Crnu Goru, ako bi se usudila okupirati još koje mjesto u 
Albaniji. 

Cetinje, očevidno, nije razumjelo ni postupak generala Jan- 
kovića ni opomenu srbske vlade, jer nije znalo za tajni ugovor 
između Srbije i Albanije. Za njegovo postojanje doznalo se tek 
iz govora, koji je N. PaŠić održao u Narodnoj skupštini u Beo¬ 
gradu 25. siečnja 1922. Objašnjavajući, zašto je izgubljen Skadar, 
Pašić se pozvao na taj tajni ugovor i dodao, da mu je Srbija 
ostala vjerna i na mirovnoj konferenciji u Parizu. Zbog toga nije 
ni tražila Skadar s pozivom na pakt, sklopljen u Londonu između 
zapadnih velesila i Rusije 1915. 

Agenti »Crne ruke« neumorno su i nesmetano nastavljali pri¬ 
premanje crnogorskoga naroda i crnogorske vojske, da izdadu 
sebe i svoju Crnu Goru. Dokazivali su, da je general Janković 

napustio Crnu Goru zbog surovanja kralja Nikole s Austrougar¬ 
skom. Crnogorska vlada nije objavila prietnju srbske vlade zbog 
okupacije Skadra. Krila ju je kao najveću državnu tajnu. Znali su 
za nju samo kralj i ministri. Time, sto je nije objavila preko polu¬ 
službenoga lista i tim putem izazvala polemiku sa srbskom vladom 
zbog nje, učinila je samoubilačku pogrešku. Da su Crnogorci 
znali, da je Srbija protiv pripojenja Skadra Crnoj Gori, pri kraju 
godine 1915. bili bi zarobljeni i srbski kralj i srbska vlada i srbska 
vojska. I sam kralj Nikola zaludu bi naređivao crnogorskoj vojsci, 
da ih spasava svojom krvlju. JoŠ manje bi se moglo dogoditi, da 
svojim robstvom plati njihovu slobodu. Sudbina crnogorske vojske 
dokazala je, da je gornja pogreška vlade, pomognuta njenim 
prijašnjim pogreškama, bila majka veleizdaje. 

Zadnjih mjeseci godine 1915. napala je Srbiju jaka vojska 
centralnih sila pod zapovjedničtvom feldmaršala von Makensena. 
Napala ju je i Bugarska. Snaga udarca bila je tako neodoljiva, 
da srbska vojska nije uspjela dati ni jedne bitke od Dunava do 
Kosova. Borbe njenih zaštitnica bile su jedini znak njenoga života. 
Uništio ju je uzmak u neredu. Ostatci ostataka srbske vojske bili 
su u pokretu preko K. Mitrovice prema Metohiji. S njima kralj, 
regent, vlada, narodna skupština, vrhovno zapovjedničtvo i iz¬ 
bjeglice. Put prema Solunu bili su im presjekli Bugari. Mogućnost 
za dalje bježanje ostala im je ili preko Crne Gore ili preko bez- 
putnih albanskih planina uz opasnost da budu poubijani zbog 
tezkih uspomena iz rata godine 1912. Hoće li imati slobodan 
prielaz preko Crne Gore, zavisilo je od uspjeha crnogorske vojske, 
da borbama zaustavi ili znatno uspori nadiranje austrougarske 
vojske preko Sandžaka. Razumije se, da nisu izostali brzojavni 
apeli na bratsku crnogorsku vojsku i njeno dokazano junačtvo. 

Od straha se sve izbezumilo. Obkoljeni gotovo sa svih strana 
neprijateljem srbski su vojnici bacali puške ili ih prodavali Alban- 

cima. U Kosovskoj Mitrovici kroz gomile svieta prolazio je bubnjar 
i vikao: »Narode, naša junačka braća Crnogorci, potukli su Austri¬ 
jance. Put za Crnu Goru je osiguran«. Mjesto nekadašnjih opo¬ 
mena i prietnja umilna poniznost. Takvi su možda svi ljudi ili bar 
ogromna većina. Stisni ga, pišti. Pusti ga, zviždi. 

Crnogorska vojska, uz ogromne žrtve, zadržavala je neprija- 
ielja u Sandžaku. Srbijanci su prolazili preko Crne Gore za Skadar 
i dalje. Kralj Nikola je sazvao Narodnu skupštinu. U najtežim 
prilikama i u najgore vrieme. Mjesec prosinac. Na nebu oblaci, 
na srdcu kamenje. Crnogorski vrhovi bore se s mećavom, duhovi 
5 olujom zlih slutnja. Na početku prve sjednice, na priedlog vlade, 
skupština je zaključila, da sjednice budu tajne. Kroz više dana 
održano je više tajnih sjednica. Nijedna javna. Vlada je pročitala 
bezznačajan izvještaj o svome radu. Čitava povorka vladinih po¬ 
slanika održala je bezznačajne govore. Govorili su i neki članovi 
vlade. Ne samo da nijedan član skupštinske opozicije, kojoj sam 
je bio vođa, nije govorio, nego nije ni upadicu napravio. To se 
shvatilo kao demonstracija protiv tajnosti skupštinskih sjednica. 
Opozicija ne govori vladi i njenoj većini, nego' narodu. 

Odjednom je vlada generala J. Vukotića dala ostavku. Imala 
je povjerenje i Krune i Narodne skupštine. Zašto ostavka? Nitko 
nije mogao dati odgovor na to pitanje. Nakon krize od nekoliko 
dana sastavio je vladu Lazar Mijušković. On je prije par dana 
došao iz Srbije, gdje je bio crnogorski poklisar. To je onaj isti 
Mijušković, čije je političke planove iznio Pašić u svom razgovoru 
s ruskim carem. Bilo je jasno, da je kriza izazvana samo zbog toga, 
da bi on došao za predsjednika vlade, jer je inače ostalo sve po 
starom. Svak se plašio njegove misije kao i buduće misije gene¬ 
rala J. Vukotića. 

Na dan 22. prosinca zakazana je sjednica Narodne skupštine, 
da joj se predstavi nova vlada. Interesiranje publike bilo je ogrom- 

no. Nestrpljivo se očekivala vladina izjava i moj odgovor na nju* 
Narod je bio željan jasnoga pogleda na događaje i vjerovao je, 
da će mu ga dati moj sudar s vladom. Ne samo da su prepuno 
skupštinske galerije, nego je zaposjednut i prostor oko skupštine* 
Čekali su, da bi što prije čuli, što je bilo u skupštini. 

Predsjednik vlade pročitao je izjavu. Nakon konstatacije, do 
je nova vlada preuzela upravu u najtežim časovima domovine, 
rečeno je sasvim jasno, da će nova vlada ostati vjerna pravcu 
rada i programu prošle vlade i sasvim nejasno, da će se nastavit l 
rat. Ni rieci o spremnosti na povlačenje u slučaju neuspjeha u 
obrani Crne Gore. Nije se čuo ni jedan glas odobravanja. 

Nakon kratkoga govora jednoga vladinoga poslanika, kojT 
je odobrio vladinu izjavu, dobio sam rieč ja. Počeo sam svoj dugi 
govor konstatacijom, da je nova vlada, po svom vlastitom pri« 
znanju vjerni čuvar politike prošle vlade u tolikoj mjeri, da za« 
pravo i nije nova vlada nego rekonstruirana stara. Iznio sam po¬ 
greške prošle vlade od njenoga preuzimanja državne uprave u 
mjesecu travnju 1913. do dolazka nove vlade. Ustanovio sam, na« 
brajan;em činjenica, da je prošla vlada svojim naopakim radom 
izgubila povjerenje velikih saveznika i ostavila crnogorsku vojsku 
bez hrane i ratnog materiala. Upozorio sam, da je u izjavi, o* 
kojoj se razpravlja, rečeno jasno ono, što nije smjelo biti ni na« 
goviesteno, t. j. da ce se nastaviti politika prošle vlade, a urno« 
tano u dvosmislenost ono, što je trebalo narodu objaviti odlučno 
i otvoreno, t. j. da Crna Gora ne će sklopiti separatni mir. Za« 
vršio sam svoj govor izjavom, da je protiv Crne Gore skovana 
veleizdajnička zavjera. Upotriebio sam krilaticu, da je Crna Gora 
zavedena za Goleš planinu. 18 ) Pozvao sam narodne zastupnike, da 

18 ) Smisao te krilatice u Crnoj Gori je poznat iz narodnih* 
pjesama, prema kojima je izgubljena bitka na Kosovu godine 1389. 
zato, sto je jedan od zapovjednika, Vuk Branković, zaveo za Goles 
planinu 12.000 oklopnika, te nisu sudjelovali u bitci. 

sruše vladu, uzmu vlast u svoje ruke i spase čast i slobodu Crne 
Gore i crnogorskoga naroda. Odgovorio mi je jedan član vlade 
i dva narodna zastupnika, članovi bivše vlade. Njihovi odgovori 
bili su veoma žučljivi. Čak su nazvali moj govor veleizdajom. Time 
su u očima naroda samo potvrdili točnost moje obtužbe. Nakon 
njihovih govora skupštinske sjednice su odgođene. To je bila po¬ 
sljednja sjednica Narodne skupštine kraljevine Crne Gore. 

Moj govor imao je ogroman učinak u narodu. To je dokaz, 
da je on bio eksplozija zgusnutih sumnja i težkih briga cieloga 
naroda. Munjevitom brzinom, od usta do usta, pronesena je Crnom 
Gorom strašna rieč, da je Crna Gora zavedena za Goleš pla¬ 
ninu. Njome su počinjali i završavali ogorčeni napadaji na vladu 
i vrhovno zapovjedničtvo. Valovi ogorčenja sve više su se pribli¬ 
žavali kralju. 

Privezana je za Sandžak joŠ uviek glavnina crnogorske vojske 
i ako je odpala potreba zaštite Srbijanaca. Oni su već napustili 
Crnu Goru. Neki su doprli i do Drača. Hercegovački odred, koji 
štiti sjeverozapadnu granicu Crne Gore, uzmiče pred neprijate¬ 
ljem prema Nikšiću. Na Lovćenu par hiljada vojnika i nekoliko 
topova s crnim barutom. Prema njima topničtvo s jedanaest ne¬ 
prijateljskih tvrđava oko Kotora, topničtvo s neprijateljske ratne 
mornarice i oko dvadeset hiljada dobro opremljenog pješačtva. 
Zapovjedničtvo crnogorske vojske joŠ uviek je u rukama srbskih 
častnika s pukovnikom P. Pešićem na čelu, iako je već davno pre¬ 
stala »potreba jedinstva komande« srbske i crnogorske vojske. 
Činjenica, koja bode oči. Svak se pita: zašto ovi ne idu za svojom 
vojskom? Što moraju joŠ obaviti? Da imaju neku mračnu zadaću, 
bilo je jasno. 

U zoru 24 prosinca počela je uraganska topnička paljba na 
Lovćen i nije prestajala do njegova zauzeća. Pod zaštitom topnič- 
tva počelo je uz Lovćen nadirati neprijateljsko pješačtvo. 25. pro- 

sinca.*) Bas pred sam susret dana i noći, 27. prosinca, zauzet je 
Kuk, ključ lovćenskog masiva. Lovćensku svjetlost progutala je ta 
noć. Lovćen je pao. Da tragediju začini s malo komike, Pešić je 
naredio, da palom Lovćenu dođu u pomoć dva bataljona. Glav¬ 
nina crnogorske vojske još uviek je vezana za Sandžak. 

Rana zora odpratila je diplomatski kor s Cetinja za Podgo« 
ricu 29. prosinca. Na Cetinju su kralj, vlada i vrhovno zapovjed- 
ničtvo. Lazar Mijušković je vjerovao, da je došao čas, da ostvari 
svoju tajnu misao. Oko podne zatražio je i dobio audienciju. Pod¬ 
nio je kralju na odobrenje pismenu predstavku, kojom se traži 
od neprijatelja trodnevno primirje i određivanje delegata za skla¬ 
panje mira. Kralj je odbio. Nakon uporne borbe Mijuškovićeve 
s kraljem našao se kompromis. Kralj je pristao na traženje primirja, 
a Mijušković je odustao od traženja mira. Istoga dana, oko 2 sata 
popodne, poslana su neprijatelju na Njeguše dva parlamentarca 
sa zapečaćenim pismom. Traženo je primirje mjesto na tri na šest 
dana. Petar Pešić i ostali srbski častnici iz vrhovnoga zapovjed- 
ničtva, koji su napravili u mjesecu lipnju onoliku buku zbog ulazka 
Crnogoraca u Skadar, sad su se pravili kao da ih se ništa ne 
tiče traženje primirja. Nisu ni pitali, zašto su otišli parlamentarci. 
Istoga dana, predvečer, odputovali su s Cetinja za Podgoricu 
kraljeva obitelj, vlada i vrhovno zapovjedničtvo. Ostao je kralj 
s malom pratnjom od nekoliko ljudi. 

Točno u ponoći 29. prosinca, pred svojim dvorom, uzjahao 
je kralj na konja. Njegovi pratioci odvezli su se njegovim kolima 
prije par minuta. Čekat će ga kod Crne Grede. Mjesto, na kome 
se put za Podgoricu prašta sa zadnjim kućama Cetinja. U gradu 
tišina kao na groblju. Kroz mrtvo Cetinje na konju polumrtav kralj. 
Sam. Razsvjetljuje mu put slaba mjesečina. Konj ide lagano, kao 

*) Datumi su po starom kalendaru. 

za mrtvačkim sandukom. Od vremena na vrieme zaustavi konja i 
okrene ga. Pogled mu se srete s manastirom, Orlovim Kršem 19 ) 
i Lovćenom. S grobovima njegovih predaka. Gleda, gleda, gleda 
i krene. I opet zaustavi konja i okrene. I opet gleda, gleda, gleda. 
Bog zna, koliko je puta zaustavljao konja i okretao se i gledao. 
Gledao Cetinje, manastir, Orlov Krš i Lovćen. Gledao Crnu Goru. 
Sinji teret zadnjega oproštaja s crnogorskim svetinjama i s 55 
godina svoje vladavine jedva mu je dopustio da stigne do Crne 
Grede. Da prieđe put od nepunih pet stotina metara, trebalo mu 
je preko jedan sat. Do Rieke Crnojevića kralj nije ni rieči progo¬ 
vorio. Svi su šutjeli. Oko podne donieli su parlamentarci odgovor 
austrougarskog generala Webera von Webena. Postavljena su 
dva uvjeta za pregovore o primirju. Da crnogorska vojska položi 
oružje i da se predadu srbske trupe, u koliko se nalaze na crno¬ 
gorskom zemljištu. 

Kralj je odmah rekao, da su uvjeti neprihvatljivi. Istoga dana, 
30. prosinca poslije podne, kralj je odputovao iz Rieke Crnojevića 
za Podgoricu. Glavnina crnogorske vojske još uviek je vezana za 
Sandžak. Čim je kralj stigao u Podgoricu, održana je zajednička 
sjednica vlade i vrhovnog zapovjedničtva pod njegovim predsje¬ 
danjem. Razpravljalo se o odgovoru austrougarskoga generala. 
Vlada i častnici vrhovnog zapovjedničtva s pukovnikom Petrom 
Pešićem na čelu predložili su, da se prime uvjeti, koje je nepri¬ 
jateljsko zapovjedničtvo postavilo za primirje i da se pošalje 
austrougarskoj vladi priedlog za pregovore o miru. Kralj je odbio 
predlog vlade i vrhovnog zapovjedničtva odlučnom izjavom, da 
ne će sklapati mir prije Rusije. 


19 ) Brdo nad cetinjskim manastirom, na kome je sahranjen 
vladika Danilo, prvi duhovni i svjetovni vođa Crne Gore iz bnat- 
stv)a Petrovića. 

Sutradan, 31. prosinca, vlada je, podpisanu od predsjednika 
L. Mijuškovića i svih ministara, predala kralju ovu ostavku:^ 

»Vaše Veličanstvo! 

Vlada Vašeg Veličanstva misli, da ne bi bilo ni s kojega gledišta 
opravdano da Vaše Veličanstvo ostavlja zemlju u ovako kritičnim 
trenutcima, već da ostane u zemlji i dieli s narodom sudbinu, 
koja nas je snašla. 

Kako je Vašoj vladi s druge strane poznato, da naša vojska 
nije u stanju dati dalje ikakav odpor, to Vam je maločas i predlo¬ 
žila, da zatraži mir od neprijatelja. 

Vaše Veličanstvo to je odbilo, te je VaŠa Vlada primorana 
ovim najučtivije podnieti ostavku i izjaviti, da od ovoga časa 
prestaje djelovati i snositi odgovornost za dalji razvoj događaja. 

Vašem Veličanstvu najponizniji.« 

Istoga dana načelnik vrhovnog stožera pukovnik Petar 
Pešić podnio je kralju pismenu predstavku O. Br. 9034, u kojoj, 
pošto je izloženo razsulo u vojsci, stoji doslovno: »Komande ko¬ 
torskog i lovćenskog odreda nemaju više ni jednog topa. Vojska 
je gladna i s vrlo malo municije i nema izgleda da će se ovo 
stanje moći popraviti«. Zatim se predlaže: »Tražiti mir s nepri¬ 
jateljem pošto nije htio primiti priedlog Kraljevske Vlade o pri¬ 
mirju, koji je učinjen prije dva dana«. 

Ostavljen od svoje vlade i od načelnika vrhovnog zapovjed- 
ničtva, u narodu uzvitlanom vihorom one posljednje sjednice crno¬ 
gorske Narodne skupštine, osjetivši se osamljen, zaljuljao se stari 
hrast i pao u zamku nevjernički podmetnutu. Pristao je, da nje¬ 
gova vlada traži mir, koji je i on zatražio brzojavom caru i kralju 
dvojne monarhije. Zavođenje Crne Gore za Goleš planinu po¬ 
stalo je svršen čin. Glavnina crnogorske vojske još uviek je ve¬ 
zana za Sandžak. 

Sadržaj odgovora austrougarske vlade bio je zahtjev da Crna 
Gora kapitulira. Iza toga događaji su jurili takvom brzinom, da 
su gotovo jedan drugi preskakali. Diplomatski kor odputovao je 
Iz Podgorice za Skadar i dalje. Odputovala je i kraljeva obitelj. 
Pukovnik Petar Pešić napustio je Crnu Goru. S njim i ostali srbski 
castnici iz crnogorskog vrhovnog zapovjedničtva. Na Pešićevo 
Tnjesto, za načelnika vrhovnog zapovjedničtva, postavljen je ge¬ 
neral Janko Vukotić. Da bi izvršio svoju zadaću, morao se dati 
zarobiti. 

U zadnjem času, pred sam ulazak neprijateljske vojske u 
Skadar, prošao je kroz Skadar za Italiju kralj Nikola. Da njegova 
Tragedija bude protkana s malo komike, odputovao je s njim i 
Lazar Mijušković. Ostali ministri dočekali su neprijatelja u Pod- 
gorici. Glavnina crnogorske vojske ostala je vezana za Sandžak. 
Crnogorska vojska je zarobljena. 

Kakvu je misiju imao Petar PeŠić i je li je izpunio? Pustimo 
ga, da kaže sam: »Kakva bi situacija bila ze cjelokupan naš na¬ 
rod, da kralj Nikola nije uputio Franji Josipu onu depešu, i da se 
je na Solunskom Frontu pored Srbske Vrhovne Komande našla i 
Crnogorska Vrhovna Komanda, a po proboju ovoga fronta i ulazka 
u otaČbinu pored kralja Petra i kralj Nikola«. 20 ) Nakon ovakve 
Izjave P. Pešića suvišna je svaka rieč o zadaći njegovoj, kao na¬ 
čelnika crnogorskog vrhovnog zapovjedničtva. 

A Lazar Mijušković i general Janko Vukotić? Očevidno je, 
da bez njihove pomoći PeŠić ne bi postigao uspjeh, o kome je 
rieč u njegovoj izjavi. Oni, međutim, o svojim ulogama nisu ni¬ 
kada dali izjave, slične Pešićevoj. Zbog toga moramo tražiti 
objašnjenje u kasnijim činjenicama. U Jugoslaviji Janko Vukotić 

20 ) Petar Pešić, »Komandovanje u ratu«, članak u beograd¬ 
skoj »Pravdi« od 9. svibnja 1925., br. 125. 

{e primljen u vojsku # kao divizijski general, t. j. s činom, koji je 
imao. Kasnije ga je kralj Aleksandar promaknuo za armijskog ge¬ 
nerala. Umro je kao djelatni general u Beogradu. Pokopan je na 
državni trošak na beogradskom groblju i to na mjestu, koje je 
određeno za stvaraoce Jugoslavije. Njegovi zemaljski ostatci našli 
su svoj vječni mir pokraj grobova N. Pašića, M. Vesnića i drugih* 
Sin Janka Vukotića, Častnik, ostao je u dvoru na službi do kraja 
vladavine kralja Aleksandra. Bio je u njegovoj pratnji i prilikom 
njegovoga ubojstva u Marseillu. 

Lazar Mijušković dobio je u Jugoslaviji jednu od par najve¬ 
ćih mirovina, t. j. mirovinu predsjednika vlade. Za vrieme dikta¬ 
ture kralj Aleksandar je ne samo njega nego i jednoga njegova 
rođaka postavio za članove Vrhovnoga zakonodavnoga savjeta c 
t. j. institucije, kojom je diktator zamienio parlamenat. Pozna¬ 
vaocima Jugoslavije ove činjenice same sobom odkrivaju sve. 

Da ne bi ostao utisak, da su svi Srbijanci, koji su bili u biegu* 
prešli preko Crne Gore za Albaniju, moram nešto napomenuti* 
Jedan, koji je Crnu Goru mrzio više od ostalih, nije mogao do¬ 
pustiti svojoj nozi da stane na crnogorsko zemljište. Kako nije 
mogao jahati na konju, prenieli su ga na nosilima albanskim pla¬ 
ninama, preko Ljumkule, za Skadar. To je bio kralj Srbije Petar L 
Karađorđević. 


88 


DRUGA OKUPACIJA CRNE GORE 

SRBIJI 



NJENO PRIPOJENJE 


V ao što se vidi iz teksta vladine ostavke od 31. prosinca 
^ 1915., bio je cilj L. Mijuškovića ne samo da navede kralja, 

da trazi mir, nego i da ga zadrži u zemlji, da bude zarobljen. 
Kralj je, čini se, tek u zadnjem trenutku, prozreo plan i uspio po¬ 
bjeći. Nije se zadržavao u Italiji, kroz koju je proputovao za 
Neuilly kod Pariza, gdje je ostao do kraja rata. Sudeći po stano¬ 
vitim znacima, kralj je odmah osjetio težinu svoga položaja. Bez 
crnogorske vojske, bez narodne skupštine, sam. Oko njega skupila 
se šaka crnogorskih izbjeglica: činovnika i par bivših ministara. 
Među njima i bivši ministar A. Radović, koji je bio osuđen zbog 
sudjelovanja u bombaškoj aferi na petnaest godina robije i po¬ 
milovan godine 1913. nakon završetka zadnjega crnogorsko-tur- 
skog rata. Kralju je izpala iz vida istina, da je izključena moguć¬ 
nost pomirenja izdajica s izdanom domovinom. Zaboravio je mu¬ 
drost stihova svoga velikoga predka u »Gorskom Vijencu«: 

»Što se crnim zadoji đavolom, 

Obešta se njemu dovijeka.« 

Zbog nedostatka izbora, a možda i pod utjecajem laskanja, 
ponudio je sastav vlade A. Radoviću. On se primio. Kasnije, u 
Jugoslaviji, preko beogradskoga dnevnika »Politike« izjavio je, da 
mu je rečeno da se primi, da s toga položaja prati rad kralja 
Nikole. Njegov naredbodavac možda je imao na umu i to, da 
naslovom bivšega predsjednika vlade dobije kvalifikaciju za bu- 

duću ulogM. 21 ) U mjesecu slečnju 1917. naređena mu je da dade 
ostavku. Dane su mu upute i kako da izazove sukob i kako da 
obrazloži ostavku, da bi bila opravdanje njegove buduće uloge. 
Podnio je kralju Nikoli priedlog, kojim se predviđa reguliranje 
pravnoga položaja kralja Nikole i njegovih sinova nakon pripo¬ 
jenja Crne Gore Srbiji. O pravnom položaju Crne Gore i crno¬ 
gorskoga naroda nema u priedlogu ni rieči. Ovaj priedlog je prva 
izjava Srbije, da ne želi ujedinjenje s Crnom Gorom nego njeno 
pripojenje sebi. Prema Pašićevoj balkansko-beogradskoj koncepciji 
ujedinjenja, Crna Gora vodila je s Turskom toliko stoljeća borbu 
za svoju državnu nezavisnost samo zato, da bi jednoga dana 
mogla postati upravna jedinica beogradskoga pašaluka. Kralj Ni¬ 
kola je priedlog odbio, a A. Radović je dao ostavku motiviranu 
odbijanjem toga Pašićeva priedloga. U toj činjenici Pašić je pro¬ 
našao političku bazu za novinarsku kampanju protiv Crne Gore, 
koja je bila obustavljena od dana predaje ultimatuma apstrougar- 
ske monarhije Srbiji. Osnovao je odbor od svojih agenata, po 
rođenju Crnogoraca, i stavio mu na čelo A. Radovića. Nazvao 
ga je »Crnogorsi odbor za narodno ujedinjenje« i stavio mu na 


A D j °baviešteni beogradski agenti predbacivali su 

/V Radoviću, što je bio predsjednik crnogorske vlade u Francuzkoj. 
Ušutkao ih je jednim člankom u »Politici«, u kome je izjavio, da 
mu je rečeno da se primi i zašto mu je to rečeno. Koliko je meni 
poznato, Radović je prva osoba na kugli zemaljskoj, koja se tako 
javno hvalila, da je kao predsjednik vlade jadne države i njenoga 
kral|a bio u službi drugoga kralja i druge države. Razumije se, 
domovina religija podvala nije smatrala tu osobu moralno diskva¬ 
lificiranom. Bio je elan Glavnoga odbora demokratske stranke Lj. 
Uavidovica, član jugoslavenskog parlamenta, viceguverner jugo¬ 
slavenske emisione banke. član uprave monopola duhlana i, kao 
ljubimac kraljev, elan uprave mnogih banaka i drugih ustanova, 
kod koph |e s tim položajem spojen veći prihod. 


razpolaganje potrebni broj listova i njihovih urednika. Ponovljene 
su sve izmišljotine, kojima se borio Beograd protiv Cetinja od do* 
lazka knjaza Petra Karaćtorđevića za kralja Srbije. 

U mjesecu ožujku 1917. abdicirao je ruski car. Počela je ruska 
revolucija. Prestao je na Palica djelovati strah od velikoga knjaza 
Nikolaja Nikolajevića. I on se odlučio, da dotadanji sistem borbe 
protiv Crne Gore, sistem podvale i korupcije, zamieni frontalnim 
napadajem. 

U mjesecu srpnju 1917. donesena je na Krfu poznata dekla¬ 
racija. Podpisali su je: N. Pašić, predsjednik srbske vlade, i dr. A. 

Trumbić, predsjednik Jugoslavenskog odbora. Srbska vlada i Ju¬ 
goslavenski odbor izjavljuju, da su se složili, da se zemlje južnih 
Slavena, koje su bile u sklopu austrougarske monarhije, ujedine sa 
Srbijom i Crnom Gorom u jednu državu pod dinastijom Karađor- 
čfevića i pod imenom kraljevine Srba, Hrvata i Slovenaca. U iz¬ 
javi se tvrdi, da je sporazum napravljen »na temelju načela slo¬ 
bodnog samoopredjeljenja naroda«, ali nema ni rieči o pravu ze¬ 
malja, o kojima se radi, da plebiscitarnim glasovanjem razpolažu 
svojom sudbinom. To se pravo ne priznaje čak ni Crnoj Gori, 

koja je bila nezavisna država i saveznik zapadnih velesila, s po¬ 

zivom na čiju je vojničku moć deklaracija i donesena i kod dono¬ 
šenja koje Crna Gora nije imala čak ni onakvog zastupnika, kakav 
je bio Jugoslavenski odbor. Srbska vlada je Krfskom deklaracijom 
objavila aneksiju Crne Gore Srbiji u vremenu, u kome je Crna 
Gora imala na teritoriju Francuzke svoga kralja i svoju vladu. U 
vremenu, u kome srbska vlada nije smjela ni najmanju stvar uraditi 
bez pitanja zapadnih velesila, od kojih je ne samo zavisila njena 
sudbina, nego koje su ju i financirale jednako kao i crnogorsku 
vladu, jasno je, da je Srbija za takav postupak prema Crnoj Gori 
morala imati predhodno odobrenje francuzke vlade. Taj stav 

Francuzlce prema Crnoj Gori posljedica je silazka velikoga knjaza 
Nikolaja Nikolajevića s političke pozornice. 

Stanoviti francuzki politički krugovi prigovorili su francuzkoj 
vladi, da je previše grubo postupala prema Crnoj Gori i njenom 
narodu. Zbog tih prigovora ona je predbacila Pašiću, da je stvar 
nespretno izveo. Da bi izpravlo svoju pogrešku, Pašić je naredio 
svome »Crnogorskom odboru za narodno ujedinjenje«, da naknad¬ 
no odobri krfsku deklaraciju. Ovim ponovnim ignoriranjem crno¬ 
gorske vlade još jednom je potvrdio aneksiju Crne Gore Srbiji. 

S nestankom dinastije Romanov nestala je i Crna Gora. 
Kralj Nikola je postao francuzki zarobljenik. To je historijska či¬ 
njenica. I krfska deklaracija i kasnija okupacija Crne Gore od 
strane srbske vojske samo su obred ukopa umrle crnogorske 
slobode. 

Zadnjih mjeseci godine 1918. došlo je do sloma centralnih 
sila. Austrougarska vojska napustila je Crnu Goru. U to je stigla 
srbska vojska, dolazeći sa solunske fronte, i okupirala je. Ovom 
okupacijom ostvarena je aneksija Crne Gore, objavljena krfskom 
deklaracijom. Zapovjednik okupacione vojske vodio je sa sobom 
velik broj srbskih građanskih činovnika radi organizacije građanske 
vlasti u Crnoj Gori. Logici zadaće ove okupacije odgovaralo bi, 
da je zapovjednik okupacionih trupa proglasom objavio crnogor- 
skome narodu, da je Crna Gora pripojena Srbiji i pozvao ga, da 
bude miran i da se pokorava vlastima. Ali domovina religije 
podvale ima svoju posebnu logiku. Nije mogao N. Pašić ništa 
uraditi, da svome djelu omotom laži ne sakrije lik. Želi naknadnim 
falsificiranjem volje crnogorskoga naroda opravdati aneksiju, koju 
je objavio prije nekoliko mjeseci. Dao je upute u tom smislu. 

Okružni načelnici i srezki načelnici organi su srbskog uprav¬ 
nog poredka, kojima u Crnoj Gori odgovaraju oblastni upravitelji 
i kapetani. Velika narodna skupština institucija je srbskoga ustava, 

koju crnogorski ustav ne poznaje. Zapovjednik je postupao prema 
uputama. Postavio je okružne i srezke načelnike i time upravno 
uređenje kraljevine Srbije protegnuo na Crnu Goru. Zatim je na¬ 
redio, da se napravi »pravilnik«, po kome će srezki načelnici odre¬ 
diti delegate za »Veliku narodnu skupštinu« i odredio dan nje¬ 
noga sastanka u Podgorici. Čini se, da zapovjednik nije primietio, 
da je on primjenom srbskoga zakona o uređenju državne uprave i 
srbskoga ustava na Crnu Goru ostvario njenu aneksiju Srbiji prije 
sastanka svoje »Velike narodne skupštine« u Podgorici i prije nje¬ 
noga glasovanja za Pašićevu odluku, koju je sa sobom donio. Time 
je odluka izgubila onu političku vriednost, koju joj je Pašić na- 
mienio. Postala je toliko prozirna, da je kroz nju vidio nasilje čak 
i pogled najnaivnijega oka. 

Već u prvoj polovici mjeseca studenoga 1918. »Velika na¬ 
rodna skupština« zasjedala je u Podgorici u zgradi monopola du¬ 
hana. Članovi skupštine izuzevši oko desetak njih, sve sami beo¬ 
gradski janjičari. Bilo je i gimnazijalaca. Ipak su im za leđima, u 
dvorani, iza skupštinskih klupa, četnici (komitadžije) s puškama, 
redenicima i bombama. Oni jamče da će skupštinari dobro glaso¬ 
vati. Za leđima četnika »probrana« publika. Posljednje rieči pro¬ 
čitane odluke pozdravio je pljesak četnika i skupštinara. Ne po- 
Idici, nego urlanje: »Živio kralj Petar Karađorđević! Živio Nikola 
Pašić!« Predsjednik skupštine jedva je uspio objaviti, da je odluka 
primljena. Publika, i ako »probrana«, nije dala ni jednoga znaka 
odobravanja. 

Odlukom je detroniziran kralj Nikola i njegovi sinovi u korist 
dinastije Karađorđevića i odlučeno, da se Crna Gora pripoji Srbiji. 
Prije je rečeno, da su 22. prosinca 1915. sjednice crnogorske Na¬ 
rodne skupštine odgođene. Crnogorski narodni zastupnici i crno¬ 
gorski častnici bili su od reda internirani u Austriji i Mađarskoj. 

Dok su bili u internaciji, izglasana je Pašićeva odluka u Podgorici. 
Vratili su se u domovinu kao državljani kraljevine Srbije. 

Srbska vojska, okupirajući Crnu Goru pri kraju 1918., ušla 
je u nju istim putem, kojim je bježala pri kraju 1915., da ne bude 
zarobljena. Ušla je u Crnu Goru preko grobova Crnogoraca, koji 
su izginuli, da ona, saveznička vojska, ne bude zarobljena. Bila je 
pod vodstvom častnika, koji su, po vanjštini, nalikovali na ljude. 
Njihova kasnija djela u Crnoj Gori dokazala su, da su zvieri. 

Pri kraju teksta krfske deklaracije rečeno je, da se Jugosla¬ 
vija stvara, da bude »jak bedem protiv germanskog nadiranja«. 
Velika Britanija i Francuzka nisu se stidjele uzidati u temelje toga 
»bedema« slobodu Crne Gore, svoga najmanjega saveznika. Nisu 
priznale crnogorskom narodu, savezničkom narodu, ni pravo, da 
plebiscitom odluči o svojoj sudbini. Amerika je prihvatila njihov 
stav prema Crnoj Gori. Zar je moguć jači dokaz, da su i zapadno¬ 
europska i američka demokracija laž i da su maska laži svi oblici 
njihova života. 

POSTANAK JUGOSLAVIJE 



S jeveroslavenstvo i jugoslavenstvo geografske su oznake sla¬ 
venskih naroda prema tome, da li stanuju na sjeveru ili na 
jugu Europe. U drugoj polovici devetnaestoga stoljeća Rusija se 
zalagala za ideju solidarnosti slavenskih naroda, poznatu pod ime¬ 
nom panslavizma. Pod utjecajem toga pokreta pojavila se među 
juznoeuropskim slavenskim narodima misao, da bi za njihove zemlje 
najbolje bilo, da naprave jednu državnu zajednicu, koja je, po 
mišljenju jednih, trebala biti konfederacija (Staatesbund), a po 
mišljenju drugih federacija (Bundesstaat). Ta politička orientacija 
poznata je pod imenom jugoslavenstvo. Od geografske oznake 
južnih Slavena načinjen je politički termin. Obćenito se smatra 
duhovnim otcem te orientacije znameniti hrvatski biskup J. J. 
Strossmayer. U svakom slučaju, on je njen najveći predstavnik. Po 
njegovoj zamisli, tu misao trebali su ostvariti Hrvati. Njenim ostva¬ 
renjem nadao se Strossmayer ne samo osigurati slobodu zemalja 
južnih Slavena u njihovu odnosu prema drugim zemljama, nego i 
narode južnih Slavena privesti zapadno-europskom pogledu na 
sviet, t. j. pogledu legaliteta i evolucije i time ih osloboditi od 
bizantinskog utjecaja, t. j. izliečiti ih od vjere u zločin i revoluci,u. 

Izgledalo je, da su Hrvati i po svom geografskom položaju, 
kao sjever južnih Slavena, pozvani da ostvare približenje njihovih 
zemalja. Uloga sjevera kod ujedinjenja njemačkoga i talijanskoga 
naroda nametala je analogiju. Za dokaz, da je Strossmayer tu mi¬ 
siju namjenjivao Hrvatima dosta je podsjetiti, da je on hrvatsku 



























akademiju znanosti i umjetnosti u Zagrebu nazvao jugoslavenskom, 
cime ju je na nesumnjiv način označio kao kulturni centar južnih 
Slavena. 

Dolazkom knjaza Petra Karađorđevića na priestolje kralje¬ 
vine Srbije učvrstila se na vlasti radikalna stranka s Nikolom Pa- 
šićem na čelu. Prije je rečeno, da je on vanjsku politiku Srbije 
podvrgao utjecaju Rusije. Time je Srbija postala uporište ruske 
politike na Balkanu i stekla rusku zaštitu. Stvaranje velike Srbije 
postalo je istovjetno s jačanjem ruskoga utjecaja na Balkanu. To 
je osmjelilo Pašića, da dade veći zamah akciji za ostvarenje svojih 
velikosrbskih planova. 

Stvoren je čitav niz revolucionarnih organizacija u Beogradu 
s »Narodnom odbranom« na čelu, čijim su radom upravljali dje¬ 
latni častnici. Da bi se stvorila velika Srbija, trebalo je pripojiti 
Srbiji sjeverne turske pokrajine, jug austrougarske monarhije i 
Crnu Goru. Akcija je povedena u sva tri pravca. Kako je bila 
organizirana i vođena protiv Crne Gore, već je izloženo. Akcija 
u sjevernim turskim pokrajinama nije mogla izbjeći sukob s isto¬ 
rodnom bugarskom akcijom u istim pokrajinama. Sukob se razvio 
u dimenzijama međusobnoga uništavanja. 22 ) 

Velikosrbska državna ideja, čim bi prekoračila granicu austro¬ 
ugarske monarhije nuždno bi došla u sukob s hrvatskom državnom 
idejom. Da bi obigrala strminu frontalnoga sukoba, umotala se u 
plašt jugoslavenstva. Profesor na sveučilištu u Beogradu i ideolog 
velikosrbskih revolucionarnih organizacija dr. J. Skerlić postao je 

22 ) Taj sukob bio se pretvorio u rat između četa bugarskih 
1 srbskih u Macedoniji. Ne samo da su se međusobno ubijale, 
nego su ubijale i jatake protivne strane. To međusobno klanje 
trajalo je do ugovora »o prijateljstvu i savezu« između Bugarske 
1 Srbije od god. 1912., kojim su podieljene interesne sfere između 
ugovarača, kao što je prije rečeno. 

najgrlatiji borac za pobjedu Strossmayerove političke orientacije, a 
»Narodna odbrana« svojim »Statutom revolucionarne organizacije 
južnih Slavena« propoviedala je federaciju jugoslavenskih zemalja. 
Tim putem uspjela je akcija za stvaranje velike Srbije ukopčati se 
u jugoslavenski pokret i njime maskirana steci pravo građanstva u 
zemljama na jugu Austrougarske. Tom uspjehu Beograda, koji da¬ 
nas izgleda gotovo fantastičan, pridoniele su ondašnje prilike u 
dvojnoj monarhiji. Budimpešta je bila u oštrom sukobu s Bečom. 
Vrtlog sukoba zahvaćao je i pravne temelje monarhije. Tim povo¬ 
dom došlo je godine 1905. na Rieci do susreta predsjednika ma¬ 
đarskog parlamenta Dr. Justha s F. Supilom i drom A. Trumbićem. 
Posljedica njihova viećanja bio je sastanak na Rieci predstavnika 
gotovo svih hrvatskih opozicionih stranaka. Donesena je historij¬ 
ska Riečka rezolucija od godine 1905., kojom su Hrvati pružili 
pomoć Budimpešti u njenom sukobu s Bečom. Dva tjedna kasnije 
donesena je Zadarska rezolucija, kojom su dalmatinski zastupnici 
talijanske i srbske narodnosti prihvatili načela Riecke rezolucije. 
Orientacija Riečke rezolucije dovela je do formiranja Hrvatsko- 
srbske koalicije godine 1906., a uz pomoć mađarske koalicione 
vlade Dr. A. VVekerlea, do rušenja dotadanjeg režima grofa 
Khuena Hedervarya. Hrvatsko-srbska koalicija postala jć političko- 
stranačko uporište vlasti u trojednoj kraljevini Hrvatskoj, Slavo¬ 
niji i Dalmaciji. Kasnije je Franjo Košut kao ministar trgovine, 
podnio mađarskome parlamentu priedlog zakona za novu željez¬ 
ničku pragmatiku, protiv čega je Hrvatsko-srbska koalicija, odnos¬ 
no njena delegacija hrvatskoga Sabora, protestirala napuštanjem 
parlamenta i Budimpešte. Tim sudjelovanjem u borbi za prava 
Hrvatske srbska komponenta koalicije postala je kod Hrvata po¬ 
pularna. Skretanjem pogleda hrvatskoga naroda na tu stranu ostao 
je hrvatskom oku nezapažen zavjerenički dio velikosrbske akcije. 
Naravno, pomagala je i galama dra. J. Skerlica za jugoslavenstvo. 

7 

Skerlić, čim je stekao pravo građanstva u jugoslavenskome 
pokretu, počeo je jugoslavenstvo kao političku orientaciju pretva¬ 
rati u jugoslavenstvo kao oznaku narodnoga jedinstva Srba » 
Hrvata. Ne samo da Hrvati koalicionaši nisu primietili, da se 
radi o stvaranju ideoložke baze buduće centralističke velike Srbije 
pod imenom Jugoslavije, nego su mnogi od njih, pod utjecajem 
Srba koalicionaia, prihvatili taj falsifikat jugoslavenstva, a koali- 
cionaška omladina gotovo sva. U borbi za prihvat toga falsifikata 
Skerlić je išao tako daleko, da je čak tvrdio, da je i Ante Star- 
čević bio za narodno jedinstvo Srba i Hrvata. 

Dok je Hrvatsko-srbska koalicija skretala pažnju hrvatskoga 
naroda na svoj rad za proširenje hrvatske autonomije, dotle se 
srbska inteligencija i srbska omladina u Hrvatskoj upisivala u beo¬ 
gradsku »Narodnu odbranu«. Taj zavjerenički rad dopunjavao se 
utjecajem Nikole Pašića na djelovanje Hrvatsko-srbske koalicije 
preko Svetozara Pribićevića, o čemu je prije bilo govora u vezi 
s jednim noćnim posjetom njegova brata Adama N. Pašiću u 
Beogradu. 

U kolikoj su mjeri Hrvati koalicionaši nesviestno 23 ) služili Beo¬ 
gradu, vidjelo se i prilikom političkoga procesa u Zagrebu protiv 
53 Srbina. Govori Hrvata branitelja, a osobito govor dra Hinka 
Hinkovića, u biti bili su zahtjev da se prizna velikosrbska državna 
ideja u Hrvatskoj. 

Takvom stanju u Hrvatskoj odgovaralo je stanje u Bosni i 
Hercegovini. Za ilustraciju bosanskih prilika onoga vremena do¬ 
nosim u cjelini tekst prisege, koju su polagali Bosanci i Herce¬ 
govci, članovi »Narodne odbrane«. 


23 ) Kasnije, u Jugoslaviji, pokazalo se, da su neki od njih već 
tada bili izdali svoj narod. Svi, koji su u Jugoslaviji ostavili dra. I. 
Lorkovića i prišli Sv. Pribićeviću, nesumnjivo su već od prije bili 
beogradski agenti. 


mi: 

»Ja (N. N.) zaklinjem se svemogućim Bogom i prahom mojih 
predaka, da ću svim silama raditi na ocepljenju Bosne i Herce¬ 
govine od Austro-Ugarske Monarhije i na ujedinjenju sa majkom 
Srbijom. Ako bi makar i nehotično odao svoj sveti rad, neka mi 
sud srpske »Narodne odbrane« sudi kao izdajici srpskog naroda i 
plemena. Tako mi Bog pomogao; Amin.« 24 ) 

Iz prije izloženoga se vidi, da je N. Pašić, prilikom svoje 
audiencije u Petrogradu početkom 1914. točno referirao ruskom 
caru o prilikama na jugu austrougarske monarhije. Takvo stanje 
zatekao je atentat u Sarajevu i početak svjetskoga rata. U ime 
toga stanja radio je »Jugoslavenski odbor«, a ne u ime hrvat¬ 
skoga naroda, koji je kasnije, u Jugoslaviji, pod vodstvom Stjepana 
Radića, ne samo odbacio politiku odbora, nego je proglasio iz¬ 
dajom. To stanje je, preko »Jugoslavenskog odbora« stvorilo s N. 
Pašićem »Krfsku deklaraciju«, o kojoj je prije bilo govora. To 
stanje je dalo smjelost Svetozaru Pribićeviću, da baš on, Srbin, 
29. listopada 1918. kao prvi podpisnik, podnese Saboru, Hrvat¬ 
skom saboru, priedlog, da se »na temelju podpunoga prava na¬ 
rodnoga samoodređenja« proglasi nezavisna hrvatska država i da 
se ona, ne vodeći računa o pravu samoodređenja hrvatskoga na¬ 
roda, odmah uništi njenim pretvaranjem u sastavni dio druge 
države. Riedko je kad koji politički čin, pri samoj svojoj pojavi 
na sviet, sebi tako pljunuo u lice. Da bi se koliko toliko olakšala 
pojava toga i takvoga priedloga pred javnošću, zavijen je u laž, 
da će ustavotvorna skupština nove države odlučiti o formi vlada¬ 
vine, i to s kvalificiranom većinom, koja izključuje mogućnost ma- 

24 ) Tekst prisege uzet je iz beogradskoga dnevnika »Politika«, 
broj od I. svibnja 1929., iz članka pod naslovom »Legendarni čika 
Boza«. U članku, među ostalim, stoji, da je čika Boza bio trgovac 
u Sabcu i da je u vezi s beogradskim zavjereničkim radom u Bosni 
i Hercegovini »preturio milijone preko ruku«. 

joriziranja. Ne Sabor hrvatskoga naroda, nego sabor ondašnjega 
stanja prihvatio je taj priedlog i tim ubio tek rođenu hrvatsku 
državnu slobodu. 

Odmah zatim Sabor je odlučio, da »vrhovnu vlast« vrsi »Na¬ 
rodno Vieće Slovenaca, Hrvata i Srba«, samo nije rekao, u kojoj 
državi, posto je Hrvatsku već bio uništio glasovanjem za Pribi- 
ćevićev priedlog. 

Dok je Sabor prihvaćao priedloge i donosio odluke, narod 
je pred sabornicom, na Markovu trgu, klicao: »Živjela hrvatska 
republika!« Nitko se nije usudio reći narodu, da je Hrvatska izgu¬ 
bila i autonomiju, koju je dotle imala. 

U nedjelju, 24. studenoga 1918. sastalo se »Narodno Vieće« 
radi izbora delegacije za Beograd. Bila je noć. Radilo se pod 
zaštitom mraka. Svi pognuti. Jedni pod teretom straha, da narod 
ne odkrije njihov zločin izdaje domovine prije postignutoga us¬ 
pjeha, drugi pod teretom težke sudbine hrvatskoga naroda. Mogla 
je ostati uzpravna, kao bor na Velebitu, samo gigantska snaga 
Stjepana Radića. S otvorenošću viteza bez straha i mane objavio 
je rat nasilju izvršenom nad hrvatskim narodom. Svojim govorom 
u »Vieću« te noći dokazao je, da je bogodani vođa naroda, da 
mu je Vječnost dala pravo na bezsmrtnost. 

U Beogradu, u svom dvorcu, primio je delegaciju »Narodno¬ 
ga Vieća« regent Aleksandar Karađorđević, I. prosinca 1918. 
Jedan član delegacije pročitao je adresu »Vieća«, a regent svoj 
odgovor. Time je objavljeno, da je stvorena kraljevina Srba, 
Hrvata i Slovenaca, kasnija Jugoslavija. Od toga dana svake 
godine I. prosinca Jugoslavija je slavila pobjedu podvale, korup¬ 
cije i nasilja. 

NARODNI USTANAK U CRNOJ GORI 



kdmah po sklopljenom primirju između centralnih i zapadnih 
sila Crnogorci su napuštali zarobljeničke logore i logore 
interniranih u Austriji i Mađarskoj. Tri godine težkoga logorskoga 
života slomile su im i tielo i duh. Radost, da se vraćaju slobodnom 
domu u slobodnoj domovini, ojačala je malaksalo tielo i povratila 
svježinu duha. 

Freiđe heisst die starke Feder 
In đer ewigen Natur. 

Freude, Freude treibt die Rađer 
In der grossen Weltenuhr. 

Schiller 


Putovanje je u ondašnjim prilikama bilo spojeno s iznimnim 
potežkoćama. Trebalo je po nekoliko dana čekati na mogućnost 
putovanja željeznicom od jednoga mjesta do drugog. Na prozo¬ 
rima željezničkih kola bila su skoro sva stakla polomljena. Govorili 
su, da su ih porazbijali vojnici pri povratku s fronte. U kola je 
mećava unosila snieg, a bjesnila je epidemija španjolske gripe. 
Ipak je Crnogorce, i ako oronula zdravlja, nosio zanos uzkrsle slo¬ 
bode prema Crnoj Gori. U prvoj polovici prosinca bili su svi u 
domovini u koliko nisu uzput pomrli ili ostali po bolnicama. Našli 
su Lovćen uzidan u temelje tvrđave crnogorskoga poniženja i sra¬ 
mote. Ugašena lovćenska svjetlost, koja je bila kroz toliko stoljeća 
osamljena na Balkanu. Mrak. Oko, naviklo na dan, zaludu noću 
traži put. Nitko ne vidi, praveći korak, gdje će stati. 

Rečeno je u podgoričkoj odluci N. Pašića, da je kralj Nikola 
detroniziran za kaznu, što je pri kraju god. 1915. ponudio mir 
dvojnoj monarhiji. Crnogorci su znali, tko je kralja Nikolu naveo 
na nuđenje mira i zašto. Znali s^ tko je crnogorsku vojsku doveo 
u položaj, da bude zarobljena i zašto. No, bez obzira na sve to, 
pitali su se: kakav je zločin nuđenje mira? I da je sklopio mir, zar 
bi to bio zločin i protiv koga? Crna Gora nije imala ugovora niti 
sa Srbijom niti s bilo kojom od zapadnih sila, po kome bi bila 
obvezana ući u rat. Još manje je imala ugovor, kojim bi se bila 
odrekla prava na sklapanje separatnoga mira. Prema tome, ne 
samo nuđenje mira nego ni sklapanje separatnoga mira ne samo 
da nije zločin, nego nije ni nelojalnost prema bilo kome, a naj¬ 
manje prema Srbiji, koja je izazvala rat i čija je vojska crnogor¬ 
skom krvlju spašena, da ne bude zarobljena. 

Separatni mir mogao bi biti samo loša politika, kojom se 
Crnoj Gori oduzima pravo na koristi od pobjede zapadnih sila. 
Za lošu politiku, po crnogorskome ustavu, odgovorna je crnogor¬ 
ska vlada, a ne kralj Nikola. No predpostavimo, da je odgovoran 
kralj Nikola, odkuda srbska vlada, vlada druge države ima pravo, 
da mu sudi. Pa i uz predpostavku, da srbska vlada može suditi 
crnogorskome kralju, po kojem to zakonu, božjem ili ljudskom, 
može zbog njegove krivnje biti Crna Gora okupirana i zarobljen 
crnogorski narod i njegova Narodna skupština? Zar da se zbog 
eventualne krivnje kraljeve crnogorskom narodu ne prizna Čak ni 
pravo samoodređenja, koje je svečano danim izjavama zapadnih 
sila priznato svim europskim narodima, 

Srbija je svojom okupacijom Crne Gore između nje i sebe 
stvorila ocean mržnje, koji ne će nitko preplivati kroz sve buduće 
vjekove. Crnogorska sloboda nije u ratu podlegla, nego je ukra¬ 
dena; zbog toga crnogorski narod ima prema srbskom okupatoru 
pravo na upotrebu svih sredstava, koja su dozvoljena u slučaje¬ 


vima napadaja neprava na pravo. To je bio sud Crnogoraca o 
stanju, koje su zatekli vraćajući se iz zarobljeničtva. Razmišljali su, 
što da rade. 

U gradovima vojska okupatorova. Svako selo pod budnom 
pažnjom oka beogradskih janjičara. Zabranjeni su i najmanji sa¬ 
stanci. Kretanje iz sela u selo dovodi u zatvor. Kada izdaja do- 
vede vjernost na obtuženičku klupu, zna se, kakve su kazne. Ipak 
su sela najbliže okoline Cetinja uspjela, preko žena i djece, doci 
u vezu. To je katunsko i riečko pleme. S ostalim plemenima spo¬ 
razumjeti se tim putem nije bilo moguće. Ali se vjerovalo, da ce 
se i ona povesti za primjerom ovih dvaju plemena, odakle im se 
pokazivao put kroz sva prošla stoljeća. 

Crnogorci su epski narod. Poznaju svoju prošlost. Njihovo 
duhovno oko nikada ne izpušta iz vida djela predaka. Njihovi ča¬ 
sovi odmora od dnevnih briga izpunjeni su razgovorima o prošlosti. 
Razumljivo je, da im se nametnula misao, da je Crna Gora prije 
nešto preko dvjesta godina bila u sličnom položaju i da su tražili 
upute za svoj rad u postupcima svojih predaka onoga vremena. 

Kad su se Turci uvjerili, da ne mogu silom pokoriti slož¬ 
nu Crnu Goru, pokušali su korupcijom razjediniti Crnogorce. I 
uspjeli su. Našlo ih se, koji su prešli na islam i tim putem prihva¬ 
tili tursku državnu ideju, postali »Turci«. Tako je Turska za svoju 
borbu protiv Crne Gore našla uporišta u samoj Crnoj Gori. Crno¬ 
gorci su dovedeni u položaj da se odreku ili slobode, ili bratstva s 
domaćim »Turcima« i da ih poubijaju. Odlučili su se za ovo drugo 
i svoju su odluku izvršili na Badnje Veče. To je znamenito crno¬ 
gorsko Badnje Veče, kada se rodio mali crnogorski bog, to jest 
od korupcije i izdaje očišćena Crna Gora. Od toga vremena naj¬ 
veći je crnogorski blagdan Badnje Veče. Oko njega se okreće mo¬ 
ralni i etički sistem crngorske religije kao planeti oko sunca. Crno¬ 
gorsko pravoslavlje konačno se odvojilo od bizantinskoga i postalo 
crnogoroslavlje, o čemu će kasnije biti govora. 

Pri kraju godine 1918. Crnogorci se odlučiše, da obnove 
djelo svojih predaka bas na isti dan. Točno je, da su ondašnji 
domaći »Turci« bili predteče beogradskih janjičara. Po jedinstvu 
cilja, t. j. da unište crnogorsku državnu slobodu slični su jedni 
drugima kao jaje jajetu. Ali situacija Crne Gore "nije bila u oba 
slučaja ista. Dok Turska nije imala svoje vojske na Cetmju, Srbija 
ju je imala. Dok su Crnogorci bili naoružani kao i domaći »Turci«, 
sad su Crnogorci imali zarđale puške, sakrivene izpod pećina za 
vrieme austrougarske okupacije, a janjičari dobro naoružani. Zvie- 
zda Badnje Večeri ipak je okupila i godine 1918. oko Cetinja 
plemena: katunsko i riečko, i ako gotovo goloruka. 

Potomci velikih stvaraoca Crne Gore vjerovali su, da žrtva 
za slobodu ne ostaje uzaludna i jurišali su na okupatora i njegove 
topove. Izhod borbe već unapried se znao. Nakon velikih žrtava 
u mrtvima i ranjenima Crnogorci su se razbježali po planinama, 
a na Cetinju su nasilje i korupcija slavili svoju pobjedu. Na glas 
o dogođajima oko Cetinja ustala su još neka plemena. Svi su 
ustanci u krvi ugušeni. Mali dio ustanika pobjegao je u Italiju, 
drugi su ostali u Crnoj Gori i, . podieljeni u manje čete, počeli 
guerilsku borbu, koja je trajala do 1926. 

Na neuspjele ustanke odgovoreno je kaznenim pohodima voj¬ 
ske i janjičara na sva plemena, koja su sudjelovala u ustanku. 
Spaljivale su se kuće i uništavala pokretna imovina. Vršila su se 
okrutna nasilja nad starcima, ženama i djecom. Spaljeno je preko 
5.000 seljačkih kuća. Porodice, kojih su članovi sudjelovali u 
ustanku, odnosno u kasnijim guerilskim borbama, ostavljene bez 
kuća i pokretne imovine, živjele su pod pećinama, u koliko se 
niesu mogle skloniti kod prijatelja. Njihovi odrasliji članovi bili su 
u zatvorima, u kojima su u najviše slučajeva poubijani. Ne samo 
članovi tih porodica nego i mnogi drugi ugledni Crnogorci po¬ 
ubijani su u zatvorima. Srbski častnici i upravni Činovnici dokazali 


104 


su svojim zvjerstvima u Crnoj Gori, kako su jaki tragovi duge 
turske vladavine na Balkanu. Trebaju još mnoga stoljeća, da nek- 
dašnja balkanska raja prestane ići za turskim uzorima. Danas još, 
u slučajevima veće podivljalosti, ona čak nadilazi svoje učitelje. 

U razdoblju od početka 1920. do kraja 1924. bila je najjača 
akcija guerilaca. U tim godinama bili su stavljeni izvan zakona svi 
Crnogorci, koji niesu bili u službi Beograda. Redarstveni organi i 
janjičari ubijali su ih slobodno, kao divlje zvieri. Istodobno je na¬ 
rod ekonomski uništavan i dovođen do prosjačkoga štapa. U sela, 
u blizini kojih bi poginuo koji državni organ ili janjičar, slala se 
vojska i ostajala je tamo po više mjeseci. Selo ju je moralo uzdr¬ 
žavati i plaćati kontribuciju za plaće častnika. 

Pretvarajući Crnu Goru u garište i groblje Beograd nije 
ostavio nepočinjen nijedan zločin sve do spaljivanja majke s dje¬ 
com. Vođa jedne od crnogorskih ustaniČkih četa zvao se Petar 
Zvicer iz Cuca. Zviceri su jedno od čuvenih bratstava u katun- 
skom plemenu. Jedne zimske noći godine 1923. spaljena je u Cu- 
cama žena Petrova s njegovo troje djece. Žena i djeca najprije 
su svezani u kući, da ne bi mogli pobjeći, a onda je kuća zapa¬ 
ljena u dva sata poslije ponoći. To je izvršilo dvanaest žandara 
pod vodstvom majora Kecmanovića. - Pred kućom vezali su za 
trešnju majku Petra Zvicera, staricu od oko 70 godina, da gleda 
u vatri snahu i troje unučadi. Ona je poludila i umrla u ludnici 
na Danilovgradu. Lice jedne zemlje pretvoriti u takav pakao, ka¬ 
dra je samo duša, u kojoj je živio pakao robovanja Turcima kroz 
toliko stoljeća. 24 ) 

24 ) Da upodpunim sliku ondašnjega stanja donosim svoju 
pjesmu, koju sam napisao u Zemunu povodom zločina u Cucama. 
Pjesma je objavljena u zagrebačkom »Hrvatu« godine 1923. kao 
nastavak članku, u kome je rieč o stanju u Crnoj Gori. U članku 
je rečeno, da se pjesma pjeva u Crnoj Gori, što je navelo cenzo- 

Cuce tvrde, da od tada svake zime, te noći u dva sata po¬ 
slije ponoći, leti žena s krilima od plamena nad mjestom, na kome 
je bila kuća Petra Zvicera. Spaljena majka obilazi pepeo svoje 
spaljene djece. To je mjesto postalo Crnogorsko svetište. Nijedan 

ra, koji nije poznavao tamošnje prilike, da je propusti. Međutim 
redarstvo je taj broj »Hrvata« zbog nje ziabr^nilo. Podpisjao sam 
se pseudonimom Hajduk Pero. Pjesma glasi: 

LOVĆENSKI POKLIČ 

»Crnogorče care mali« 

Nedaj da ti dvore pali, : 

Da slobodi kopa groblje 
Podivljalo tursko roblje, 

Nek zablista handžar sveti, 

Ka nekada niz vrleti. 

Neka brda odziv dadu 
Junačkome tvome kliku. 

Nek dusmani tvoji znadu, 

Da si tiran razbojniku. 

Neka sviet vidi snova 
, Djela tvojih pradjedova. 

* V 

Zar ćeš moći slušat mirno 
Nepobjedni .lave stari, 

Kad te budu robom zvali 
Jučer turski izmećari? 

II, te tvoja prošlost slavna 
Tako brzo ostavila? 

II' je hrabrost opjevana 
Izmišljena priča bila? 

Kraj gariŠta dom'a tvoga, 

Ko kam stanac, majka mila. 

Tvoja sestra, ponižena, 

Sinoć ti se udavila. 


Crnogorac ne prođe pokraj njega, da ne ostane pred njim, golo- 
glav, po nekoliko minuta u molitvi. 25 ) 

Petar Zvicer je poginuo godine 1926. Te godine je i zavr¬ 
šena guerilska borba Crnogoraca. Najveći dio crnogorskih usta¬ 
nika poginuo je u borbama počevši od kraja 1918. godine. Malo 
njih je zarobljeno, koji su, gotovo svi, strieljani, a sasvim neznatan 
dio ih se predao. Ovi su osuđeni na robiju. 

Oni, koji su emigrirali u Italiju, ukoliko niesu tamo pomrli, 
završili su vrlo biedno. Nakon više godina povratili su se u Jugo¬ 
slaviju. Njihovi vođe i neki od njih ušli su u radikalnu stranku Ni- 

Ljuba kažu,, da je luda, 

BriŠuć s okia suzu vrelu 
Po garištu gar razgrće 
Traži djecu izgorjelu. 

Neka bomba strah zadaje 
Zavitlana snagom mužkom. 

Neka oko sokolovo 

Smrt raznosi tan'kom puškom. 

Nek krv onu staru svjetlost 
Dade našoj novoj zori,' 

Da se ovaj poklič ori 
U slobodnoj Crnoj Gori. 

25 ) Kroz cielo vrieme tih zvjerstava, koja ne mogu naći sebi 
uzora čak ni u dugoj turskoj vladavini nad Balkanom, nije se našao 
nijedan Srbijanac, koji bi osudio beogradsku vladu zbog njih. Nije 
se našao ni t. zv. Srbin prečanin, koji bi to učinio. Ne samo to. 
Kada sam j,a u svome govoru, koji sam održao u Beogradu u Na¬ 
rodnoj skupštini 16. veljače 1926., napao vladu zbog zločina u 
Cucama, narodni zastupnici digli su zaglušnu viku, ne protiv vlade, 
nego protiv mene. U toj sramotnoj vici, natjecali su se sa Srbi¬ 
jancima Srbi prečani: To vriedi zapamtiti. 

kole Pašića i dobili mirovinu. To je sudbina svih pobieđenih, ko- 
jma Bog nije dao svojstva za junake tragedija. 

Da je srbski teror u Crnoj Gori bio reakcija na odpor crno¬ 
gorske državne ideje velikosrbskoj državnoj ideji, a ne na crno¬ 
gorsku guerilsku borbu kao takvu, dokazuje činjenica, sto je u 
isto vrieme i, mutatis mutandis, iz istoga razloga bio teror i u 
Hrvatskoj i Macedoniji. Jednako kao u Crnoj Gori, i u Hrvatskoj 
su vršili teror, uz državne organe i pod njihovom zaštitom, beo¬ 
gradski janjičari. U po biela dana janjičari su usred Zagreba, na 
Zrinjevcu i Jelačićevu trgu, ubijali hrvatske rodoljube nekažnjivo 
kao vrabce. Kad je tako bilo u glavnom gradu, zar je potrebno 
reći, kakvih su zločina bila poprište zabačena sela u Baniji, Lici i 
Dalmaciji. Beogradski janjičari službeno su se zvali: oni u Crnoj 
Gori »Organizirana omladina«, a oni u Hrvatskoj »Organizacija 
jugoslavenskih nacionalista«, skraćena »Orjuna«. Bili su naoružani 
vojničkim revolverima, a u Crnoj Gori i puškama. 

U doba najbezobzirnijega terora pitali su novinari vođu ja¬ 
njičara, ondašnjega ministra unutrašnjih poslova, Svetozara Pribl- 
ćevića o prilikama u Hrvatskoj i Crnoj Gori. On je odgovorio, da 
se priliJce sređuju i da će djelo pacifikacije brzo dovršiti Orjuna i 
Organizirana omladina. Kraljevski ministar otvoreno je i javno pri¬ 
znao, da se zločini vrše ne samo s njegovim odobrenjem nego i 
po njegovim uputama. 

Jedinstvom u prije izloženoj patnji i kasnijom zajedničkom 
borbom protiv beogradske strahovlade ovjekovječeno je bratstvo 
Hrvata i Crnogoraca. Velebit i Lovćen dokazali su, da su vrhovi 
istih planina. 

USTAVOTVORNA SKUPŠTINA 

akon uzpostave svoje državne vlasti u svim zemljama južnih 
Slavena osim Bugarske, Beograd je prema jugoslavenstvu 
zauzeo nov stav. U svim izjavama regenta Aleksandra i vlade i 
svaki dan preko srbskog novinstva u Beogradu i drugim mjestima 
isticalo se, da je kraljevina S. H. S. tvorevina srbske pobjede u 
ratu. Sve beogradske stranke, svi beogradski političari bez iznimke 
stavili su na gledište, da je jugoslavenstvo vladavina Srbije nad 
ostalim zemljama južnih Slavena, da je Jugoslavija proširena Sr¬ 
bija. 26 ) Odtuda su izveli zaključak, kojim je proglašena separatiz- 


20 ) Stojan Protić se razilazio s Nikolom Pašićem samo u pi¬ 
tanju, na koji se način najbolje osigurava vladavina Srbije. 

Među Srbijancima izticao se svojom osamljenošću u pitanju 
uređenja međusobnih odnosa u zemljama južnih Slavena profesor 
na pravnom fakultetu beogradskoga sveučilišta Živojin M. Perić. 
On je občenito priznat kao jedan od najznamenitijih i najplodnijih 
pravnih pisaca na slavenskom jugu. Nije se politikom aktivno ba¬ 
vio u Jugoslaviji, ali je za cielo vrieme njenoga postojanja u svo¬ 
jim mnogobrojnim razpravama, najviše na francuzkom jeziku, doka¬ 
zivao nuždnost njenoga federativnoga uređenja. Među tim nje¬ 
govim razpravama mnogo je zapažena ona pod naslovom: »Crna 
Gora u Jugoslavenskoj federaciji«, objavljena u zagrebačkom 
»Ekonomistu«, svezak za srpanj-rujan, godine 1940. U razpravi se 
dokazuje potreba, da Crna Gora bude ravnopravan član jugo¬ 
slavenske federacije, jer je ona posebni historijski,' etički i etnički 
individualitet. 

mom, t. j. veleizdajom svaka akcija za federativno uređenje držav¬ 
ne zajednice zemalja južnih Slavena. U zemljama, koje su prije 
bile u sastavu dunavske monarhije, centralizam se obrazlagao i 
narodnim jedinstvom. 

Da bi se osigurala pobjeda velikosrbske državne ideje u usta¬ 
votvornoj skupštini, napravljen je Ersatzparlament pod imenom 
Privremeno narodno predstavničtvo. U njemu je trebalo iziražiti 
omjer snage Beograda i njegovih agenata prema onima, koji su 
protiv centralizma, t. j. protiv velike Srbije. Trebalo je ustanoviti 
dvoje: pravac, u kojem će korupcija razviti svoju akciju, i obseg, 
u kojem joj nasilje mora doći u pomoć. Dr. Ivan Lorković s dru¬ 
govima pozvan je u to predstavničtvo, da se vidi, bi li bio voljan 
popuštati i dokle, a Stjepan Radić, da bi mu se oduzelo vrieme za 
organiziranje hrvatskoga naroda. Stjepan Radić nije došao u 
Beograd. 

Da je Privremeno narodno predstavničtvo bilo samo pripre¬ 
ma za ustavotvornu skupštinu, dokazuje činjenica, što su ministri 
naredbama protezali * srbske zakone na ostale zemlje ne vodeći 
računa o Ersatzparlamentu. Jednako su naredbama mienjali zako¬ 
ne u svim zemljama osim Srbije. 

Nakon nekoliko mjeseci promatranja situacije u privremeno¬ 
me predstavničtvu i u okupiranim zemljama Srbijanci su imali 
sliedeću sliku. 

Svi hrvatski seljaci bez iznimke i nešto građana pod vodstvom 
Stjepana Radića ne ce ni da čuju ni za velikosrbsku državnu ideju 
ni za srbsku dinastiju. Znatan dio hrvatskoga građanstva i grupa 
ugledne hrvatske inteligencije pod vodstvom dra Ivana Lorkovića 
primila bi srbsku dinastiju, ali samo pod uvjetom, da ona prihvati 
jugoslavensku državnu misao i federativno uređenje državne za¬ 
jednice. 

U Crnoj Gori većina bi bila za federativno uređenu jugo¬ 
slavensku državnu zajednicu, u kojoj bi Crna Gora bila ravnopra¬ 
van član federacije, ali za centralizam nije nitko osim beogradskih 
janjičara. 

Muslimani u Bosni i Hercegovini, organizirani pod vodstvom 
dra M. Spahe, pod pritiskom velikosrbstva nastupaju oportuni¬ 
stički. 

U Sloveniji je grupa dra G. Žerjava za centralizam već sa¬ 
mim tim, što je u sastavu stranke Svetozara Pribićevića. Stranka 
dra A. Korošca od straha, da joj grupa dra Žerjava preko Pribi¬ 
ćevića ne bi otela vlast, a time i znatan dio pristaša u Sloveniji, 
nastoji se približiti beogradskim političarima, a osobito vladaru, i 
zbog toga, u pitanju uređenja države, ulazi u beogradsku političku 
aktivu. 27 ) 

Beograd je smatrao, da je Macedoniju stekao u ratu protiv 
Turske godine 1912. i da se ona mora smatrati sretnom, što će 
i°i se dati prilika da glasuje za Srbijance kao svoje poslanike u 
konstituanti. Pitanje političke orientacije Niemaca i Mađara u 
Bačkoj, Banatu i Baranji likvidirano je tako, što većina od njih 
niesu uneseni u listine izbornika. 

Zadavale su ozbiljnu brigu velikosrbskim planovima Beograda 
samo Hrvatska i Crna Gora. Hrvatska svojom snagom i svojom 
jednodušnošću, a Crna Gora narodnim odporom protiv srbske 
okupacije i činjenicom, da je kralj Nikola još bio živ te što je 
ambasadorska konferencija u Parizu odbila, da prizna Crnu Goru 


27 ) Taj stav Muslimana i Slovenaca ostao je nepromienjen 
kroz cielo vrieme trajanja Jugoslavije. Privremena prividna od¬ 
stupanja bila su samo kratkotrajne koncesije javnome mnienju. 
Prvom prili'kom vraćali su se oni na liniju, koja je ovdje obilježena. 

kao sastavni dio Kraljevine S. H. S. Zbog toga su njih dvie bile 
žrtve iznimno bezobzirnoga nasilja. 

Početkom mjeseca veljače 1919. održana je u Zagrebu skup¬ 
ština Radićeve »Hrvatske pučke seljačke stranke«. Otvorio ju je 
Radić. Govoreći o nasiljima u Hrvatskoj, Radić je među ostalim 
rekao: »U Ždali preko Drave svukli su do gola ljude I tukli ih 
trnovitim batinama. Isto se dogodilo u Severinu, Rači, Popovači 
i Grubišnom Polju, svagdje su ljude batinali i to samo za povik 
»živjela republika«. Među svojim političkim zahtjevima Radić je 
posebno iztakao hrvatsku republiku i hrvatsku konstituantu. 

Na ovaj i slične govore Stjepana Radića i na njegovo orga¬ 
niziranje hrvatskoga naroda Beograd je odgovorio naredbom voj¬ 
noga zapovjedničtva, koja je objavljena koncem mjeseca travnja 
godine 1919. u službenom organu »Narodne Novine«. Njom je 
Hrvatska proglašena okupiranim neprijateljskim područjem, te je 
objavljena primjena srbskog vojnog kaznenog zakona i na gra¬ 
đanske osobe. Podpukovnik Petar Teslić u Bjelovaru izdao je na¬ 
redbu, kojom je uvedeno batinjanje. Po toj naredbi »uvreda kralja 
ili republikanstvo kažnjava se (i za civile) s 25 batina«. Ovakvim 
stanjem u Hrvatskoj i prije izloženim stanjem u Crnoj Gori pri¬ 
premljeni su izbori za konstituantu, koji su određeni kraljevim 
ukazom za 28. studenoga 1920. 

Crnogorskim federalistima onemogućeno je izticanje kandi¬ 
data. Proglašeni smo neprijateljima države. Dokazivalo se, da smo 
mi duhovni vođe crnogorskih guerilaca i da upravljamo njihovom 
borbom protiv države i njenih organa. Stalo se na gledište, da mi 
kao takvi nemamo prava biti narodni zastupnici. To je bilo služ¬ 
beno opravdanje oduzimanja prava crnogorskom narodu, da raz- 
polaže svojom sudbinom. Međutim pravi uzrok za sprječavanje 
naše kandidature bio je drugi. Ambasadorska konferencija u Pa¬ 
rizu bila je odbila da prizna priključenje Crne Gore kraljevini SHS. 

Stjepan Radić. »U borbi za slobodu hrvatskog naroda ili ću 
pobiediti, ili će me narod mrtvoga iz rova iznieti«. Ove rieči 
Radić je izgovorio nekoliko sati prije zločina u Narodnoj skup¬ 
štini u Beogradu 20. lipnja 1928. 







































Odbila je da prizna Pašićevu odluku »Velike narodne skupštine« u 
Podgorici kao izraz volje crnogorskog naroda. Kako je glasovanje 
za konstituantu bilo tajno, kuglicama, znalo se, da bismo mi do¬ 
bili 80% kuglica. Beograd je predpostavljao, da mi kao narodni 
zastupnici ne bismo otišli u konstituantu, nego zatražili od amba- 
sadorske konferencije, da naredi Srbiji evakuaciju Crne Gore. 
Time bi Srbija, u najpovoljnijem slučaju za nju, bila prisiljena na 
federaciju. Od straha pred tom eventualnošću Beograd je odlu¬ 
čio, da po drugi put nasiljem falsificira volju crnogorskog 
naroda. 28 ) 

Pet srbijanskih stranaka iztaklo je svoje kandidate, a crno¬ 
gorska nijedna. Prietnja redarstva, da će biti zapaljena kuća 

28 ) Radi izticanja federalističkih kandidata ja sam odpgtovao 
iz Zemuna, gdje sam bio odvjetnik, u Crnu Goru. Ostao sam u 
domovini svega dvanaest dana. U Kolasinu, gradiću moga ple¬ 
mena, boravio sam dva dana. Odmah nakon moga dolazka, u 
deset sati prije podne, dok sam stajao s nekoliko prijatelja pred 
kućom svoga brata, pucao je na mene iz revolvera redarstveni 
agent Blažo Bošković.'Nije me pogodio.. Protiv njega nije ni iz- 
traga provedena. Istoga dana jedan častnik ubio je u Peći na 
ulici moga rođaka, koji se također zvao Sekula Drljević. častniku 
je sudio vojni sud u Beogradu i oslobodio ga s motivacijom, da 
je ubijeni bio poznati separatista. 

Povodom istodobnosti pokušaja ubojstva u Kolasinu i uboj¬ 
stva u Peći »Daily Telegraph« i još neki londonski listovi donieli 
su, da sam ja ubijen. Viest su demantirali jugoslavensko poslanstvo 
u Londonu i beogradska novinska agencija. U englezkom Donjem 
domu interpeliran je ministar vanjskih poslova o slučaju. Na inter¬ 
pelaciju je odgovorio podtajnik istoga ministarstva, da uzprkos 
demantiju sa srbske strane mora konstatirati, da je Sekula Drljević 
ubijen. U vezi s tim dobio sam od gradonačelnika grada Zemuna 
6. prosinca 1920. br. 125 Prez. akt ovog sadržaja: »Od gospodina 
ministra unutarnjih poslova u Beogradu stiglo je 6. XII. 1920. broj 
10127 sledeće rešenje: »Ministarstvo Inostranih Dela izvestilo je 

svakome, tko ne bude glasovao, dovela je na biralište, uračunavši 
velik broj neuvedenih u biračke listine, gotovo polovinu izbornika. 
Od deset mandata, koliko je pripadalo Crnoj Gori za konstituantu, 
četiri su dobile monarhističke stranke: radikalna, demokratska i 
zemljoradnička, a šest republikanci i komunisti. Time se crnogorski 
narod, čak i u tim prilikama, na nesumnjiv način izjasnio protiv 
dinastije Karađorđevića i protiv velike Srbije. 

U Crnoj Gori godine 1920. nije bilo ni komunista ni republi¬ 
kanaca. Da su svi glasovi, koji su dani njima zlsog nedostatka na¬ 
ših kandidata, bili federalistički, dokazuje činjenica, što ni na jed¬ 
nim kasnijim izborima ni komunisti ni republikanci nisu dobili ni¬ 
jednoga mandata, jer smo mi na svima izticali kandidate i bili 
birani. 29 ) 


ovo Ministarstvo, da fe list »Daily Telegraph« doneo dia je Se- 
kula Drljević na svom izbornom putovanju kroz Crnu Goru ubijen 
od žandarma. Kako ta viest nije istinita, tć pronađite-dra Drlje- 
vića, koji se po izjavi njegovocfa brata nalazi u Zemunu i saop- 
štite 1 mu želju Gospodina Ministra i Ministarstya Inostranih Dela, 
da on lično uputi telegrafski »Daily Telegraphu« svoj demanti. O 
rezultatu izvestite. Vrlo hitno«. Nakon citiranog akta ministarstva 
gradonačelnik od mene traži 'odgovor. Istoga dana ja sam odgo¬ 
vorio gradonačelniku, da neću demantirati, jer je točno da je 
moga rođaka Sekulu Drljevića ubio jedan častnik'u Peći. Koliko je 
Beograd bio biesan zbog toga moga odgovora vidjelo se u beo¬ 
gradskom novinstvu. »Politika« u broju od 16. prosinca 1920. po¬ 
ziva poslanika Velike Britanije u Beogradu, da prieđe u Zemun, 
da me vidi. Mene nazivla smutljivcem i podanikom Stjepana 
Radića. 

2 ?) U Crnoj Gori su sve beogradske vlade favorizirale komu¬ 
niste i republikance, da bi nama škodili, jer su smatrale nas ve¬ 
ćom opasnošću za velikosrbsku državnu ideju. Na posljednjim iz¬ 
borima godine 1938. komunistima je dopušteno da kandidiraju 
samo u Crnoj Gori. 


Ako se uzme u obzir, da u izborne listine niesu uneseni po¬ 
znati separatisti kao ni oni, koji su vodili guerilsku borbu, te s 
obzirom na veliku odsutnost unesenih u listine izbornika, takav iz¬ 
borni rezultat znači podpun poraz Beograda. Uz ostale okolnosti 
nesumnjivo je i ova pridoniela, da su Velika Britanija i Francuzka 
za cielo vrieme postojanja Jugoslavije odbijale, da bilo kakvim 
pismenim dokumentom priznaju pripadanje Crne Gore kraljevini 
SHS., odnosno Jugoslaviji. Dopustile su Srbiji, da Crnu Goru 
uništi, a one su se držale podalje, da ne bi bile sudionice u zlo¬ 
činu. 

Stjepan Radić uspio je iztaći svoje kandidate samo u Hrvat¬ 
skoj i Slavoniji. Kratkoća vremena i nasilje uspjeli su spriečiti mu, 
da već tada svojom organizacijom obuhvati cio hrvatski narod. 
Dobio je 49 mandata od 93, koliko je svega pripadalo banskoj 
Hrvatskoj. Grupa dra Ivana Lorkovića, »Hrvatska zajednica«, od 
koje je kasnije postala »Hrvatska federalistička stranka«, dobila 
je I I mandata. Centralizam je triumfirao u Srbiji, a u ostalim zem¬ 
ljama dielio uspjeh s oportunizmom. 

Prije sastanka konstituante vlada je objavila svoj privremeni 
poslovnik, kojim je propisana za narodne zastupnike prisega kralju 
odmah u početku rada. Time je konstituanti oduzeto pravo, da 
razpravlja i odlučuje o obliku vladavine. Član vlade je bio Sv. 
Pribićević, koji je podnio hrvatskom Saboru onaj priedlog- od 29. 
listopada 1918., u kojemu je rečeno, da će ustavotvorna skupština 
odlučiti o formi vladavine. 

Na to degradiranje konstituante Stjepan Radić je odgovorio 
zaključkom, da se »Hrvatska pučka seljačka stranka« ubuduće 
zove »Hrvatska republikanska seljačka stranka«, skraćeno HRSS i 
da ne ide u konstiuantu. Zaključila je neodlazak u konstituantu i 
Hrvatska stranka prava. Narodni zastupnici »Hrvatske zajednice« 
j »Hrvatske težačke stranke«, kad su se uvjerili, da je Beograd 

nepopustljiv u pitanju centralizma, napustili su konstiuantu uz iz¬ 
javu, da joj poriču pravo da donosi ustav obvezan za hrvatski 
narod. 

Srbijanci, njihovi agenti i podplaćeni muslimani 30 ) izglasali su 
ustav na Vidovdan godine 1921. Istoga dana podpisao je re¬ 
gent Aleksandar. Posebno je udešeno, da se dadu pravni temelji 
velikoj Srbiji istoga dana, u koji je ubijen u Sarajevu austrougarski 
priestolonasljednik Franz Ferdinand. Aleksandar Karađorđević i 
Nikola Pašić vjerovali su, da je Vidovdanski ustav triumf sarajev¬ 
skoga zločina iz godine 1914. Sinovi domovine religije podvale 
vjerovali su, da zločin može triumfirati i da djela nasilja i korup¬ 
cije, Vidovdanski ustav, može biti triumf. Kasniji događaji poka¬ 
zali su, da je Vidovdanski ustav bio obnovljen prvi čin Vidovdan- 
ske tragedije iz godine I389. 31 ) On je bio početak velike bitke, 
u kojoj su poginuli i vođa Hrvatske i njenih saveznika Stjepan 
Radić i vođa Srbije Aleksandar Karađorđević. 


t 


80 ) Vlada se obvezala izplatiti begovima zemlju, koja im \& 
bila oduzeta agrarnom reformom. 

31 ) U bitci na Kosovu god. 1389. poginuli su srbski knez Lazar 
r turski car Murat. 


CRNA GORA I HRVATSKA PROTIV VIDOVDANSKOG USTAVA 


B eograd je vjerovao, da korupcija i nasilje mogu donositi za- 
kone. On je vjerovao, da je Vidovdanski ustav zakon i da 
je njegovim centralizmom za sva vremena uzakonjena vladavina 
Srbije nad ostalim zemljama, koje je pobjeda zapadnih sila ugu¬ 
rala u sastav kraljevine SHS. Srbija je vjerovala, da je centraliz¬ 
mom uništila patriotizam ostalih zemalja. Proglasila ih je separa¬ 
tizmom, t. j. veleizdajom. Nije vidjela, da je tom svojom ludosću 
veleizdaju pretvorila u vrlinu. Zaboravila je, da domovina svojim 
pojmom obuhvaća vjernost svojih sinova. Proglasiti veleizdajom 
vjernost prema domovini ne znači obezčastiti je, nego je pretvo¬ 
riti u mučeničtvo, u svetinju. Srbija, kršćanska zemlja, zaboravila 
je, da je križ, nekada najprezreniji znak, postao znakom najveće 
časti, od kada je na njemu razapeta vjernost. Srbija, zavedena lu- 
došću svojih vođa, nije vidjela, da Vidovdanski ustav nije grob 
patriotizma ostalih zemalja nego kolievka njihove mržnje protiv 
Srbije. 

Centralizam, mjesto da postane temelj snage postao je otac 
razpada. Ustav, koji je trebao biti početak konsolidacije, postao 
je početak svršetka. Odmah nakon njegova proglašenja borba me¬ 
đu zemljama razvila se u dimenzijama borbe na život i na smrt. 

U Crnoj Gori guerilska borba dobila je svoje novo oprav¬ 
danje u Vidovdanskom ustavu i nastavljena je pojačanom snagom. 
Protivnici svake zajednice sa Srbijom navodili su centralizam kao 
dokaz, da Srbija ne će pravednu i poštenu zajednicu s ostalim 

zemljama nego njihovo robovanje Beogradu. Ona ne će Jugo¬ 
slaviju, nego prošireni beogradski pašaluk. Nema drugoga izlaza, 
nego li borba za oslobođenje ili spremnost na robovanje. Srbija 
je, govorili su dalje, turski đak. Ona pozna samo politiku prevare, 
kupovapja i ubijanja. Tko nije budala, da se da prevariti, toga 
kupuje, tko se ne da kupiti, toga ubija. Ako nisi budala, ako 
nisi na prodaju i ako ne ćeš da te kolju kao janje, pušku u ruke. 
Nema drugoga puta. Taj sud o situaciji, stvorenoj Vidovdanskim 
ustavom, počeo je sve više uzimati maha u Crnoj Gori. 

Na to stanje Beograd je odgovorio povećanjem broja uboj¬ 
stava i paljenja kuća, o čemu smo prije govorili. 

Hrvatska je zauzela stav nepriznavanja Vidovdanskoga ustava. 
Stjepanu Radiću bilo je jasno, da je beogradsko Vidovdansko lu¬ 
dilo samo početni stadij jedne borbe, koja će biti i duga i težka. 
Činjenica, da u konstituanti niesu bile zastupane tri zemlje: Hrvat¬ 
ska, Crna Gora i Macedonija, za njega je bila daleko značajnija 
od Vidovdanskoga ustava. On je vidio, da je Srbija zaokružena 
jedinstvom stava tih triju zemalja prema Beogradu. Radićeva mi¬ 
sao zaokruživanja Srbije, to je za Beograd najteža posljedica Vi¬ 
dovdanskoga ustava. 

U tim prilikama razpisani su izbori za narodnu skupštinu i 
održani 18. ožujka 1923. Uspjeli smo iztaći kandidate crnogorskih 
federalista. Na javne skupštine nismo mogli ni pomišljati. Čak m 
na sastanke od nekoliko osoba. O našem pohađanju sela, i ako su 
baš seljaci bili naši pristaše, nije moglo biti ni govora. Ubojstva 
po selima i paljenja kuća bila su u jeku. I po gradu kretali smo 
se najmanje što se moglo i samo bar po trojica zajedno. Razumije 
se, vazda s revolverima u džepu, očekujući na svakom koraku na¬ 
padaj janjičara. Tako podpuno odsječeni od birača ipak smo do¬ 
bili dva mandata. Afirmirali smo svoje postojanje. Ostali smo 
međutim i dalje bez prava na bilo kakav politički rad u narodu. 


Stjepan Radić, mjesto 49 mandata, koliko je dobio u izbori¬ 
ma za konstituantu, sada je dobio 70 mandata. Ovi izbori nisu 
donieli niti mogli donieti bilo kakvu promjenu stanja u državi, ali 
su jako iztakli tendenciju da se prilike razvijaju na štetu Beograda. 
Nemajući autoriteta, koji je nuždna predpostavka svake konstruk¬ 
tivne vlasti ljudi nad ljudima, Beograd je nastavio, ubrzanim tem¬ 
pom, pretvaranje nasilja i korupcije u trajan sistem svoje vlada¬ 
vine. Time je u očima naroda identificiran Vidovdanski ustav i 
njegov centralizam s nasiljem i korupcijom te je dobila moralno 
opravdanje borba protiv vidovdanske države. Čak su se i kod 
srbijanskih seljaka — jedini se oni i radnici u Srbiji nisu oko¬ 
ristili korupcijom — počeli primjećivati znaci indiferentnosti 
prema državi. 

Stjepan Radić, sviestan svoje moralne nadmoći nad Beogra¬ 
dom,' na javnim skupštinama nije govorio, nego grmio. Skupština 
u Zagrebu na Borongajskim livadama dne 14. travnja 1923. bila 
je u Hrvatskoj dotle neviđena manifestacija hrvatske narodne 
snage, Radićeve snage. Bilo je na skupštini oko 90.000 ljudi. Radić 
nije išao, nego letio na krilima sviesti i zanosa organiziranoga na¬ 
roda. Svaka njegova rieč bila je narodu s vrha jezika oteta, svaka 
njegova misao iz narodne duše izvađena, svaki njegov osjećaj od 
narodnoga srdca pozajmljen. Prekidan je odobravanjem, koje je 
bilo nalik jeci, koju izaziva borba oluje s planinama. 

Mislim, da ću najbolje prikazati ondašnje stanje u Hrvatskoj 
i njen odnos prema Srbiji, ako iz toga govorničkoga remek djela 
citiram ovo mjesto: »Ali to se ne zaboravlja, da je 30.000 seljaka 
bilo izbatinano i zatvoreno samo radi republikanstva i da su naše 
žene i djeca batinani, to se ne će nikada zaboraviti. Nikad više 
ne će se naći čovjek u našim redovima, koji ce reci, da smo mi i 
Srbi jedan narod. Krvnik i njegova žrtva niesu jedno. Srbijanski su 
seljaci krivi u toliko, kad o tome čuju, da se još nije digao pro- 

test. Nijedan list, nijedan političar još se nije našao, pa da je 
protiv tih zvjerstava što napisao«. 

U tom historijskome govoru Radić je objavio svoj plan o bu¬ 
dućoj suradnji Hrvatske s Crnom Gorom i Macedonijom. 

Dok je govorima na javnim skupštinama podkopavao temelje 
vidovdanske tvorevine, Radić je primao Pašićeve delegate i s 
njima razgovarao, pa čak i pregovarao, 31 ) i istodobno stavljao u 
izgled demokratima Ljubomira Davidovića, da bi pod stanovitim 
uvjetima njih pomagao. Pokazujući nasmijano lice prema Beo¬ 
gradu ipak je u ruci držao bič. Napravio je s drom A. Korošcem 
i s drom M. Spahom federalistički blok. On je znao vriednost 
saveza s ljudima, koje ne veze s njim jedinstvo cilja. Bič i od lošeg 
materijala ipak je bič. Tim postupcima pokušavao je ublažiti pro¬ 
gone u Hrvatskoj idući pri tom pravom linijom k svome cilju. 

U mjesecu srpnju 1923. Radić je doznao za zaključak beo¬ 
gradske vlade, da ga zatvori, i prešao je u Mađarsku. Odatle je 
preko Beča i Pariza odputovao u London. Uspio je, da stanoviti 
utjecajni krugovi čuju njegova izlaganja o stanju u kraljevini SHS 
i to je sve. London je bio zadovoljan svojim pandurom u Beo¬ 
gradu i nije bio voljan zbunjivati ga svojom intervencijom. Pred 
Božić 1923. Radić je iz Londona odputovao u Beč, da bi bio 
bliže događajima u Hrvatskoj. U Beogradu je bila homogena 
vlada radikalne stranke s Pašićem na čelu. Radikali su imali ve¬ 
ćinu u Narodnoj skupštini uslied odsutnosti hrvatskih narodnih za¬ 
stupnika. Stjepan Radić je odlučio da Pašićevu vladu u parla¬ 
mentu ostavi u manjini. Narodnim zastupnicima HRSS nisu još 

31 ) Pašićevi delegati Marko Đuričić i dr. Voja Janjić posjetili 
su Radića u'Zagrebu/ O razgovoru s njima čak je napravljen i 
zapisnik, koji je Radić nazvao Markov protokol i tim rekao, da je 
njegova vriednost jednaka nuli. 

bili verificirani mandati, jer nije verifikacija tražena. U vezi s no¬ 
vim Radićevim planom zatražena je i dobivena verifikacja 20 man¬ 
data i odmah je 15 narodnih zastupnika došlo u skupštinu i za¬ 
tražilo verifikaciju ostalih mandata. Da bi spriečio ovu naknadnu 
verifikaciju Pašić je podnio ostavku vlade 24. ožujka 1924. Istoga 
dana šef kabineta Pašićeva priobćio mi je poziv, da posjetim 
Pašića sutradan u 11 sati prije podne u kabinetu predsjedničtva 
vlade. 

Točno u 11 sati bio sam kod šefa Pašićeva kabineta. Pašić 
me odmah primio. Kad sam se pojavio na vratima, ustao je iza 
pisaćega stola i krenuo prema meni. Susret je bio vrlo srdačan. 
Pružio mi je ruku s riečima: »Niste ništa stariji nego što ste bili, 
kad smo se ono prvi put videli«. 3? ) — »A Vi meni, gospodine 
Predsjedniče, izgledate svježiji i mlađi, nego što ste onda bili«. 

Sjeli smo oko okrugloga stola u sredini kabineta. 

Pašić: Gde ste, ovaj, Vi sada? 

Ja: Ja sam odvjetnik u Zemunu. 

Pašić: Jeste, Vi ste se u Hrvatskoj školovali pa volite Hrvate. 

Ja: Kralj Nikola se školovao u Parizu, pa'je volio Hrvate. 
Vama su, gospodine predsjedniče, sigurno, poznate njegove veze 
sa Strossmayerom. 

Pašić: Jeste, ovaj, oni su dvojica izmislili jugoslovenstvo. 

Ja: Jugoslavenstva više nema. Vi ste ga pokopali Vidovdan- 
skim ustavom. 

Pašić: Ja, ovaj,- nisam ustav doneo sam. 

Ja: Pa jeste, i muslimani su glasovali za njega. 

32 ) Prvi naš sastanak bio je pri kraju balkanskoga rata godine 
1913., kad sam bio u Beogradu kao crnogorski ministar financija. 

Pašić: Da, Sulejmani 38 ) su glasali za ustav, a Vi Crnogorci ne. 

Ja: Mi, Crnogorci, nismo ni bili u konstituanti. Vi ste one¬ 
mogućili našu kandidaciju. 

Pašić: Pa bilo je, ovaj, Crnogoraca. 

Ja: To su bili Vaši janjičari. <* 

Pašić: Koliko je ono Crna Gora poslala u skupštinu?, 

Ja: Desetoricu. Četiri monarhista i šest komunista i repu¬ 
blikanaca. 

Pašić: Pa, ovaj, zar su Crnogorci za komunu i za republiku? 

Ja: Ne, nego su glasovali protiv okupacije Crne Gore i 
protiv dinastije Karađorđevića. 

Pašić: Pa Aleksandar je unuk kralja Nikole. 

Ja: Ali crnogorski narod nije miraz kćeri kralja Nikole. — 
Prošla su davno vremena, kada su se zemlje dobivale u miraz. 
Crnogorski narod nije nikada izabrao Aleksandra za svoga kralja. 
Dinastija Karađorđevića nema nikakve veze s historijom crnogor¬ 
skom kao ni s hrvatskom ni slovenskom. 

Pašić: Da, ovaj, Radić je rekao u jednom govoru, da će po¬ 
četi da radi zajedno sa vama Crnogorcima. 

Ja: On ne će početi nego nastaviti Strossmayerovu suradnju 
s Crnom Gorom. 

Pašić: Sada nema Radića. Ovi Vaši dvojica u skupštini mogli 
bi glasati za moju vladu. 

Ja: Crnogorski narod ne dozvoljava nama federalistima, da 
glasujemo za bilo koju vladu, dok je na snazi Vidovdanski ustav. 34 ) 

33 ) Tako je Pašić zvao muslimane. 

34 ) Za cielo vrieme postojanja Jugosjavije mi, crnogorski fe¬ 
deralisti, ostali smo u opoziciji. Nikada u narodnoj skupštini u 
Beogradu nismo kod glasovanja izustili rieč »za«. 

Pašić: Ovaj Svetozar, iz preka, izdat će one svoje i ući u 
moju vladu. Zašto ne bi i Vi ušli. Dat ći> Ti ministarstvo pravde. 

Ja: Pribićeviću je svejedno, bio s Vama ili s Davidovicem. 
Njemu je glavno da služi Beogradu, kome je vazda služio. A moji 
drugovi i ja imamo domovinu, a Vi, gospodine predsjedniče, znate, 
kakve su obveze prema domovini. U ostalom ne može Vam po¬ 
moći ni Pribićević ni mi. Čim dođu Radićevi poslanici, ostat ćete 
u manjini. 

Pašić: Mi one ostale Radićeve mandate nećemo overiti. 

Ja: Učinit ćete nasilje. Eto Vam dokaz, da je vladavina nasilja 
nuždna posljedica centralizma. Ali će doći dan, da ne ćete ni 
nasiljem moći doći do većine. Što ćete onda raditi. 

Pašić: Onda ćemo vladati bez skupštine. 

Ja: To je diktatura. To Vam je dokaz, da će Srbija na kraju 
morati zarobiti samu sebe, da bi mogla održati u robstvu nas 
ostale. Od toga i nas i vas može spasiti samo federacija. 

Pašić: Da, ovaj, ali ovi moji ne će za to ni da čuju. Stojan 
je nešto slično pokušao, pa si video, kako je prošao. Ne bih ni ja 
bolje. Nego, ovaj, hoćeš li da uđeš u moju vladu? 

Ja: Ja sam Vam, gospodine predsjedniče, vrlo zahvalan na 
ljubaznoj ponudi, ali mi je nemoguće. Sve što mogu, to je, da 
Vam poželim svaku sreću. 

Pašić: Hvala Ti. I ja Tebi najlepše želim. Hvala Vam, što ste 
se odazvali mome pozivu. 

Razstali smo se prijateljski. Odpratio me je do vrata. Kad 
sam napustio kabinet N. Pašića, bilo je prošlo podne za nekoliko 
minuta. 

Sutradan, dne 2. ožujka, Sv. Pribićević i 14 njegovih drugova 
napustili su demokratsku stranku Ljubomira Davidovića i osnovali 
Samostalnu demokratsku stranku. Među njima su bila i dva člana 
verifikacionog odbora. Time je Pašić dobio u odboru većinu od 

































1 


jednoga glasa. Omogućeno mu je spriečiti verifikaciju mandata 
narodnih zastupnika HRSS i s Pribićevićem osigurana mu je ve¬ 
ćina u narodnoj skupštini. Sastavio je vladu u zajednici s Prikiće- 
vicem. 

Na postupak Nikole Pašića Stjepan Radić odgovorio je 
I. svibnja 1924. proglasom hrvatskoga narodnoga zastupstva na 
hrvatski narod. 

Sadržaj je toga proglasa iznošenje ciele istine o stanju u 
državi, što znači orkanski napadaj na Beograd i njegovu vlada¬ 
vinu. Uz strahote, koje se rade u Hrvatskoj, iznose se i zločini 
državnih organa nad narodom u Crnoj Gori i Macedoniji. Kon¬ 
statira se, da vlada naređuje »u Crnoj Gori sotonski mučiti i 
ubijati crnogorske seljake i bivše crnogorske častnike samo zato, 
što se protive beogradskom centralizmu«. Proglas se posebice 
obraća na Crnogorce. Da se osjeti slast Radićeve rieči i dubina 
njegove misli i da sine bljesak njegova vitezkog pogleda na sviet, 
donosim to mjesto u cjelini. 

»Braco Crnogorci! Mi smo Hrvati u najljepšem djelu svoje 
književnosti 35 ) cielu Crnu Goru nazvali veličanstvenim žrtvenikom 
slobode u najdivnijem hramu božjega podnebesja, a Vas smo 
Crnogorce proglasili ne samo uzorom junačtva, nego i nedosti¬ 
žnim primjerom jednostavnosti i poštenja. Zato mi Hrvati rušimo 
beogradski centralizam te Pašićevu korupciju i tiraniju još napose 
radi toga, što svojim poganim rukama razvaljuju veličajni žrtvenik 
crnogorske slobode i što Vas Crnogorce barbarski progone i so¬ 
tonski muče. I da beogradski centralizam nije učinio ništa drugo, 
nego što ovako sramotno i barbarski gazi ponos, poštenje i. slo¬ 
bodu Crne Gore i još uz to Crnu Goru pretvara u jedno strašno 
garište i grobište, — da je Pašićev sistem samo to skrivio, mi se 


36 ) Ivan Mažuranić: »Smrt Smaikige Čengića«. 

Hrvati nikada ne bismo mogli pomiriti ni s nikim drugim, koji bi 
pošao istim tragom.« 

Međutim korupcija u Beogradu nije sjedila skrštenih ruku. 
Nastas Petrović, narodni zastupnik radikalne stranke, bio je član 
verifikacionoga odbora. Ljubomir Davidović obvezao se dati mu 
ministarstvo unutrašnjih poslova u svojoj vladi, ako glasuje za ve¬ 
rificiranje mandata narodnih zastupnika HRSS. Uslied te transak¬ 
cije Pašić je ostao u manjini u verifikacionom odboru, a zatim i u 
skupštini. Dok se ovo u Beogradu događalo, Radić je iz Beča 
odputovao u Moskvu. 

Pašić je predao ostavku vlade. Novu vladu sastavio je Da¬ 
vidović. Nastas Petrović postao je ministar unutrašnjih poslova. 

Stjepan Radić pristupio je u Moskvi »Zelenoj internacionali«. 
Vratio se u Zagreb I I. kolovoza 1924. Nakon njegova govora 
na javnoj skupštini u Vrpolju i nekoliko izjava kralj je zatražio 
ostavku vlade Ljubomira Davidovića, iako nijedan član Radićeve 
stranke nije bio u vladi. Pašić je u zajednici sa Sv. Pribićevićem 
sastavio izbornu vladu. Razpisani su izbori za dan 8. veljače 1925. 

Dne 23. prosinca 1924. vlada je doniela ovu odluku: 

»I. Da se odmah rasturi Hrvatska republikanska seljačka 
stranka, koja je stupanjem u seljačku internacionalu po¬ 
stala sastavni dio komunističke internacionale. 

Da se u buduće zabrane svi zborovi, konferencije i svaki 
rad ove partije, kao što i izlaženje svih njezinih publi¬ 
kacija, knjiga i novina. 

Da se na HRSS najstrože primene propisi 18. čl. Za¬ 
kona o zaštiti javnoga reda i poredka u državi. 

4. Da se odmah uzapte sva arhivalija i novine, publikacije 
i prepiska HRSS. 

5. Da se hitno preduzme krivični postupak protiv vodstva 
HRSS.« 


































Kralj Aleksandar odobrio je vladinu odluku I. siečnja 1925. 
To je bilč kraljeva čestitka Nove godine hrvatskom narodu. 

Zatvoren je Stjepan Radić i cielo predsjedničtvo HRSS. Po- 
čela su zatvaranja i progoni u Hrvatskoj, koji su odavali podpunu 
neuravnoteženost Beograda. Desna ruka Sv. Pribićevića, Većeslav 
Vilder, podtajnik ministarstva unutrašnjih poslova, trčao je tih 
dana po Hrvatskoj kao biesan pas. Sklanjali su se ljudi. Susret 
s njim bio je opasan. Nimalo ga nije zbunjivalo, što se na svakom 
koraku sretao s krvavim tragovima svojih prijašnjih zločina. Bio 
je sretan, sto mu se dala prilika da zadovolji svoju janjičarsku 
krvoločnost. 

Sve, što se tih dana događalo u Hrvatskoj, odavalo je da se 
ne radi o izboru narodnih zastupnika nego o očajnom pokušaju 
Beograda, da nasiljem dokaže Stjepanu Radiću i hrvatskom na¬ 
rodu, da su stavljeni pred izbor:’ili priznati velikosrbsku državnu 
ideju ili biti uništen. Radić se sreo š tigrom u njegovu kavezu. 
Hoće li mu uspjeti da se spasi? 

Crnogorskim federalistima pošlo je za rukom iztaći kandi¬ 
date. U Crnoj Gori guerilska je borba bila u stadiju malaksava- 
nja, ali se još osjećala i davala izgovor državnim organima i ja¬ 
njičarima, da vrše najstrasnije zločine. Dok su sve druge stranke, 
čak i komunisti, držali javne skupštine, mi federalisti nismo mogli 
ni konferencije. Mjesec dana prije izbora, mene je iz jednoga sela 
blizu Rieke Crnojevića, jedan redarstveni pisar s deset žandarma 
odveo u zatvor na Cetinje. Pustili su me iz zatvora na dan izbora 
u sedam sati poslije podne, t. j. kad su vidjeli, da sam izabran 
za narodnoga zastupnika. Bez pismenoga rješenja sam zatvoren, 
bez pismenog rješenja sam pušten. To je bilo protivno zakonu kao 
i samo zatvaranje, ali beogradski zakoni nisu bili obvezna pra¬ 
vila za postupak državnih organa, nego instrument za obavješta¬ 
vanje Europe o stanju u zemljama pod upravom Beograda. Držav¬ 


nim zakonima se propisuje jedno. Državnim organima se naređuje 
i oni rade drugo. Cio život je organiziran u skladu s religijom 
podvale. 

Od 7 narodnih zastupnika, koliko ih je svega birala Crna 
Gora, mi federalisti dobili smo 3, a po dva Pašićevi radikali i Da- 
vidovićevi demokrati. Svatko zna, da bez nasilja i krađe kuglica 
radikali i demokrati ne bi dobili nijedan mandat, ali nije odluči¬ 
vala volja crnogorskoga naroda, nego nevolja, u koju je zapala 
Crna Gora. Došli smo u Beograd, u Narodnu skupštinu. Zgrada 
jaŠionice preuređena je za zasjedanje Narodne skupštine. Možda 
se to dogodilo slučajno, ali je svakako za parlamenat i njegovu 
sudbinu malum omen. 

Osnovali smo zajednički klub s narodnim zastupnicima nje¬ 
mačke stranke pod vodstvom dra Stefana Krafta. Gledali su 
Srbijanci poprieko i nas i njih. Ja sam došao iz zatvora u skupštinu, 
a dr. Kraft s tragovima četničkih udaraca na glavi. 36 ) Spadamo 
zajedno. Čekali smo pet dana, dok nam je predsjedničtvo skup¬ 
štine dodielilo jednu sobicu za klub. 

Predsjedničtvo HRSS sa Stjepanom Radićem na čelu, još je 
ti zatvoru. Ostali zastupnici HRSS došli su u skupštinu. S njima su 
i narodni zastupnici Hrvatske zajednice. Oni su se prije izbora 
Izjavili za republiku. Birani su kao kandidati HRSS i članovi su 
njenoga kluba narodnih zastupnika, kojemu je predsjednik Pavle 
Radić, sinovac Stjepana Radića. 

Stjepan Radić se uvjerio u Parizu i Londonu, da su francuzka 
I englezka vlada, zemlje, koje su gurnule pod vlast Beograda, 
ovome predale na milost i nemilost. Berlin i Rim bili su u to 

36 ) U toky izborne borbe, bez ikakva povoda, beogradski ja¬ 
njičari, zvani četnici, naphli su dra Krafta fizički i zadali mu težke 
ozljede* kojih je posljedice dugo osjećao i kojih su se 'tragovi 
dugo primjećivali. 

vrieme u tolikoj mjeri zauzeti svojim brigama, da mu nisu mogli 
pomoći i kad bi htjeli. Uvidio je, da mu je demonstracija protiv 
Pariza i Londona, koju je napravio stupanjem u »Zelenu interna- 
cionalu«, mnogo škodila, a ništa koristila. Bilo mu je jasno, da mu 
ne preostaje drugo, nego redovitom unutrašnjom borbom okupiti 
ostale zemlje oko Hrvatske, dovesti Srbiju u parlamentu u ma¬ 
njinu i tim je staviti pred alternativu: ili predati vlast Hrvatskoj 
i njenim saveznicima ili pribjeći diktaturi i tim objaviti rat ostalim 
zemljama na život i smrt, a cielom svietu dokazati nemogućnost 
postojanja države SHS kao monarhije i uobće njenu nemogućnost 
pod vodstvom Beograda. Da bi mogao voditi tu borbu, nuždno 
je bilo da spasi sebe i svoju vojsku od uništenja. To je mogao 
samo izbjegavanjem bitke u tome trenutku, t. j. uzmakom. Radilo 
se samo o tome, koliko će morati uzmaknuti, stotinu ili više stotina 
kilometara. 

Stjepan Radić pokušao je spasiti vojsku manjim uzmakom. 
Narodni zastupnici HRSS odrekli su se republikanstva, priznali Vi- 
dovdanski ustav i stvorili u Narodnoj skupštini Hrvatski seljački 
klub. S narodnim zastupnicima stranaka Davidovića, dra A. Ko- 
rošca i dra M. Spahe napravili su »Blok narodnoga sporazuma i 
seljačke demokracije« i time objavili njegov radni program. U 
drugoj točci toga programa traži se »monarhija englezkoga tipa«. 
Prirodno je, da je shvaćanju ljudi, čiji su predci robovali Tur¬ 
cima toliko stoljeća, pristupačan samo balkansko-begovski pojam 
monarhije. Sva druga shvaćanja toga pojma za njih su nedosti- 
živ© abstrakcije. I Pašić je poručio Stjepanu Radiću: ili da prizna 
Vidovdanski ustav i dinastiju Karađorđevića bez ikakve definicije 
pojma monarhije ili će biti poništeni svi mandati narodnih zastup¬ 
nika HRSS i stranka uništena. Stjepan Radić, da bi izbjegao bitku 
u trenutku tako povoljnom za protivnika, odlučio se na povlačenje 
na cieloj fronti. 

Kralj Aleksandar . Na njegovu borbu »svima sredstvima« hrvatski 
narod je odgovorio istim načinom borbe. Poginuo je u Marseillu 

Na sjednici parlamenta od 27. ožujka 1925* Pavle Radić 
održao je govor, u kome je priznao Vidovdanski ustav i dinastiju 
Karađorđevića ne uvjetujući to priznavanje bilo kakvom definici¬ 
jom. Radikali su poništili mandate predsjedničtva HRSS. Ostale 
mandate su ovjerovili, jedan dio uz ceremonial, kojim se htjelo 
dokazati, da se ipak vodilo računa i o zakonu. 

Nikola Pasić je mislio, da je njegova pobjeda postala svršen 
čin. Stjepan Radić je vjerovao, da je svojim potezima spasio svoju 
vojsku od poraza i stvorio preduvjete za veliku buduću borbu, 
koja će dovesti Beograd do osamljenosti i katastrofe. Prva žrtva 
nove Radićeve politike bio je vođa janjičara u Hrvatskoj Svetozar 
Pribićević. Da bi dobio Radićev pristanak na zajedničku vladu 
s radikalima, Pasić se morao odreći Pribićevića, koji je bio preko 
dva decenija odano u službi Beograda i njegove dinastije. Govo¬ 
rilo se među radikalima, da je kralj tražio od Pasića, da žrtvuje 
Pribićevića. 

Akt o sporazumu između Narodne radikalne stranke i Hrvat¬ 
ske seljačke stranke podpisan je 14. srpnja. Sadržaj ovoga »Spo¬ 
razuma« je ponovljeno Radićevo priznanje vidovdanskoga ustava 
i dinastije Karađorđevića umotano u »radni program«, zajedničke 
vlade. Pasić—Radićeva vlada sastavljena je 18. srpnja 1925. U 
Pasićevu vladu ušli su četiri narodna zastupnika HSS. Istoga dana 
kralj je abolirao postupak proitv Stjepana Radića i ostalih čla¬ 
nova predsjedničtva stranke te su oni pušteni iz zatvora. 

Narodni zastupnici Hrvatske zajednice shvatili su Radićevo 
priznanje Vidovdanskoga ustava kao konačnu kapitulaciju pred 
velikosrbskom državnom idejom. Na prigovor, da je Radićev po¬ 
stupak samo strategijski nuždno povlačenje, odgovarali su, da je i u 
tom slučaju to podpun slom hrvatske politike, jer će imati za po¬ 
sljedicu dezorganizaciju i razpad Radićeve vojske. Nisu predviđali, 
kao ni Nikola Pasić, da Stjepan Radić može uzmicati preko cieloga 

kontinenta, pa da mu ipak vojska ostane jednako disciplinirana i 
sposobna za borbu. Nisu osjećali snagu vjere hrvatskoga naroda 
u Stjepana Radića i napustili su ga njih 11. Osnovali su Hrvatski 
federalistički klub, a kasnije Hrvatsku federalističku stranku pod 
vodstvom dra Ivana Lorkovića. Svoj postupak obrazložili su svo¬ 
jom poslanicom narodu od 9. kolovoza 1925. Stjepan Radić ušao 
je u vladu Nikole Pašića kao ministar prosvjete 18. studenoga 
1925. 

Hrvatski federalisti zauzeli su prema vidovdanskom ustavu 
i niime stvorenom poredku stav identičan sa stavom crnogorskih 
federalista. Mi smo bili u parlamentu krajnja ljevica. U svojim go¬ 
vorima mi smo uspjeli nesumnjivo uglaviti, da država vidovdan- 
skoga ustava nije ostvarenje jugoslavenske političke orientacije, 
poznate pod imenom jugoslavenstvo, nego svim drugim zemljama, 
osim Srbije, prevarom i nasiljem nametnuto ostvarenje velikosrbske 
državne ideje. Dokazivali smo, da kraljevina SHS, kao organizi¬ 
rano nasilje Srbije, ne može biti duga vieka jednostavno zato, što 
je Srbija više nego četiri puta numerički slabija od ostalih ze¬ 
malja, a kulturno zaostaje za nekima od njih po više stoljeća. 

Da se vidi ideologija, koju smo oponirali centralističkom po¬ 
redku vidovdanskoga ustava, citirat ću, po skupštinskim stenograf- 
skim bilježkama par pasusa iz moga govora, koji sam održao u 
narodnoj skupštini 22. srpnja 1925. prilikom debate o deklaraciji 
Pašlo—Radićeve vlade. 

»Iz vlastitoga izkustva naučili smo, da mali narodi vrlo težko 
stvaraju svoju nezavisnu državu, a još teže održavaju njenu među¬ 
narodnu samostalnost u odnosima s jačim državama i narodima. 
Ta spoznaja dovela je prve sinove naše rase na misao o potrebi 
stvaranja zajedničke jugoslavenske države. Sve jugoslavenske 
zemlje, u koliko su uspjele u svom historijskom razvitku stvoriti 
posebne ekonomske, kulturne i političke individualitete, odriču se 

svoje političke samostalnosti i težnje za njom, u koliko dolazi do 
izraza u međunarodnim odnosima. 

Ali ta abdikacija na samostalni međunarodni individualitet 
nije bezuvjetna, nego je uvjetna; uvjetovana je zahtjevom, da sve 
zemfje, kojima je historijski razvitak dao posebni individualitet, 
budu državopravno ravnopravne. 

Taj i tako uvjetovan pristanak jugoslavenskih zemalja, da se 
pojavljuju u međunarodnom životu kao jedna jedinica, to je ju¬ 
goslavenska državna misao. 

Jugoslavenska državna misao, diktirana našom težnjom za slo¬ 
bodom, treba da bude svim ujedinjenim zemljama garancija slo¬ 
bode, veća od one, koju bi mogle vlastitom snagom imati, a sta- 
' bilnija od one, koju daju međunarodni savezni ugovori. 

Mogući maksimum garancije naše samostalnosti prema osta¬ 
lim državama i magna carta libertetum naših sloboda unutra, 
to je jugoslavenska državna misao. 

Njen je sadržaj: jedinstvo prema ostalim državama, jedinstvo 
državnih emblema, pojmovno jedinstvo državnog imena i ravno¬ 
pravnost udruženih zemalja u međunarodnim odnosima. To je fe¬ 
deralizam. 

Sistem federalizma, to je sistem uzdizanja države nad svim 
udruženim zemljama, nad njihovim političkim, ekonomskim i kul¬ 
turnim individualitetima. 

S te visine podjednake dominantnosti nad interesima svih 
centralizam baca državu u nizine kongruentnosti njenih interesa 
s interesima zemlje, proglašene za centralnu, survanje u vrtlog ne¬ 
zasitne centralne sebičnosti. 

Politika centralizma, to je politika brisanja političkog, eko¬ 
nomskog i kulturnog individualiteta svih udruženih zemalja u korist 
centralne. Kakva ta politika brisanja izgleda, kada je provodi 

administracija s tradicijom osmanlijskih uzora, svi brisani smo već 
dovoljno izkusili. 

Konsolidacija naše države nemoguća je na pravnim temelji¬ 
ma, koje joj daje vidovdanski ustav. To nesumnjivo potvrđuje čitav 
naš unutrašnji život od njegova donošenja do danas. To do oči- 
glednosti jasno dokazuju i prošli izbori, u kojima su, da bi se došlo 
do ustavobraniteljske većine u parlamentu, upotriebljena i morala 
biti upotriebljena sredstva, koja su, sa žandarskom bezobizrnošću, 
pogazila sva osnovna građanska prava, garantirana tim istim 
ustavom. (Uzklici odobravanje i pljeskanje kod opozicije). 

Svaki pravni poredak je sila, ali sila, koju odobrava većina 
građana kao pravednu. U koliko se pravni poredak više pribli¬ 
žava kongruentnosti s pravnom sviešću građana, u toliko je više 
u položaju, da fizičku silu, u službi svoga samoodržanja, smanji i 
slučajeve njene primjene učini što rjeđima. Drugim riečima, u ko¬ 
liko je moralni auktoritet pravnoga poredka veći, u toliko je nje¬ 
govo održavanje jeftinije. Financialni izdatci za održavanje prav¬ 
noga poredka stoje u obrnutom razmjeru s visinom njegova mo¬ 
ralnog auktoriteta. 

Veliki broj žandarmerijskih i vojničkih kasarna u našoj državi 
nesumnjivo dokazuje, da vidovdanski ustav nema toga moralnoga 
auktoriteta. Zbog toga mora fizičku snagu za svoje održavanje 
pojačavati do mjere, koja guta najveći dio naših financialnih sred¬ 
stava i time izključuje mogućnost pomaganja ekonomskih i kul¬ 
turnih ciljeva naroda i ozbiljno prieti, danas, u daljemu razvitku, 
da dovede do financialnoga sloma. 

Činjenica, da vidovdanskom ustavu nedostaje onaj auktoritet, 
koji daje zakonima kongruentnost njihovih propisa s pravnom 
sviešcu naroda, prisiljava pobornike za njegovo održanje, da gaze 
sve u nova i nova nasilja. 


Da se vidovdanski ustav može održavati samo nasiljem, do¬ 
kazuju i svi zakonski projekti, koje centralizam podnosi ovom par¬ 
lamentu. To, naposljedku, dokazuje i današnja vlada gg. Pasića i 
Radića. Da se do nje dođe upotriebljene su metode i sredstva, 
koja su, s bezprimjernom bezobzirnošću, pokidala u najsitnije ko¬ 
madiće čak i one najelastičnije moralne okvire, poznate pod ime¬ 
nom balkanskog političkog morala. (Dugotrajno odobravanje i 
pljeskanje kod opozicije. Radikali ogorčeno protestiraju).« 

Nakon borbe u parlamentu, koja je trajala nepunu godinu 
dana. nadmoć naše ideologije nad ideologijom branitelja vidov- 
danskoga ustava postala je očevidna i najširim narodnim sloje¬ 
vima. Bilo je isto tako jasno, da će naša ideologija u nedalekoj 
budućnosti prikupiti pod svoj barjak sve zemlje osim Srbije, da će 
se ova naći osamljena. Strah od razvitka događaja u tom pravcu 
mučio je Srbijance iznad svega. Sve njihove stranke, jednako one 
u opoziciji kao i one na vladi, ulagale su sav svoj trud, da sprieče 
takav tok događaja. Da bi taj cilj postigle, izbjegavale su među¬ 
sobne koalicije i težile svaka od njih da budu u koaliciji s nekom 
od stranaka drugih zemalja, a koalicijama njihovih stranaka na¬ 
metale su se sa židovskom nasrtljivošću. Razumije se, da je svaka 
koalicija nesrbijanskih stranaka smatrana zavjerom protiv države 
i nju je, kao takvu, tretirao cio državni aparat. Time Se takova 
koalicija upozoravala na potrebu, da primi u družtvo koju od srbi¬ 
janskih stranaka, t. j. da stavi svoj rad pod njenu kontrolu. 

Položaj narodnih zastupnika njemačke stranke dra Krafta, bio 
je sam po sebi vrlo težak. Razumljivo je, da su oni izbjegavali, 
da ga otežčavaju svojim miešarijem u tezku borbu protiv vidov- 
danskoga ustava. Međutim činjenica, da su imali u narodnoj skup¬ 
štini zajednički klub s nama crnogorskim federalistima, pravila je 
• i'KcaL' rta nni mifišaiu u drŽavOD- -..L-U« Da k. 




a A 





































faj nepoželjni utisak, oni su napravili zajednički klub 37 ) s narodnim 
zastupnicima srbijanske zemljoradničke stranke J. Jovanovića Pi- 
žona, a mi s hrvatskim federalistima, s kojima smo programski bili 
jedno. 

Od ulazka zastupnika HSS u vladu, državni organi i janjičari 
počeli su se uztezati od težih nasilja u Hrvatskoj i Crnoj Gori. 
Pod zaštitom toga zaziranja od Stjepana Radića održali smo u 
Podgorici 4. listopada 1925. kongres crnogorske federalističke 
stranke, koji je primio program i statut stranke. Govoreći o ure¬ 
đenju odnosa među zemljama, koje su ušle u sastav kraljevine SHS, 
program traži, da sve zemlje, koje su u historijskom razvitku po¬ 
stale posebne političke, ekonomske i kulturne jedinice, budu ravno¬ 
pravni članovi državne zajednice. Programom se iztiče, da je rav-* 
nopravnost zemalja njihov uvjet za pristanak na državnu zajed¬ 
nicu. 

Za vrieme Jugoslavije crnogorska federalistiČka stranka bila je 
jedina crnogorska stranka u Crnoj Gori. Njeni su pristaše seljaci, 
vrlo malo građana. Beogradski janjičari su razdieljeni po raznim 
srbijanskim strankama, pod čiju je zaštitu i crnogorske građane 
odveo strah i interes. Federalisti, budući i po svojim pristašama 
i po svojoj političkoj i socialnoj ideologiji seljačka stranka, upo¬ 
trebljavali su zeleni papir za svoje proglase, letke i za sve stra¬ 
načke obaviesti i upute/ Time su zelenu boju, seljačku boju, boju 
prirode i njene slobode, prihvatili za svoju. Sve srbijanske stranke 
služile su se papirom biele boje. Kako je biela boja znak kapitu¬ 
lacije, crnogorski narod prozvao je janjičare i uobće sve pristaše 

37 ) Po poslovnom redu narodne skupštine narodni zastupnik 
imao je. pravo govoriti pola sata, a kad govori u ime kluba onda 
slat i pol. Crnogorski federalisti imali su tri zastupnika, njemačka 
stranka pet, zemljoradnička stranka četiri, a za klub.je trebalo 
imati šest narodnih zastupnika. 

srbijanskih stranaka bjelašima, a federaliste lelenašima. Ti su 
nazivi tako obćenito prihvaćeni, da su svi pristaše beogradskoga 
centralizma sebe redovno nazivali bjelašima, a pristaše federat.v- 
nog uređenja Jugoslavije sebe zelenašima. I danas u Crnoj Gon 
vode međusobnu borbu tri boje: zelena, biela i crvena (komuni¬ 
stička). , 

Dok je u Podgorici kongres crnogorskih federalista davao 

sankciju programu stranke, koji je, iz naših članaka u zagrebač¬ 
kim listovima i naših govora u parlamentu i dotle bio poznat ne 
samo članovima stranke, nego i. cieloj javnosti Jugoslavije, dot e 
je kralj Aleksandar, u potaji, smišljao plan za rušenje Nikole 
Pašića. 

S pomoću Pašića i Pribićevića prisilio je Radića na povla¬ 
čenje ciele svoje fronte. Vjerujući da je pobiedio Radića, mislio 
je, da mu više ne trebaju janjičarske usluge Svetozara Pribicevica 
u Hrvatskoj i napustio ga je. Da ne bi morao u očima Srbijanaca 
s Nikolom Pašićem dieliti »slavu« stvaraoca velike Srbije, udesio 
je, da Pašić postane nemoguć za predsjednika vlade zbog korup¬ 
cije i time se u očima naroda moralno diskvalificirao za konku¬ 
renciju u slavi. Da tako sruši Pašića, poslužili su mu kao sredstvo 
Ljuba Jovanović, podpredsjednik radikalne stranke, i Ljubomir 
Davidović, predsjednik demokratske stranke. 

Zet Ljube Jovanovića, Dragiša Stojadinović, inspektor u mi¬ 
nistarstvu trgovine i industrije, jednim člankom u beogradskom 
dnevniku »Novostima« od 22. veljače 1926. oštro je napao Radu 
Pašića, sina Nikole Pašića, zbog korupcije. Došlo je do zucljive 
polemike među zainteresiranima. U vezi s tim predana je pred¬ 
sjedničku narodne skupštine interpelacija protiv korupcije. U in¬ 
terpelaciji je rečeno, da na čelu korupcionaša stoji sin predsjed¬ 
nika vlade Nikole Pašića- Interpelaciju su podpisal! narodni za¬ 
stupnici Demokratske stranke s Ljubomirom Davidovićem na čelu. 

Supodpisali su je i dr., M. Spaho i dr. A. Korošec s drugovima, 
jer su znali, da se interpelacija podnosi na mig kralja Aleksandra. 
I među radikalskim narodnim zastupnicima.radikalima Nikole Pa¬ 
šića, osjetio se kraljev utjecaj. I oni su stali na gledište, da je 
nemoguć dalji Pašicev obstanak na položaju predsjednika vlade. 
Pobieđen od kralja i korupcije Pašić je predao ostavku vlade 
4. travnja 1926. i tim otišao s vlasti za vazda. Otac domovine, 
kako su dotle zvali Nikolu Pašića, uklonjen je iz političkoga života 
Srbije kao otac korupcije. Nikome, ni prije ni poslije ovoga slu¬ 
čaja, korupcija nije bila smetnja za sudjelovanje u javnome životu 
nesretne Jugoslavije. Vladu je sastavio jedan od najpoznatijih ko- 
rupcionaša, Nikola Uzunović. Inače su vladu i dalje zadržali bivši 
radikali Nikole Pašića uz suradnju Stjepana Radića. 

Pravi smisao vike, koja se u parlamentu podigla protiv ko¬ 
rupcije, šira javnost nije razumjela. Ona nije znala, da se nije ra¬ 
dilo o borbi protiv korupcije nego o rušenju Nikole Pašića. Ne 
shvaćajući zakulisnu igru korupcionaša javnost je tražila, da se 
borba protiv korupcije nastavi. Počelo se govoriti protiv korupcije 
na javnim skupštinama, na konferencijama, pa i u privatnim raz¬ 
govorima. Tada je korupcija pozvala nasilje u pomoć. Državni 
organi počeli su progoniti sve, koji govore protiv korupcije. U 
tom trenutku pridružio se javnome mnienju Stjepan Radić, mini¬ 
star prosvjete. Na javnim skupštinama u Novoj Gradiški, Požegi 
i Somboru objavio je rat beogradskoj korupciji. Nije poštedio ni 
pojedine djelatne ministre. Imenovao ih je i naveo konkretne 
slučajeve njihove korupcije. Napao je državni aparat, što se svojim 
nasiljima stavio u službu korupcije. 

Ali centralizam je bio neodrživ bez nasilja i korupcije. Na¬ 
padati njih bilo je isto, što i napadati vidovdanski ustav i njim 
stvoreni poredak. Razumljivo je, da su u Stjepanu Radiću po¬ 
novno vidjeli rušitelja države svi korupcionaši počevši od kralja pa 





dalje. Stjepan Radić se učinio nemogućim i podnio je ostavku. 
Ostavio je u vladi i dalje svoje predstavnike. 

Razpisani su izbori za oblastne skupštine i obavljeni 23. sieč- 
nja 1927. Bez nasilja i falsificiranja izbornih rezultata nije moglo 
biti nijednih izbora u Jugoslaviji, jer bi inače centralizam ostao u 
manjini, pa je prirodno, da ni ovi nisu mogli biti bez toga. Ipak 
su ovi izbori bili iznimka prema ostalima po tome, što su kotarski 
predstojnici ne samo javno agitirali nego i vršili nasilja i falsifi¬ 
kate na štetu kandidata HSS i ako je bila u vladi zastupana s ne¬ 
koliko svojih ministara. To je dalo povoda Stjepanu Radiću, da 
svoje ministre povuče iz vlade i nastavi odlučnu borbu protiv vi- 
dovdanske države. 

Radić je odmah počeo s politikom zaokruživanja i izoliranja 
Srbije. Početkom mjeseca veljače 1927. ponudio je narodnim za¬ 
stupnicima Crnogorske federalističke stranke, da s narodnim za¬ 
stupnicima HSS osnuju zajednički parlamentarni klub, koji će se 
zvati »Narodni seljački klub«. Ponuda je prihvaćena s velikim za¬ 
dovoljstvom. Stranke su zadržale dotadanja imena, ali jedinstvo 
političkoga cilja ubrzo ih je pretvorilo u jedan politički pokret, 
kojim su ostale nerazdruživo spojene Hrvatska i Crna Gora u svim 
borbama u Jugoslaviji sve do njenoga sloma. Koliko je Srbijance 
uznemirio ovaj akt Radićeve političke mudrosti odkrila je ponuda 
narodnih zastupnika zemljoradničke stranke J. Jovanovica Pižona, 
da uđu u parlamentarni klub HSS pod uvjetom, da se ne pravi 
sporazum s crnogorskim federalistima. Ponuda je odbijena. 

Dok je Radić stvarao planove za borbu protiv centralizma i 
njegova nasilja i korupcije, dotle su srbske stranke razjedali su¬ 
kobi osobnih interesa i kraljeve intrige. Pala je i šesta vlada Ni¬ 
kole Uzunovića i sastavio je vladu Velja Vukićevic od radikala, 
demokrata Ljubomira Davidovića i muslimana dra M. Spahe. Ova 



137 


































je vlada razplsala izbore za narodnu skupštinu i obavila ih na dan 
II. rujna 1927. 

Stjepan Radić uložio je znatan napor, da se prilikom ovih 
izbora Macedonija priključi Hrvatskoj i Crnoj Gori u borbi protiv 
Beograda. U tu svrhu poslao je u Macedoniju Pavla Radića s ne¬ 
koliko narodnih zastupnika. Međutim nasilje u Macedoniji bilo je 
iako veliko, da je izključivalo mogućnost, da volja tamošnjega na¬ 
roda dođe do izražaja u bilo kojem obliku. Sam pokušaj pojave 
]edne macedonske stranke Beograd je smatrao veleizdajom. Ma- 
cedonci bi bili progonjeni za veleizdaju i u slučaju, da pokušaju 
iztaći Hrvate, članove HSS, kao kandidate za svoje narodne za¬ 
stupnike. Nije se moglo ništa izmieniti na činjenici, da je Mace¬ 
donija proglašena ratnim plienom srbskih stranaka. Redarstveni 
činovnici napali su kamenjem Pavla Radića i drugove. 

Stjepan Radić je htio, da ja budem izabran u Hrvatskoj. 
Kandidirao me je u sriemskome izbornom okrugu, u kotaru županj- 
skom. U vezi s tim bio sam uz njega i ja jedan od govornika na 
javnim skupštinama u Sriemu. Polovicom mjeseca kolovoza, baš 
prilikom putovanja na skupštinu u Ilok, govorili smo o težkom 
položaju samostalnih demokrata Svetozara Pribićevića. Bilo je 
očevidno, da osamljeni ne mogu dugo izdržati u opoziciji. Obte- 
rećeni odgovornošću za težke zločine počinjene u prijašnjim go¬ 
dinama u Hrvatskoj, oni su čekali, da ih beogradska politika na¬ 
silja opet pozove u službu., Stjepan Radić je mislio, da će biti 
bolje, da ih on uzme k sebi, nego da ponovno vrše u Hrvatskoj 
janjičarske usluge Beogradu. Dezerterstvo vođe beogradskih janji¬ 
čara, Svetozara Pribićevića, bit će gorka pilula za Beograd, 
reče Stjepan Radić, i mene ovlasti, da radim na prilazku Pribi¬ 
ćevića k nama. Taj Radićev plan ostao je tajnom nas dvojice sve 
do početka pregovora s Pribićevićem u Narodnoj skupštini. Ka¬ 
snije smo se nekoliko puta, u razgovoru, vraćali na to pitanje. 

Točno je, da i taj savez ulazi u plan izoliranja Beograda, ali se 
moralo voditi računa i o ogromnom teretu Pribićevićevih grieha 
kao i o mogućnosti, da se on odvikne služiti Beogradu, kojemu je 
služio cio Život. Ipak je Radić ostao svaki put kod mišljenja, da 
je bolje, da je s nama nego s Beogradom. 

Izborna borba postajala je sve žešćom, u koliko smo se vise 
približavali danu izbora. Ja sam otišao u moj županjski kotar. I 
ako je moj izbor bio osiguran činjenicom, što me je Radić kan¬ 
didirao, ipak sam morao voditi oštru borbu zbog velikoga broja 
protukandidata. Održao sam skupštine u svakom selu. Na skup¬ 
štini je redovito bilo cielo selo. Vrlo ljubazno su me dočekivali, 
pažljivo slušali, s velikim razumievanjem odobravali i s poklicirna 
odpraćali. Skupštine u županjskom kotaru spadaju među najljepše 
uspomene moga života. 

Rezultat izbora nije sobom donio nikakve promjene u poli- 
tičkoj situaciji. HSS dobila je 62 mandata. U Zagrebu su izabrani 
dr. Ante Pavelić, vođa Hrvatske stranke prava, i dr. Ante Trum- 
bić, federalista. 

Glavni odbor crnogorskih federalista napravio je jednu ve¬ 
liku pogrješku kod izticanja kandidata. Kandidirao je u kotaru 
cetinjskom nepouzdanu osobu. Međutim glasači su bili o kandi¬ 
datu bolje obaviešteni od glavnoga odbora te nisu došli na gla¬ 
sanje. Njihovom abstinencijom smanjen je broj glasova na kandi- 
datskoj listi, uslied čega je izgubljen i mandat u kotaru podgorič- 
kom. Kotar cetinjski, koji je uviek bio neosvojiva federalistička 
tvrđava, tim svojim postupkom napravio je štetu. Kasnije, za 
vrieme diktature, vidjelo se, da je narod imao pravo. Onaj kan¬ 
didat u kotaru cetinjskom izdao je. Otišao je u službu diktature. 
Dokazalo se, da bi bila veća šteta, da je izabran, od štete, ko;a 
je napravljena njegovim rušenjem. Narod ljude ne proučava nego 
ih osjeća. Zbog toga je narodni sud o pojedincima uviek pouzda¬ 
niji nego sud t. zv. gospode. 

BORBA SELJAČKO-DEMOKRATSKE KOALICIJE 
S BEOGRADSKIM IMPERIALIZMOM 


b&J '* <0 * a izbjegavao je dvie stvari. Pazio je, da dvie 

flVB ve ^e srbslce stranke, radikalna i demokratska, ne budu 
nikada istodobno na vladi. Bojao se, da bi tim jedinstvom srbi¬ 
janske fronte izazvao jedinstvo fronte ostalih zemalja protiv Srbije. , 
S druge strane držao je mnogo do toga, da nasilja <j ostalim 
zemljama, a osobito u Hrvatskoj i u Crnoj Gori, vrše što manje 
neposredno Srbijanci, nego preko svojih janjičara, sinova tih ze¬ 
malja. Pokraj toga dvoga on je upotrebljavao terminologiju jugo¬ 
slavenske političke orientacije za oznaku pojmova srbskoga impe- 
rializma i time s uspjehom stvarao zabunu u širim slojevima. ' 

Dolazkom na vladu obadviju srbskih stranaka, radikalne i de- * 
mokratske, stvorena je srbijanska fronta. Odlazkom samostalnih 
demokrata Svetozara Pribićevića u opoziciju nestalo je janjičara u 
Hrvatskoj. Sama upotreba terminologije jugoslavenstva bila je 
preslaba, da maskira srbski imperializam. S vladom Velje Vukiće- 
vića pojavio se srbski imperializam prvi put s maskom, kroz koju 
je lik maskiranoga vidjelo i najnevještije oko. 

Nametala se Radićeva misao o stvaranju koalicije sa samo¬ 
stalnim demokratima. Razgovori s njima doveli su do Seljačko- 
demokratske koalicije, skraćeno SDK, 10. studenoga 1927. Toga 
dana održana je zajednička sjednica obaju klubova narodnih za¬ 
stupnika. Donesena je rezolucija o osnivanju SDK. Ostali je tekst 
rezolucije bezznačajan. Ali poviestno značenje ima činjenica, da 
se toga dana kraljevina SHS razciepila na Savi i Dunavu. Prema 

srbijanskoj fronti stvorena je protu-fronta. Stvorene su oponentne 
fronte dvaju pogleda na sviet, fronte dvaju svjetova. 

Vlada Velje Vukićevića nekoliko je puta rekonstruirana, ali su 
svaki put ostali na vladi radikali i demokrati, ostala je srbijanska 
fronta. Dr. A. Korošec i dr. M. Spaho osjetili su na vrieme pri¬ 
preme za veliku bitku i sklonili su se pod zaštitu beogradskoga 
imperializma. Mislili su, da su svojim postupkom dokazali jezuitsku 
lukavost i iztočnjačku mudrost, a kasniji dogođaji pokazali su, da 
je njihov vođa bila kratkovidna briga malih ljudi za spašavanje 
svojih malih računa. 

SDK počela je borbu u parlamentu tražeći jednakost porez¬ 
nih obveza. Ustanovljena je, na temelju službenih podataka, stra¬ 
hovita nejednakost poreznoga obterećenja stanovnika Srbije i sta¬ 
novnika ostalih zemalja te se tražilo, da se žurno donese zakon o 
neposrednim porezima, kojim će biti izjednačeni porezni tereti u 
svim zemljama. Vlada je priznala nejednakost poreznoga obtere¬ 
ćenja, ali je odbila žurnost zakonskoga projekta pozivajući se na 
tehničke potežkoće. U stvari, žurnost je odbijena zbog toga, što 
je jednakost obterećenja značila smanjenje poreza u ostalim zem¬ 
ljama, a povećanje poreza u Srbiji, čime bi se u Srbiji izazvalo 
ogromno nezadovoljstvo. Široke narodne mase u Srbiji bile su za 
centralizam baš zbog te nejednakosti poreznih tereta i zbog tro¬ 
šenja velikoga diela poreza ostalih zemalja u korist Srbije. 

Ovim zahtjevom SDK napadnut je vidovdanski ustav na naj¬ 
osjetljivijem njegovom mjestu i to s pozivom na § 116 istoga 
ustava, kojim je jednakost poreznih tereta garantirana za sve dr¬ 
žavljane. Ovaj naš zahtjev jednako je uzrujao sve Srbijance, i one 
u parlamentu i one izvan parlamenta. Osjetilo se, da je doveden 
u opasnost cio smisao centralizma. Zašto smo se onda odrekli 
svoje države i pristali na kraljevinu SHS, govorili su jedni. Zašto 
smo ratovali, ako ne ćemo imati koristi od svoje pobjede, govo- 

rili su drugi. Živjela majka Srbija! Napolje »prečani« iz Beograda! 
— dovikivali su najradikalniji. Uzljuljala se ciela Srbija. Beogradsko 
novinstvo nazvalo SDK »prečanskim frontom« i počelo je oštro 
napadati. Na naše prigovore, da su Srbijanci prvi stvorili svoju 
frontu, odgovarali su nam, da je srbijanska fronta državotvorna a 
naša antidržavna. 

Narodni zastupnici SDK održali su sjednicu u Zagrebu 21. 
siečnja 1928. Na toj sjednici primljena je rezolucija, koja je bila 
odgovor na uzbunu Srbije. Prošireni su zahtjevi i pooštren je ton. 
Rezolucija počinje konstatacijom, da je SDK jedna cjelina prema 
svim drugim parlamentarnim strankama i političkim faktorima 
uobce. Traži se vlada koncentracije svih stranaka i grupa, koje 
pristaju, da se odmah provede ne samo porezna ravnopravnost, 
nego i ravnopravnost na svim područjima javnoga života. Vlada 
koncentracije treba da povuče priedlog državnoga proračuna, koji 
je bila izradila vlada srbijanske fronte, i da izradi novi na principu 
ravnopravnosti. Iztiče se žurnost potrebe, da se depolitizira dr¬ 
žavna administracija. Vlada srbijanske fronte naziva se izazivanjem 
i separatizmom. Za SDK tvrdi se, da nije »prečanski front«, kako 
je službeno nazvana, nego fronta samoobrane protiv eksploatacije 
i hegemonije. U slučaju, da se ne udovolji zahtjevima SDK prije 
proračunske razprave, rezolucijom se izjavljuje, da će se povesti 
najbezobzirnija borba protiv vlade Velje Vukićevića u parlamentu 
i da će se borba prenieti u narod. Napominje se, da će obseg 
borbe obuhvatiti i Staru Srbiju i Macedoniju. 

Rezolucijom se trazi od Srbijanaca, da se odreknu onih naj¬ 
važnijih koristi, za koje su držali, da su ih trajno sebi osigurali cen¬ 
tralizmom. To je u njihovim očima značilo, da se odreknu cieloga 
smisla svoga pristanka na državnu zajednicu s ostalim zemljama. 
Zbog toga su smatrali rezoluciju objavom rata Srbiji. Navieštanje 
prenošenja borbe u Staru Srbiju i Macedoniju, u zemlje, »koje su 



oni od Turske na sablji dobili«, smatrali su bezprimjernom provo¬ 
kacijom. Po njihovom shvaćanju državne zajednice, što je srbijan¬ 
sko, to je samo njihovo, a što pripada kojoj od ostalih zemalja, to 
je zajedničko svima. A srbijansko pravo pljačke ostalih zemalja, to 
je pravo srbijanske pobjede u ratu. To su bili nuzdni rekviziti de¬ 
finicije srbijanskoga pojma državne zajednice. Tražiti uklanjanje 
ne svih nego makar jednoga od tih rekvizita iz definicije, bila je 
veleizdaja. Zato je zagrebačka rezolucija SDK proglašena vele¬ 
izdajom, a SDK neprijateljem države broj I. 

Da bi uništio SDK, kralj je, prilikom krštenja svoga drugoga 
sina, ponudio Stjepanu Radiću ulazak u vladu Velje Vukicevica bez 
samostalnih demokrata. Radić je odbio. Učinjen je i drugi po¬ 
kušaj. Udešeno je, da Velja Vukićević podnese ostavku vlade i tim 
omogući, da ciela SDK ude u vladu, ali ne dopuštajući ni disku¬ 
siju o zahtjevima njene rezolucije. Nije ni to uspjelo i ponovno je 
sastavljena vlada srbijanske fronte s Veljom Vukićevićem na čelu. 
Ovaj sporazum između radikala i demokrata nazvao je Ljubomir 
Davidović »tvrdim gradom, koji nitko ne može razoriti«. Za mi¬ 
nistra unutrašnjih poslova došao je dr. A. Korošec. Bolje pozna¬ 
vaoce srbijanskih metoda ovo je jako zabrinulo. Znalo se iz izku- 
stva, da Srbijanci ovo ministarstvo daju nesrbijancu, kad god se 
spremaju na iznimno težka nasilja i zločine. Bilo je jasno, da su u 
temelje Davidovićeva »tvrdoga grada« uzidane kobne odluke. 
Budući da se SDK nije dala uništiti prevarom, odlučeno je, da se 
uništi zločinom. 

»Tvrdi grad« Ljubomira Davidovića bio je prva lasta dikta¬ 
ture. Srbijancima je postalo jasno, da oni vidovdanskim ustavom 
nisu osigurali vladavinu Srbije nad ostalim zemljama. Činjenica, 
da su ostale zemlje po broju stanovničtva četiri puta jače od Sr¬ 
bije, omogućavala je, da njihova koalicija dovede u parlamentu 
Srbiju u manjinu i oduzme joj vladavinu. Time bi Srbija bila do- 

vedena u položaj, da vodi borbu ili za federativno uređenje dr¬ 
žavne zajednice ili za podpuno odvajanje od ostalih zemalja. 
Nesumnjivo je davalo taj pravac razvitku budućih dogođaja stva¬ 
ranje ovakvih fronta, a one se nisu dale na duže vrieme izbjeći, 
jer su bile nuždna posljedica neravnopravnosti ostalih zemalja sa 
Srbijom. Da ne bi došla u položaj podjarmljene zemlje, a odbija¬ 
jući i samu pomisao na federaciju, Srbija se odlučila na nasilno 
uklanjanje vidovdanskoga ustava, t. j. na diktaturu, i skrenula je 
razvitak dogođaja u tom pravcu. 

Koncem mjeseca veljače počela je u Narodnoj skupštini bor¬ 
ba dviju fronta. U samom početku bila je vrlo oštra. Bilo je i 
tučnjave. Predsjednik parlamenta kažnjavao je pojedine narodne 
zastupnike SDK izključenjem sa stanovitoga broja sjednica. Počeo 
je kažnjavanje izključenjem Stjepana Radića s tri sjednice. U znak 
solidarnosti s njim izostali su sa sjednica svi narodni zastupnici 
SDK. Zatim je počelo izključivanje po više njih istodobno. Ako je 
tko, uzprkos izključenja, ostajao na sjednicama, izbacivalo ga je 
skupštinsko redarstvo sa sjednica van. Neke je moralo redarstvo 
iznositi. Među narodnim zastupnicima srbijanske fronte organizi¬ 
rane su trojke i petorke za fizičke napadaje na narodne zastupnike 
SDK. Sve je odkrivalo, da se Srbija sprema na neki sudbonosni 
preokret i da hoće stvoriti za njega opravdanje. Da bi omela tu 
namjeru, SDK je izjavila u parlamentu, da ne će sudjelovati u raz- 
pravi državnoga proračuna prihoda i razhoda. Rekla je, da to 
čini, da bi skinula sa sebe čak i onu sjenu odgovornosti, koju bi 
primila samim sudjelovanjem u diskusiji o njemu. Pridržala je za 
sebe pravo eventualnoga sudjelovanja u diskusiji o financialnome 
zakonu. Tim svojim postupkom SDK je obišla zasjedu, koja joj je 
bila namještena. 

Izglasan je državni proračun za godinu 1928. Kratke parla¬ 
mentarne ferije, koje su nastupile iza toga, izkoristila je SDK za 




























održavanje javnih skupština. Svake nedjelje održavala se po jedna 
skupština u Hrvatskoj i na svakoj se napadao poredak stvoren vi- 
dovdanskim ustavom. 

Čim se sastao parlamenat, SDK je počela voditi tehničku 
obstrukciju, koja je onemogućila i sam prielaz na diskusiju o pred¬ 
loženim vladinim zakonskim projektima. Redovito se razpoloživo 
vrieme izpunjavalo diskusijom o zapisniku prošle sjednice. Doka¬ 
zalo se, da SDK može onemogućiti rad parlamenta. Nervoza 
Beograda i Srbije rasla je iz sata u sat. Beogradski listovi nisu 
donosili govore članova SDK, ali su na osobito iztaknut način 
donosili pojedine rečenice iz njih, koje su bile podobne, da po¬ 
jačaju ogorčenje Srbije. Ne samo to. U Beogradu je počeo iz¬ 
laziti list »Jedinstvo«. Znalo se, da je organ predsjednika vlade 
Velje Vukićevića. On ga je financirao. U broju »Jedinstva« od 
14. lipnja 1928. izašao je članak, kojim se dokazuje potreba uboj¬ 
stva Stjepana Radića. Uz to se znalo, da neki narodni zastup¬ 
nici, članovi srbijanske fronte, inače poznati komitadžije, često 
noću idu u kraljev dvor. Svima nam je bilo jasno, da je Stjepan 
Radić osuđen na smrt. Da će zločin biti izvršen u parlamentu, nije 
nitko od nas ni slutio. 

DIKTATOR PRIPREMA SVOJ DOLAZAK 


© bstrukcija narodnih zastupnika SDK u parlamentu mogla 
se savladati samo razpuštanjem Narodne skupštine i no¬ 
vim izborima. Od njih se nije moglo očekivati drugo nego pogor¬ 
šanje situacije na štetu Srbije, jer je nezadovoljstvo protiv Beo¬ 
grada bivalo iz dana u dan sve veće, a time i pouzdaniji izgledi 
SDK u pobjedu. Beograd je znao, da su dr. A. Korošec i dr. M. 
Spaho uz njega samo dotle, dok je jači. Opasnost, da Srbija bude 
izolirana i njena vladavina uništena, bila je na pragu. To je 
ubrzalo uvođenje diktature. Da bi se diktatoru uspjeh osigurao, 
trebalo je ubiti Stjepana Radića, jedinoga političara, koji bi 
mogao voditi narod na barikade. Eto tko je i zašto donio odluku, 
da se ubije Stjepan Radić. Izabran je parlamenat za mjesto iz¬ 
vršenja umorstva zbog dvaju razloga. Prvo, da bi se mjestom 
počinjenja zločina odgovornost za njega što vise udaljila od 
diktatora, da bi sa što više uspjeha mogao dokazivati svoj alibi. 
Drugo, da bi se diktatoru pružila mogućnost da parlamenat 
ukloni iz javnoga života kao zločinca i time bude na strani na¬ 
roda u osuđivanju užasnoga zločina. Nesumnjivo dobro smišljen 
plan za političku i psiholožku pripremu diktature, kao jedinog iz¬ 
laza iz situacije. Pakao ne bi imao što planu zamjeriti. 

Da se vidi, s koliko su lakoumnosti vodeći beogradski politi¬ 
čari sudjelovali u pripremanju diktature, dodat ću još par či¬ 
njenica onima, koje sam prije naveo. 

Obavieštena je beogradska Narodna skupština, da će se odr¬ 
žavati sjednice međunarodne interparlamentarne unije u Parizu u 
vremenu od 19. do 27. lipnja 1928. i pozvana je, da sudjeluje preko 
delegacije svoga interparlamentarnog odbora. Interparlamentarna 
unija bila je instrumenat suradnje parlamenata, na koju vlade poje¬ 
dinih država nisu imale i nisu smjele, bar ne javno, imati nikakve 
ingerencije. Tim povodom naš interparlamentarni odbor održao je 
sjednicu 12. lipnja, na kojoj je odlučeno, da naša dalegacija krene 
-u Pariz 15. lipnja. 

Predsjednik delegacije bio je dr. Milan Stojadinović, jedna 
od vodećih ličnosti Radikalne stranke. On je izjavio, da se dogo¬ 
vorio s predsjednikom vlade Veljom Vukićevićem, da Stjepan Radić, 
kao član delegacije, ne može putovati u Pariz. Sutradan dne 13. 
lipnja beogradski radikalski dnevnik »Vreme« donio je izjavu dra 
Stojadinovića s njegovim punim podpisom, u kojoj ponavlja ono, 
sto je rekao na sjednici interparlamentarnoga odbora, t. j. da 
naša delegacija uobće ne bi putovala u Pariz, ako bi putovao i 
Stjepan Radić. Tek dne 20. lipnja bilo nam je jasno, zašto su 
predsjednik vlade i dr. M. Stojadinović spriečili Stjepanu Radiću 
putovanje u Pariz. 

Predsjednik narodne skupštine bio je dr. Ninko Perić, profe¬ 
sor na pravnom fakultetu beogradskoga sveučilišta. Kao profesor 
prava, a i iz prakse, znao je dobro skupštinski poslovni red. Ipak 
je, protivno njegovim propisima i dotadašnjoj praksi, dao rieč 
Puniši Račiću. 38 ) Time mu je omogućio, da dođe na govornicu, 

38 ) Ovo je onaj isti Puniša Račić, preko koga je Nikola Pašić 
godine 1909. organizirao protiv kralja Nikole zavjeru, o kojoj je 
prije bilo govora pod imenom ko^ašinska afera. Račić je bio 
krunski svjedok u solunskom procesu prptiv vođe »Crne ruke« Di- 
mitrijevića Apisa, u kojemu je ovaj bio osuđen na smrt i strieljan. 
U Beogradu je bilo notorno,: da je Račić osoba najvećega po- 

t. .j prema Stjepanu Radiću, koji je sjedio u prvoj klupi. Račić 
je mogao i bez pitanja predsjednika doći na to mjesto, da sebi 
omogući pucanje na Radića, ali je od najvećega značenja za 
pravnu kvalifikaciju djela, sto već svojim dolazkom na govornicu 
nije odkrio svoju deliktuoznu namjeru. Ta okolnost uvjerljivo obtu- 
zuje dra Ninka Perića za sudioničtvo u zavjeri protiv Stjepana 
Radića. 39 ) 

Dne 20. lipnja prije podne Puniša Račić je iz parabeluma 
izpalio pet metaka, od kojih dva na Stjepana Radića. Dvojicu je 
ubio, a trojicu tezko ranio. Nakon izvršenog zločina napustio je 
lagano skupštinsku dvoranu, prošao kroz ministarsku sobu između 
ministara i izašao iz skupštinske zgrade u grad. Ni skupštinsko re¬ 
darstvo ni žandarmerija oko skupštinske zgrade nisu mu pravili 
smetnje. Tek poslije podne oko pet sati prijavio se ministru unu¬ 
trašnjih poslova dru. A. Korošcu. Ovaj je naredio, da ga pritvore. 

Zločinom, koji je bio tako krvav, ipak nije postignut cilj. I 
ako tezko ranjen, ostao je u životu Stjepan Radić. Zbog toga je 
odgođeno proglašenje diktature. Zavjerenici su se zbunili. Istoga 
dana kralj je posjetio u bolnici ranjenoga Stjepana Radića. Radić 
mu je rekao: »Zločinom u skupštini uništeno je sve. Ostao je samo 
narod i kralj«. Kralju je bilo jasno, da ga je tim riečima Radić 
stavio pred izbor: ili federacija ili razlaz. Narodni zastupnici SDK 
21. lipnja donieli su odluku da napuste parlamenat i napustili su 

vjerenja i kralja Aleksandra i Nikole Rašića. Njih dvojica su ga 
upotrebljavali u najpovjerljivijim misijama u Albaniji, Staroj Srbiji 
i Macedoniji. Bio je upućen u sve beogradske'zavjere i komi+a- 
dzijske akcije, a u rfajvećem dielu njih aktivno je sudjelovao. 

89 ) Tok zločina u parlamentu opisan je u mom članku, koji 
]e pod naslovom »Dvadeseti lipanj godine 1928.«, objavljen u 
»Božićnici, seljačkom prosvjetno-političkom zborniku i kalendaru« 
za godinu 1929. 

ga. Kralja je zbunjivao i smrknuti pogled zaprepaštene Europe u 
Beograd i njegov zločin. 

Cio plan okrenut je naglavce. Mjesto diktature i čiste si- 
Tuacije, razjareni narod oko ranjenoga Radića. Kralj ipak nije odu¬ 
stao od diktature. Odgodio ju je, dok ne vidi, što će biti s Radi¬ 
ćem. Zato nije ni pomišljao na razpust skupštine i na nove izbore. 
Da bi koliko toliko skrenuo pogled naroda s Radića na drugu 
stranu, naredio je početkom srpnja 1928. Velji Vukićeviću, da 
podnese ostavku vlade. Ponudio je sastav koncentracione vlade 
čovjeku u dubokoj starosti, Aci Stanojeviću. On je bio jedini od 
srbijanskih političara, za koga se moglo predpostavljati, da Radić 
vjeruje, da nije sudjelovao u zavjeri protiv njega. Stanojević je 
preko liečnika Radićevog zatražio, da ga Radić primi. Radić mu 
je istim putem odgovorio, da s njim, budući da je prvi podpred- 
sjednik radikalne stranke, ni sada ni u buduće ne samo da ne će 

o politici govoriti, nego ne će uobće stupiti ni u kakav socialni 

dodir. Radić je dodao, da to vriedi za sve članove skupštinske 

većine, dakle za sve radikale i demokrate, što u stvari znači za sve 

srbijanske političare. I nakon takva odgovora Radićeva, kralj je 
nastavio manevriranje. sa savjetovanjima, ali je doskora povjerio 
sastav vlade dru. A. Korošcu, koji je zadržao i ministarstvo unu¬ 
trašnjih poslova. Inače je ostala vlada srbijanske fronte, samo 
sada zaogrnuta mantijom katoličkoga svećenika. 

Dr. A Korošec pristao je da bude predsjednik te vlade u toj 
Narodnoj skupštini. Da bi se preporučio budućemu diktatoru, so¬ 
lidarizirao se s ubojicama. O toj se činjenici govorilo, u narodu 
uobće, a u hrvatskome narodu napose, vrlo nepovoljno za dra 
Korošca, osobito kao svećenika. 

Stjepan Radić, kad se oporavio toliko, da mu je liečnik mo¬ 
gao dopustiti putovanje, prevezen je željeznicom iz Beograda u 
Zagreb. Predpostavljao je domaću njegu bolničkoj, a i čeznuo je 
za tim, da se što prije oslobodi Beograda. 

Narodni zastupnici SDK održali su sjednicu u hrvatskoj sa« 
bornici u Zagrebu na Markovu trgu dne I. kolovoza 1928. i do- 
nieli rezoluciju, koja je svojim sadržajem uvjerila Beograd, da je 
zločin u parlamentu, umjesto da bude opravdanje diktature, kako 
je zamišljen i pripremljen, postao sudbonosna prekretnica u životu 
kraljevine SHS. Rezoluciju je predhodno odobrio Stjepan Radić. 
Samostalni demokrati, koji su dotle bili uporni centralisti, prihva¬ 
tili su zahtjev za federativno uređenje državne zajednice. Toga 
dana srbijanske stranke ostale su jedine centralističke stranke u 
Jugoslaviji. Time su Sava i Dunav postali definitivno granica dvaju 
nespojivih svjetova. 

Najvažnija je 2. točka rezolucije, koja doslovno glasi: »Kon¬ 
statirajući, da su kraljevine Hrvatska i Crna Gora — te sve na¬ 
rodne individualnosti predstavljene u Narodnom vieću, — pristu¬ 
pile u državnu zajednicu s kraljevinom Srbijom ne odričući se svo¬ 
jih historijsko-državnih odnosno narodno-političkih individualitetar 
u korist ma koje druge od ujedinjenih zemalja, nego samo u korist 
državne zajednice Srba, Hrvata i Slovenaca, pa da su akt od I. 
prosinca 1918. i ustav od 28. lipnja 1921. upotriebljeni za utvr¬ 
đenje hegemonije bivše kraljevine Srbije nad svim ostalim zemlja¬ 
ma i narodnim dielovima, — izjavljujemo, da je u narodnoj sviesti 
dosadašnje državno uređenje u cjelini poništeno poznatim doga¬ 
đajima, pa da ćemo povesti najodlučniju borbu za novo državno 
uređenje, koje će osigurati podpunu ravnopravnost svih spome¬ 
nutih individualiteta. Daljnje odluke u ovom pravcu doniet će se, 
kada bude predsjedniku Stjepanu Radiću moguće da sudjeluje na 
sjednicama«. 

Činjenica, sto je rezoluciju odobrio Stjepan Radić osam dana 
prije svoje smrti, dala joj je značenje Radićeva političkoga testa¬ 
menta. Rezoluciju su 2. kolovoza prihvatili: vođa Hrvatske stranke 
prava dr. Ante Pavelić i vođa Hrvatskih federalista dr. A. Trum- 

bić i istoga dana ušli u klub narodnih zastupnika Hrvatske se- 
ljačke stranke. Tako je rezoluciju prihvatila ciela Hrvatska bez 
iznimke i Crna Gora preko narodnih zastupnika crnogorske fede- 

ralističke stranke kao članova SDK. 

Nijedna srbijanska stranka i nijedan srbijanski političar nije 
prihvatio zagrebačku rezoluciju. Time je Srbija konačno odbacila 
misao državne zajednice zemalja južnih Slavena. Zemlje, koje su 
tada bile u sastavu Jugoslavije, Srbija je tim svojim stavom sta¬ 
vila pred izbor: ili da se pomire s robovanjem njoj ili razlaz. 

Stjepan Radić umro je 8. kolovoza 1928. Odpala je smetnja 
uvođenju diktature. Ipak je ostavljeno, da prođe nekoliko mjeseci, 
da se ne bi primietilo, kako se željno očekivala Radićeva smrt, a 
i da bi se, koliko toliko, umanjilo šaputanje o zločinu u parla¬ 
mentu na štetu diktatorovu. Traži se nov povod za diktaturu. 
Udešeno je, da ga dadu obadvie srbijanske velike stranke: radi¬ 
kalna i demokratska. 

Kralj je pozvao u audienciju predsjednike SDK dra V. Mačeka 
i Sv. Pribićevića. Primio ih je, svakoga posebno, 4. siečnja 1929. 
Dr. Maček je tražio federativno uređenje državne zajednice. Pri- 
bićević se složio s njim. Iza njih primljeni su u audienciju: Aca 
Stanojević, vođa radikalne stranke, i Ljubomir Davidović, vođa 
demokratske stranke. Kralj im je rekao, što traži dr. Macek.. Sa¬ 
slušavši svoje klubove narodnih zastupnika, Aca Stanojević i Lj. 
Davidović priobćili su kralju, da odbijaju zahtjev dra Mačeka. 

Logika poštovanja ustavnoga poredka i poštovanja naroda i 
njegove volje tražila je, da se rješenje toga sukoba između cen¬ 
tralizma i federalizma prepusti narodu i razpišu izbori za Narodnu 
skupštinu, ali je bila jača logika srbijanskoga imperializma, koja 
je u sukobu našla povod za proglašenje diktature. Diktatura je 
bila posljednji i dugo pripremani napor Srbije, da ostale zemlje 
podloži svojoj vladavini. 

DIKTATURA KRALJA ALEKSANDRA 


ralf Aleksandar Karađorđević položio je svečano, pred par- 
lamen+om, zakletvu, kojom se obvezao narodu, da će biti 
vjeran ustavu od 28. lipnja 1921. Manifestom od 6. siecnja 1929. 
objavio je taj isti kralj tom istome narodu, da ukida taj isti ustav. 
Svečano je objavio narodu, da gazi svoju svečano položenu za¬ 
kletvu! U manifestu su dva dragocjena priznanja. Citirat ću ih 
doslovno. »Žalosni događaji i razdori u Narodnoj skupštini po¬ 
kolebali su kod naroda veru u korist ove ustanove«. »Moja je 
sveta dužnost, da svim sredstvima čuvam državno i narodno je¬ 
dinstvo.« 

Pozivanjem na zločin u skupštini potvrđeno je, da je poči¬ 
njen samo zbog toga, da bi se njime pripremilo uvođenje dikta¬ 
ture. A izjavom diktatora, da će »svima sredstvima« čuvati 
državno i narodno jedinstvo, priznato je, da se pribjeglo dikta¬ 
turi samo radi obrane centralizma. Objavljen je rat federalizmu 
i federalistima, i to rat, koji će se voditi »svim sredstvima«. Da 
bi mogao voditi taj i takav rat, kralj je uzeo svu državnu vlast 
u svoje ruke. Narodu je naredio, da mu se pokorava. 

Na dan kraljeva manifesta i nekoliko dana kasnije narod je 
ostao skamenjen. Nitko nije ništa govorio. Nešto kasnije šapat je 
počeo ponavljati rieči »svima sredstvima«. Svaka prietnja kralja 
narodu sama sobom je strašna. A takva prietnja, i to iz usta 
čovjeka, koji je ne priznajući svetost zakletve dokazao, da mu nije 

ništa sveto, izaziva jezu. Šapat je zgusnuo oblake crnih slutnja 
kao pred provalu oblaka. 



Po imenima ministara diktatorove vlade vidjelo se, da su 
ušle u vladu vodeće ličnosti srbijanske fronte. 40 ) Na čelu im je 
general, zapovjednik kraljeve garde. Ne može se znati, je li se 
srbijanska fronta upisala u diktatorovu gardu ili se garda upisala 
u srbijansku frontu. Da su postali jedno, jasno je. Obći je osjećaj, 
da prietnja »svim sredstvima« nije samo kraljeva, nego prietnja 
ciele Srbije ostalim zemljama, a osobito Hrvatskoj, kao najjačem 
predstavniku borbe za federalizam. 

Istoga dana kada i kraljev manifest, objavljeni su »Zakon o 
kraljevskoj vlasti« i »Zakon o zaštiti javne bezbednosti i poredka 
u državi«. Ni manifest ni ti zakoni nisu izrađeni za jednu noc. 
Kada se ne bi i bez toga znalo, to bi bio dovoljan dokaz, da su 
audiencije od 4. i 5. siečnja, o kojima sam prije govorio, bile 
školski primjer licemjerstva. Igrao se kralj s narodom i njegovim 
vođama kao mačka s mišem, koga je njegova zla sudbina namie- 
nila za njezin zalogaj. 

Dr. Ante Pavelić, vođa Hrvatske stranke prava, već 7. siečnja 
osnovao je u Zagrebu, razumije se tajno, Ustaški pokret sa za¬ 
daćom, da revolucionarnim sredstvima izvojuje hrvatsku državnu 
slobodu. Diktator je naviestio borbu »svim sredstvima«. Dr. Pa¬ 
velić ju je prihvatio i napustio Jugoslaviju. Bilo mu je jasno, da 
se nema čemu nadati od čuvara europskoga poredka, stvorena 
versailleskim diktatom i njegovim dodatcima, te je vezao sudbinu 
hrvatskoga naroda za sile, koje su protiv toga poredka. 


40 ) Ljubomir Davidović i Misa Trifunović govorili su z/a sebe, 
da su opozicija, ali su, prilikom svake revije trupa na Banjici, došli 
tamo, da s ostalim vjernicima pozdrave diktatora. 

Mi ostali političari Seljačko-demokratske koalicije ostali smo 
u zemlji, da spremnošću na žrtve održavamo vjeru naroda u slo¬ 
bodu. 

U Beogradu osnovan je »Državni sud za zaštitu države«. Bio 
je nadležan za sve političke delikte. Sudio je u prvoj i zadnjoj 
instanciji. Bio je najobterećeniji sud u državi. Prisustvovanje raz- 
pravama dopuštalo se samo najbližoj rodbini. Zatvori u Hrvat¬ 
skoj bili su prepuni. Vješala u Beogradu nisu bila nezaposlena. 
Hrvatska poviest sačuvat će imena obješenih. Rad toga suda i 
rad žandarmerije i redarstva diktator je dopunjavao naručenim 
ubojstvima. 

Političari SDK bili su pod strogim redarstvenim nadzorom. 
Redarstveni agenti bili su im neprestano pred kućom. Praćen je 
svaki njihov pokret. Prve pojave narodnoga odpora diktaturi bile 
su povod za njihovo uhićenje i interniranje. 41 ) 

U koliko je pritisak diktature bivao teži, u toliko je s većim 
zadovoljstvom i nadom narod pratio borbu dra. A. Pavelica 42 ) 
s diktatorom. Prasak svake njegove bombe čuo je cio narod. Šapat 
ga je donosio i zatvorenicima. Kako djeluju mašta i Šapat jedno 
na drugo, to je tajna narodne duše, ali se čini, da je daleko 


41 ) Već godine 1929. Svetozar Pribićević je interniran u Brus, 
selo u unutrašnjosti Srbije. Pri kraju godine 1929. dr. Vladko 
Maček je u Zagrebu zatvoren i predan »Državnom sudu za za¬ 
štitu države« u Beogradu. U mjesecu ožujku 1930. ja sam zatvo¬ 
ren u Zagrebu, kamo sam bio doputovao u vezi s procesom 
protiv dra. Mačekia. Istoga dana odveden sam u Beograd, a. 
odatle u Sokobanju, mjesto na granici Srbije prema Bugarskoj, 
gdje sam bio interniran. To je bio početak mnogobrojnih zatva¬ 
ranja i interniranja, koja nisu prestajala za cielo vrieme diktature. 

42 ) Početkom druge polovice 1929. Državni sud za zaštitu 
države osudio je na smrt dra. A. Pavelića. 

najveći dio narodnoga duhovnoga života djelo njihove suradnje. 
Svakako su njihove tvorevine: bogovi, vile i narodna poezija. 

Dok je narod šaputao i brojio dane diktaturi, diktator je 
pravio planove za trajno uređenje države. Ali, za svaku sigurnost, 
odlučio se, da jednom predradnjom stavi na pokus funkcioniranje 
budućega konačnoga uređenja. Početkom mjeseca listopada 1929. 
objavljen je »Zakon o nazivu i podeli kraljevine na upravna po¬ 
dručja«. Njime* je država nazvana Kraljevinom Jugoslavijom 
mjesto dotadanjega naziva Kraljevina Srba, Hrvata i Slovenaca. 
Podieljena je na devet oblastnih jedinica. Dan im je naziv bano¬ 
vine. Promjenu državnoga imena obrazložio je diktator potrebom, 
»da se i u službenom nazivu kraljevine manifestira puno državno i 
narodno jedinstvo«. Promjena državnoga imena, sama po sebi, 
nema značenja, jer je narod državu i dotle zvao Jugoslavija, ali 
je potrebno iztaći obrazloženje te promjene, jer je u njemu i 
uzrok za uvođenje diktature. Za ljubav centralizma i njegove što 
uspješnije borbe protiv federalizma diktator se odrekao trializma 
u državnom imenu. To je dokaz, da je Srbija još uviek vjerovala, 
da će ostale zemlje prihvatiti velikosrbsku državnu ideju, samo 
ako joj sakrije lice feredžom, izatkanom od jugoslavenske pređe. 

Početkom mjeseca rujna 1931. diktator je manifestom objavio 
narodu davanje svoga ustava. Ustavom su stvorena dva kolek¬ 
tivna državna organa. Jedan je nazvan Narodna skupština, a drugi 
Senat. Polovinu senatora imenuje diktator. Drugu polovinu osi-, 
gurao mu je izborni zakon. I u narodnoj skupštini osigurana je 
diktatoru izbornim zakonom ogromna većina. Članovi obaju tiela 
biraju se javnim glasovanjem. Zemlje nemaju čak ni pravo izti- 
canja svojih kandidata. Moraju imati zajedničku kandidatsku listu 
s drugim zemljama. Srbijanska fronta postlala je svemoćna. Ovje¬ 
kovječena je vladavina Srbije nad ostalim zemljama. Ustavom 
predviđena mogućnost njegove izmjene je takva, da je izključeno, 

da bi mogao narod izmieniti ustav legalnim putem. Ipak je od 
svih ustavnih propisa najinteresantniji član 29. Njim je diktator 
definirao svoj pojam kralja. 

Ta definicija doslovno glasi: »Kralj je zatočnik narodnog je¬ 
dinstva i državne celine; on je čuvar njihovih svakdašnjih inte¬ 
resa.« Njom je diktator postojanje Jugoslavije i dinastije Kara- 
đorđevića vezao za postojanje centralizma tako nerazdruzivo, da 
se čak poslužio riečju »zatočnik«, koja se uoptrebljava samo u 
poeziji, ali u zakonima nikada. Značenje te rieči sadržava u sebi 
i spremnost kraljevu, da po potrebi za centralizam žrtvuje i život. 

Istim ustavom, kojim je državu nazvao Jugoslavijom, objavio 
je rat ideji državne zajednice zemalja južnih Slavena. Federalizam, 
a s njim i Seljačko-demokratsku koaliciju, proglasio je krvnim ne¬ 
prijateljem države i dinastije. Diktatura je od privremene admi¬ 
nistrativne mjere pretvorena u sistem trajne vladavine. Progla¬ 
sivši kralja čuvarom svakdašnjih narodnih interesa diktator je 
proglasio narod i državu svojim vlastničtvom. 

Srbija je bila preslaba, da bi mogla vladati nad ostalim 
zemljama samim nasiljem. Pozvala je korupciju u pomoć. Već od 
samoga početka korupcija je postala vrlo zapažena pojava u Ju¬ 
goslaviji. Počelo se s »izvoznicama« i »uvoznicama«, koje su zna¬ 
čile monopoliziranje trgovine s drugim zemljama za režimske pri¬ 
staše. Kad je došlo do skidanja sekvestara i pljačke reparacija, 
korupcionaši su postali snažan politički faktor u državi. U Beo¬ 
gradu, koji je do kraja 1918. bio poznat po svojim skromnim ku¬ 
ćama i turskoj kaldrmi, počele su filmskom brzinom nicati više¬ 
katne palače. Ne iz mjeseca u mjesec, nego iz dana u dan Beo¬ 
grad je mienjao lik. Za dva decenija postao je velegrad. Njegova 
okolina, s Dedinjem na čelu, načičkana je razkošnim vilama. Sjaj 
spomenika na Avali rječito odaje ludilo ondašnjih megalomanskih 
planova. 

Za vrieme diktature korupcionaši su postali vladajući stalež, 
na čelu kojega je stajao kralj. Krali su ministri, njihovi pomoćnici 
i načelnici. Krali su generali. Sa svima njima zajedno pljačkali su 
državu državni liferanti i poduzetnici državnih radova. Ni ostali 
članovi korupcionaškoga staleža nisu stajali skršenih ruku. U mini¬ 
starstvima nijedna novčana stvar nije se mogla obaviti bez po¬ 
srednika. Veliki dio beogradskih odvjetnika bavio se gotovo iz- 
ključivo posredovanjem u ministarstvima. Tamo su imali svoje 
ortake, s kojima su dielili »zaradu«. Ne samo odvjetnici nego i 
znatan broj drugih iz beogradske »čaršije«, koji su imali »veze«, 
sticali su velika imanja od intervencija. Korupcionaški stalež se 
naglo umnožavao iJi, kako se to službenim jezikom govorilo, ne¬ 
prestano je rastao broj vjernih kralju i otačbini. 

Ministarstvu vojske i mornarice dano je, od 1919.—1941. re¬ 
dovitim, izvanrednim i tajnim kreditima, oko stotinu miliarda di¬ 
nara. Polovica te svote trebala se utrošiti na naoružanje vojske. 
Godine 1941. dokazalo se, da je najveći dio toga pokraden. Do¬ 
kazalo se, da je vladavina nasilja pretvorila vojsku u ništa i da 
ju je korupcija ostavila bez ništa. 

Dopirali su do kralja glasovi, da se u narodu govorka, da on 
najviše, krade. Da bi ušutkao ta govorkanja, kralj je od vremena 
na vrieme davao znak beogradskom novinstvu, da napadne po 
koga korupcionaŠa. Napadaje je redovito počinjao beogradski 
dnevnik »Politika«, u kojemu je većinu dionica imao kralj. Taj 
ratoborni stav beogradskih listova trajao je po nekoliko nedjelja 
i prestajao na dani znak.* I svoju Narodnu skupštinu kralj je upo¬ 
trebljavao u istu svrhu. Tako je naredio članu skupštine, bivšem 
ministru prometa, Andri Staniću, da u skupštini obtuži djelatnoga 
ministra prometa Lazara Radivojevića, da je ukrao kod građenja 
željeznica osam stotina milijuna dinara. Beogrdski listovi bavili su 
se tom aferom preko mjesec dana. Kralj je vjerovao, da tim ma- 

nevriranjima s uspjehom skreće pažnju naroda sa sebe na' drugu 
stranu. 

Kralj Aleksandar Karađorđević poginuo je u Marseillu po¬ 
četkom mjeseca listopada 1934. Neki francuski listovi objavili su 
povodom njegove smrti, da je ostavio u inozemstvu, dakle bez 
imanja u Jugoslaviji, preko dvie miliarde franaka u gotovom 
novcu i u vriednostnim papirima. Kad je došao na priestolje nije 
imao ništa. 

Riedko je kada u svjetskoj poviesti čija vladavina ostala u 
tako ružnoj uspomeni. 



158 


DIKTATURA KNJAZA PAVLA 


[Jjjpf ralj Aleksandar imenovao je testamentom uz knjaza Pavla 
[jJ|^ još dvojicu za kraljevske namjestnike. Međutim knjaz je 
odmah od početka prigrabio diktatorsku vlast. Druga dvojica 
ostali su kroz cielo vrieme neprimiećeni. 

Knjaževa diktatura niti je bila manje krvava ni manje ko- 
ruptivna od diktature kralja Aleksandra. Ubijanje seljaka sa strane 
žandarma po selima u Hrvatskoj uzimalo je sve veće razmjere. 
U mjesecu svibnju 1935. zagrebački nadbiskup stari dr. Bauer 
došao je u Beograd i uručio memorandum knjazu, kojim je tražio, 
da obustavi ubijanje hrvatskih seljaka u masama. U memorandu¬ 
mu su podrobno opisani slučajevi, u kojima su žandarmi otvarali 
vatru na pučanstvo za vrieme crkvenih svečanosti. Navedena su 
imena ubijenih i ranjenih. 

U Crnoj Gori osim žandarmerije ubijala je seljake i vojska. 
Pri kraju mjeseca lipnja godine 1936. seljaci su u većim grupama 
iz okolnih sela išli prema Cetinju. Predpostavljajući, da hoće da 
održe na Cetinju javnu skupštinu, vojska je na njih pred samim 
gradom otvorila vatru bez ikakva povoda. Bilo je sedam mrtvih 
i preko petdeset ranjenih. 

I knjazu Pavlu kao i kralju Aleksandru bili su državni sud za 
zaštitu države i korupcionaški stalež stupovi vladavine, a jam¬ 
stvo njena imuniteta bili su zločini žandarmerije i redarstva. Išao 
je u svemu izkušanim Aleksandrovim putovima. Vodio je borbu 
za centralizam »svim sredstvima«. 

Pred sam početak rata Njemačke s Poljskom nastupio je 
preokret. Knjaz je naredio predsjedniku svoje vlade, da s drom. V. 
Mačekom podpise sporazum, kojim je Hrvatskoj dana autono¬ 
mija. 43 ) Sporazum je bio uvjetan, jer se za njegovo ostajanje u 
kreposti tražilo naknadno odobrenje narodne skupštine. 44 ) Dikta¬ 
toru je dana zakonska mogućnost, da nakon rata od njega odu¬ 
stane, t. j. da naredi svojoj narodnoj skupštini, da ga ne primi. 
No bez obzira na to, kao i na činjenicu, da se sporazumom nije 
dobilo ni slično onome, što je SDK tražila rezolucijom od I. ko¬ 
lovoza 1928., sporazum ipak dokazuje, da je knjaz Pavle pomišljao 
na mogućnost ulazka Jugoslavije u rat. Na tu misao upućivali su i 
govori hrvatskoga bana dra I. Šubašića. Prilikom svojih službenih 
putovanja po Hrvatskoj dokazivao je potrebu solidarnosti hrvat¬ 
skoga naroda s Beogradom u slučaju rata. Bilo je poznato, da je 
Šubašić čovjek knjaza Pavla i da te govore drži po njegovoj želji. 
U skladu s tim predviđanjima bila je i djelomična mobilizacija 
vojske. Javnost je sve to pratila s velikom zabrinutošću. Zato je 
primljeno kao olakšanje i ugodno iznenađenje pristupanje Jugo¬ 
slavije Trojnome paktu 25. ožujka 1941. 

Međutim velikosrbski revolucionarci, kojih je organizacija su¬ 
djelovala u svim zavjerama počevši od one protiv kralja Alek¬ 
sandra Obrenovića godine 1903., već od prije su bili pripremili 
državni udar, koji su izveli noću između 26. i 27. ožujka 1941. 
Upotriebljeni su niži častnici preko generala Simovića. Naviknuli 
na pustolovine, a pod utjecajem novca iz Londona i naredaba iz 
Moskve, oteli su državnu vlast i uništili državu. 


43 ) Sporazum je sklopljen 26. kolovoza 1939. 

44 ) Sporazum je napravljen s pozivom na § 116. ustava- u 
kojem uizričito stoji, dla je potrebno nakladno odobrenje narodne 
skupštine. 

Petar II. Petrović Njegoš, crnogorski vladar, pjesnik i filozof. 
Nakon antičkih, grčkih pjesnika i filozofa najveći pjesnik i filozof 
na Europskome Jugoiztoku. 

Država je najveće ljudsko djelo. Nju je najteže stvoriti, a 
lakše od mnogih velikih ljudskih djela uništiti. Talenat za umjet¬ 
nost vladanja nad ljudima vrlo je riedak. Mnogo je više velikih 
pjesnika, slikara, glasbenika i t. d. nego velikih državnika. Jugo¬ 
slavija je tako postala, tako živjela i tako nestala, da cio pokušaj 
s njom mnogo naliči na sudbinsku kaznu -zemalja, koje su bile u 
njenom sastavu. 

Stoljeća crnogorske državne slobode dala su crnogorskom 
narodu snagu, da i u tom mučilištu izdrži do kraja u borbi za slo¬ 
bodu. Tom borbom crnogorska državna ideja potvrdila je svoje 
pravo na život. 

Und keine Zeit und keine Macht zerstuckelt 
Gepragte Form, die lebend sich entvvickelt. 

Goethe 

> rna Gora je u svietu poznata po vojničkom duhu svoga 
naroda. Ona je sa sobom spojila slavu, da je jedina 
od zemalja na europskom Jugoiztoku uspjela oduprieti se svim 
pokušajima Turske, da je pokori svojoj državnoj vlasti. Kroz sve 
vjekove svoje vladavine nad Balkanom Turska nikada nije presta¬ 
jala pokušavati da osvoji Crnu Goru i nikada nije uspjela. Tu 
slavu Crne Gore ovjekovječili su, uz ostale pjesnike, i pjesnički 
kraljevi Alfred Tennyson i A. S. Puškin. U svojim pjesmama na¬ 
zvali su Crnu Goru tvrđavom slobode. 

Nakon antičkih grčkih pjesnika i filozofa najveći pjesnik 
filozof na Jugoiztoku, crnogorski vladar i pjesnik Petar II. Petrović 
Njegoš, u svom najvećem djelu »Gorski Vijenac«, kaže za Crnu 
Goru, da je »gnjijezdo junačke slobode«. Pojam junačke slobode 
nema nijedan drugi narod Jugoiztoka osim Crnogoraca. Stoji 
prema pojmu građanske slobode zapadnih »demokracija« u od¬ 
nosu, u kome stoji istina prema laži. Junačka sloboda je pravo 
naoružanoga junaka, da u obranu svoje čast? upotriebi oružje 
protiv svakoga, pa i protiv državnih organa u Joku njihova služ¬ 
benoga rada. Građanska sloboda je iluzija razoružanih ljudi da 
su slobodni. Pojam junačke slobode uzidan je u temelje crnogor¬ 
skoga pogleda na sviet, koji nema ničega zajedničkog s pogledom 
na sviet bilo koga drugoga naroda na Jugoiztoku, izuzevši narode, 
koji pripadaju dinarskoj grupi. x 

Rase su zajednice krvi, a narodi su historijske tvorevine. Crno¬ 
gorski narod po jeziku pripada slavenskoj jezičnoj zajednici, a po 
krvi grupi onih naroda, koji su poznati pod imenom dinarskih na¬ 
roda. Ovi narodi su, po suvremenoj nauci o europskim rasama, 
potomci Ilira, koji su, primivši jezike drugih rasa, napustili i svoje 
ilirsko ime, ali je ilirska krv u zajednici s geopolitičkim položajem 
i historijom i dalje ostala stvaralac njihove kulture. Odtuda po¬ 
stoji ne srodnost nego jedinstvo stanovitih kulturnih oblika kod 
dinarskih naroda počevši od Albanaca pa do Južnih Tirolaca, koji 
su pogermanjeni Iliri. 

Elegije, koje se u slavu pokojnika i njegova rada recitiraju 
prilikom ukopa, zovu se naricaljke (Kl^gelieder). Najčuvenija na¬ 
ricaljka u svjetskoj književnosti jest Homerova »Odiseja«, a naj¬ 
poznatija crnogorska naricaljka je ona u »Gorskome Vijencu«, 
kojom sestra oplakuje svoga poginuloga brata Batrića i sudbinu 
njegove djece, koja su njegovom pogibijom ostala bez otca, te 
bol njegovih sestara i sudbinu njegova otca, koji je, izgubivši 
sina, ostao u starosti bez hranitelja. 

Kao i Homerovi Grci, naricaljke imaju svi narodi dinarske 
* grupe, jednako Crnogorci kao i Niemci u južnom Tirolu, a nemaju 
ih ostali narodi Jugoiztoka. Sve naricaljke imaju isti metar kao i 
Homerova »Odiseja« i jednako se skandiraju. 

Poznati srbski učenjak Jovan Cvijić iztaknuo je razliku iz¬ 
među dinarskih naroda slavenskoga jezika i Srba, ali on je mislio, 
da je ta nejednakost samo posljedica nejednakih uvjeta, pod ko¬ 
jima su se odieljeno, u posebnim državama, razvijali kroz sve vje¬ 
kove historije. Cvijiću nije bilo jasno, da kultura nije tvorevina 
samo geopolitičkoga položaja i historije nego i krvi. 

Jednako znameniti srbski učenjak Živojin Perić, profesor beo¬ 
gradskoga sveučilišta, kaže, da su Crnogorci etička i etnička po¬ 
sebnost. 




























Ministar Velikonjemačkoga Reicha A. Rosenberg u svom po¬ 
znatom djelu »Der Mythus des XX. Jahrhunderts« kaže, da su ju- 
načtvo i Čast mitos dinarskih naroda jednako kao i Germana, čime 
na nesumnjiv način odvaja dinarske narode od ostalih naroda 
Jugoiztoka. 

»Gorski Vijenac« je bljesak crnogorskog pogleda na sviet. 

Turci ne mogući vojnički pokoriti Crnu Goru svojoj državnoj 
vlasti, pribjegli su vjerskoj korupciji. Pojedinci su počeli prelaziti 
u muslimanstvo i tim putem postajati privrženici turske državne 
ideje u Crnoj Gori, t. j. postajati »Turci«. Time su došli u sukob 
s crnogorskom državnom idejom. Zbog toga, a ne zbog musli¬ 
manstva kao vjere, Crnogorci su dovedeni pred izbor: ili da 
poubijaju domaće »Turke« ili da izgube državnu slobodu. Cieneći 
više državnu slobodu od krvnoga srodstva s domaćim muslima¬ 
nima, oni su ih potukli na Banje Veče godine 1702. Crnogorci su 
jedini narod na Jugoiztoku, koji su imeli svoju Bartolomejsku noć. 
Taj događaj opjevan je u »Gorskom Vijencu«, u kojemu je crno¬ 
gorsko shvaćanje svieta i čovjeka i njegove sudbine na zemlji 
preneŠeno u regije abstrakcija i stvoren filozofski sustav. 

Cielo obrazložene, ko;e je dano odluci o ubojstvu odpadnika 
od crnogorske države, dokazuje, da se nije radilo o religioznom 
fanatizmu, nego o reakciji na zločin izdaje domovine. To dokazuju 
i rieči vladike Danila: »Udri za krst, za obraz junački«, i njegov 
poziv, da se »oltar pravi na kamen krvavi«. Krst se spominje 
samo zato, sto je izdaja krsta odvela putem zločina veleizdaje, a 
borba se vodi za obraz junački, t. j. za čast naroda i čast po¬ 
jedinca, ko ih nema bez slobode. To se vidi i iz govora igumana 
Siefana, ko;i za čast kaže. da je slava i svetima narodna. U 
ostalom, na kamenu krvavome ne pravi se kršćanski oltar, nego 
samo oltar narodne slobode. Po crnoqorskom pogledu na sviet 
istu cienu s čašću ima samo junačtvo. Čast je izuzeta od primjene 


164 


bilo koga mjerila zemaljskih vriednosti i prenesena u carstvo reli¬ 
gije a junačtvo je uzdignuto u nedogledne visine nad sve ostale 
ljudske vrline. Junačtvo je »piće najslađe duševno, kojijem se 
Pjene pokol,enja«. Ono je »vječna zublja vječne pomrčine«, koja 
»nit dogori niti svjetlost gubi« (»Gorski Vijenac«). Ljudska je 
dužnost boriti se protiv zla, a samo 'je junačtvo jače od svakoga 
zla. Zbog toga su bez junačtva sve ljudske vrline pomrčina, a ju¬ 
načtvo je zublja, koja vječno plamti, koja nikada svjetlost ne gubi. 
Na sjajniji priestol junačtvo nije nikada podignuto niti mu je ikada 
od ove pjesme ljepša izpjevana. 

Crnogorski pojam junačtva nije isto, što i pojam hrabrosti. 
Čojstvo t. j. vjernost zadanoj rieči i velikodušnost prema slabi¬ 
jima, nuždno je sadržano u definiciji pojma junačtva, dok nije isti 
slučaj kod hrabrosti. Svaki junak je hrabar, ali svaki hrabar čovjek 
nije junak. Hrabar je i lopov, koji provali u tuđu kuću, da je po¬ 
krade, ali nije junak. 

Svim pjesničkim genijima daju njihovi narodi građu za djela, 
koja im osiguravaju bezsmrtnost. Zbog toga najveća djela najve¬ 
ćih pjesničkih genija razumiju podpuno samo sinovi njihova na¬ 
roda, jer ih samo oni osjećaju. Pjesnik »Gorskoga Vijenca« unio 
je u svoje djelo misao i osjećaj crongorskoga naroda u tolikom 
stupnju, da crnogorski seljaci citiraju iz njega stihove, kao da su 
ga pisali zajedno s njegovim auktorom. Crnogorci žive u »Gor¬ 
skom Vijencu«, a »Gorski Vijenac« živi u Crnogorcima. Za Crno¬ 
gorce ne postoji, čega nema u »Gorskom Vijencu«, u kojemu je 
sadržan moralni i etički sustav crnogorskoga naroda, svi propisi 
crnogorske religije. Crnogorci, i ako kršćani, i to u glavnom pra¬ 
voslavni, izpovjedaju religiju »Gorskoga Vijenca«. Zbog toga je 
crnogorsko pravoslavlje crnogoroslavlje. Znatno se odielilo od 
ostaloga pravoslavlja pa i od srbskoga, koje za sebe kaže, da je 

svetosavlje, iako još nijedan srbski pisac nije dao definiciju toga 
pojma. 

Ima još jedan razlog, zbog koga crnogorska i srbska crkva ne 
mogu nikada postati jedna crkva. Ciela religiozna mistika crno¬ 
gorske crkve sadržana je u čudotvorstvu i svetiteljstvu crnogorskih 
svetitelja: sv. Vasilija Ostroškoga i sv. Petra Cetinjskoga. Nijed¬ 
noga od njih ne priznaje za svetitelje srbska crkva. 

Postoji i jedna važna historijska činjenica, koju treba iztaći. 
Za vrieme turske vladavine nad Balkanom srbska crkva je pod- 
pala pod carigradsku patrijaršiju i od nje se podpuno odielila tek 
nakon prvoga svjetskoga rata. Crnogorska crkva kroz sve vjekove 
nije bila ni u kakvoj zavisnosti od bilo koje privoslavne crkve, 
pa ni od carigradske patrijaršije. Da li je i ta okolnost nešto 
pridoniela, da se crnogorsko pravoslavlje toliko udalji od ostalih, 
nije važno. Odlučna je činjenica, da Crnogorci imaju svoju reli¬ 
giju, svoje crnogoroslavlje i da su ostajući vjerni njemu vjerni 
samima sebi. »In seinen Gottern malt sich der Mensch« (Schiller). 

Narodna i državna organizacija Crne Gore, o kojoj sam go¬ 
vorio prije pod naslovom »Proglašenje Crne Gore kraljevinom«, 
podpuno je samostalno izgrađivana i jednako samonikla (ureigen) 
kao i crnogorski pogled na sviet i crnogorska religija. Crnogorski 
poredak nije djelo pojedinca, nego djelo, koje je stvorila narodna 
pravna i politička sviest i na kojemu je radila kroz mnoga sto¬ 
ljeća. Stvaran narodnom borbom i narodnom sviešću taj poredak 
postao je narodna savjest. Zbog toga je neizbježan snažan odpor 
crnogorskoga naroda protiv .svakoga pokušaja, da mu se nametne 
neko drugo uređenje. 

Državna samostalnost Crne Gore za Crnogorce nije stvar 
njihove taštine, nego nuždna predpostavka za održanje čistoće 
njihove rase i njihove kulture.. 

